text: घुमवन बइठलन कउन मइया सिवसंकर हे
  घुमवन बइठलन कउन1 मइया सिवसंकर हे ।
  बहमाँहि2 भेल अनंद , कहहु सिवसंकर हे ॥ 1 ॥
  चुमवन बइठलन कोसिला रानी , सुनु सिवसंकर हे ।
  अजोधाहिं3 भेगेलइ4 अनंद , कहहु सिवसंकर हे ॥ 2 ॥
  मोतियनि अँजुरी5 भरावल , सुनहु सिवसंकर हे ।
  जवरे6 जनइया7 रीखी8 बेटी , सुनहु सिवसंकर हे ॥ 3 ॥
  भँटवा हे गरजइ दरोजे9 बइठी , सुनहु सिवसंकर हे ।
  भँटीनियाँ10 मँड़ोवा11 धइले12 ठाढ़ , सुनहु सिवसंकर हे ॥ 4 ॥
  नउबा13 जे हँस हइ निछावर लागी , सुनहु सिवसंकर हे ।
  नउनियाँ जे रूसलइ14 पटोर ला15 सुनहु सिवसंकर हे ॥ 5 ॥
  देबो गे नउनियाँ से सोने रूपे पीत पटम्मर हे ।
  देबो हम अजोधा के राज , सुनहु सिवसंकर हे ॥ 6 ॥
  
  लाल सूइ लाल डोरा, लाल दरजी बोलाइ के
  लाल सूइ लाल डोरा , लाल दरजी बोलाइ1 के ।
  जुग जुग जियथी2 दुलहा दुलरइता दुलहा ।
  जिनकर जामा3 सिलामहिं4 ॥ 1 ॥
  लाल सूइ लाल डोरा , लाल दरजी बोलाइ के ।
  जुग जुग जियथिन दुलहिन दुलरइतिन दुलहिन ।
  जिनकर लहँगा सिलामहिं ॥ 2 ॥
  
  मिनती से बोलले गउरा देइ, सुनहु महादेव हे
  मिनती1 से बोलले गउरा देइ , सुनहु महादेव हे ।
  मोरा नइहरवा में जग2 होले , जग देखे जायम3 हे ॥ 1 ॥
  मिनती से बोलथिन4 महादेव , सुनहु गउरा देइ हे ।
  बिना रे नेवतले5 गउरा जनि6 जाहु , तोहरो7 आदर नाहिं हे ॥ 2 ॥
  केकरो8 कहलिया9 गउरा नाहिं कएलन10 अपने चलि गेलन हे ।
  नाहिं चिन्हे11 माए बाप , नाहिं चिन्हे नगर के लोगवा हे ॥ 3 ॥
  एक त चिन्हले12 बहिनी गाँगो13 उठि अँकवार14 कइले हे ।
  बिना रे नेवतले बहिनी आएल , तोहरो आदर नाहिं हे ॥ 4 ॥
  कने15 गेल , किया भेल16 बराम्हन , अगिनी कुंड खानहु17 हे ।
  जब रे बराम्हन कुंड खनलन18 गउरा कूदि पड़लन हे ॥ 5 ॥
  जब रे गउरा कूदि पड़लन , महादेव धावा चढ़लन19 हे ।
  मिनती से बोललन सासु , सुनहु महादेव हे ॥ 6 ॥
  मोरा घर आजु जग होले20 जग जनि भाँड़हु21 हे ।
  गउरा के बदल22 गउरा देहब , फिनु शिव परिछब23 हे ॥ 7 ॥
  
  मेहँदी तोड़न चली हैं अरूसा बेटी, दुलहे ने पकड़ी है बाँह
  मेहँदी तोड़न चली हैं अरूसा1 बेटी , दुलहे ने पकड़ी है बाँह ।
  दुलहा लगावें बाईं कानी अँगुलिया , मेरी लाड़ो लगावें
  दोनों हाथ , मेहँदी मेरी रे ॥ 1 ॥
  दुलहा सुखावेें घड़ी रे पहरिया , मोरी लाड़ो सुखावें सारी रात ।
  लगावे उमराव2 मेहँदी मेरी रे , लगावे सरदार मेहँदी रे ॥ 2 ॥
  
  सावन के सहनइया
  सावन के सहनइया भदोइया के किचकिच हे ,
  सुगासुगइया के पेट , वेदन कोई न जानय हे ।
  सुगासुगइया के पेट , कोइली दुःख जानय हे ,
  एतना वचन जब सुनलन , सुनहूँ न पयलन हे ।
  पकी दिहले हथवा कुदारी बबूर तर हे ,
  डाँड़ मोरा फाटहे करइलो जाके , ओटियो चिल्हकि मारे हे ।
  राजा का कहूँ दिलवा के बात , धरती अन्हार लागे हे ।
  
  चललन कवन साही बजना बजाइ हे
  चललन कवन साही1 बजना2 बजाइ हे ।
  दहकि3 चिरइया सब उठलन चेहाइ4 हे ॥ 1 ॥
  का तुहूँ चिरइया सब उठलऽ चेहाइ हे ।
  हमरा कवन पुता बियाहल5 जाइ हे ॥ 2 ॥
  बइठलन कवन साही जाजिम डसाइ6 हे ।
  जँघिया कवन पुता कचरल7 पान हे ॥ 3 ॥
  बइठलन कवन भँडुआ खरइ8 डसाइ हे ।
  जँघिया9 दुलारी बेटी लट छटकाइ10 हे ॥ 4 ॥
  फेंकलन कवन दुलहा बिरवा11 पचास हे ।
  बिड़बो न लेवे सुगइ12 मुखहूँ न बोले हे ॥ 5 ॥
  केकरा दिमागे13 हे सुगइ , बिरवो न लेवे हे ।
  केकरा दिमागे हे सुगइ , मुखहूँ न बोले हे ॥ 6 ॥
  बाबा के दिमागे जी परभु , बिरवो न लेवीं14 हे ।
  भइया के दिमागे जी परभु , मुखहूँ न बोली हे ॥ 7 ॥
  ऊँचे चउरा15 नीचे चउरा , कवन पुर नगरिया हे ।
  हुएँ16 तोरा देखब हे सुगइ , बाबा के दिमाग हे ॥ 8 ॥
  हुएँ तोरा देखब हे सुगई , भइया के गुमान हे ।
  चलु चलु बरियतिया17 सब , अपनो दुआर हे ।
  भरले मजलिसवे सुगइ , देलन जबाब हे ।
  चलु चलु बरियतिया सब , अपनो दुआर हे ॥ 9 ॥
  हमरा कवन बहिनी , छेंकलेसन्दर्भ त्रुटि : टैग के लिए समाप्ति टैग नहीं मिला गृह प्रवेश करते समय दरवाजे पर खड़ी होकर रोक लेती है और कुछ नेग या उपहार लेकर छोड़ती है दुआर हे ।
  छोडू़ छोडू़ अगे बहिनी , हमरो दुआर हे ॥
  अवइथथुन18 दुलारी भउजो , लीहऽ खोइँछा19 झार20 हे ॥ 10 ॥
  भउजी के भइया बाप , निपटे गँवार हे ।
  खोइँछा में देलन हो भइया , एहो दुभि धान21 हे ॥ 11 ॥
  छोडू़ छोड़ू अगे बहिनी , हमरो दुआर हे ।
  तोहरा के देबो में बहिनी , कंठा22 गढ़ाय हे ।
  पाहुन23 के देबो गे बहिनी , चढ़ेला घोड़बा हे ॥ 12 ॥
  
  बेदियनि बोलले बरुअवा
  बेदियनि1 बोलले बरुअवा , जनेऊजनेऊ करे हे ।
  बाबा , के मोरा बेदिया भरावत2 जनेउआ दियावत3 हे ॥ 1 ॥
  हँसिहँसि बोलथिन4 बाबा , बोली भितराएल5
  बबुआ , हम तोरा बेदिया भराएब , जनेउआ दियाएब हे ॥ 2 ॥
  बेदियनि बोलले बरुअवा , जनेऊजनेऊ करे हे ।
  चच्चा , के मोरा बेदिया भरावत , जनेउआ दियावत हे ॥ 3 ॥
  हँसिहँसि बोलथिन चच्चा , बोली भितराएल हे ।
  बबुआ , हम तोरा बेदिया भराएब , जनेउआ दियाएब हे ॥ 4 ॥
  बेदियन बोलले बरुअवा , जनेऊजनेऊ करे हे ।
  भइया , के मोरा बेदिया भरावत , जनेउवा दियावत हे ॥ 5 ॥
  हँसिहँसि बोलथिन भइया , बोली भितरायल हे ।
  बबुआ , हम तोर बेदिया भराएब6 जनेउआ दियाएब हे ॥ 6 ॥
  
  मोरा बाँके दुलहवा चलल आवे
  मोरा बाँके दुलहवा चलल1 आवे ।
  बिरदावन से गभरूआ2 चलल आवे ॥ 1 ॥
  जब गभरू आयल हमर नगरिया हे ।
  गहगह बाजन बजत आवे ॥ 2 ॥
  जब गभरू आयल हमर मँडउवा3 हे ।
  आजन बाजन गूंजन लागे ॥ 3 ॥
  जब गभरू आयल हमरो कोहबरिया हे ।
  बेला फूल मौरिया4 धमकन लागे ॥ 4 ॥
  काहाँ बितयलऽ5 गभरू आजु दुपहरिया हे ।
  कइसे कइसे गभरू चलल आवे ॥ 5 ॥
  हम तो बितीलूँ6 बाघे7 दुपहरिया हे ।
  तोहरे8 लोभे हम तो चलल आऊँ9 ॥ 6 ॥
  चलते चलते मोरा गोड़10 पिरायल11 हे ।
  हम तोहर बनल गुलाम आऊँ ॥ 7 ॥
  
  तेरे दुलहे ने लाया सोहाग, सोहागिन तेरे लिए
  तेरे दुलहे ने लाया सोहाग , सोहागिन तेरे लिए ॥ 1 ॥
  माँगो1 का टीका बने ने लाया ।
  मोतिये में लाया सोहाग , सोहागिन तेरे लिए ॥ 2 ॥
  नाको का बेसर बने ने लाया ।
  चुनिये2 में लाया सोहाग , सोहागिन तेरे लिए ॥ 3 ॥
  कानो3 की बाली बने ने लाया ,
  झुमके में लाया सोहाग ।
  तेरे नौसे4 ने लाया सोहाग , सोहागिन तेरे लिए ॥ 4 ॥
  गले का माला बने ने लाया ।
  हँसुली में लाया सोहाग , सोहागिन तेरे लिए ।
  तेरे नीसे ने लाया सोहाग , सोहागिन तेरे लिए ॥ 5 ॥
  जानो5 का सूहा6 बने ने लाया ।
  छापे में लाया सोहाग , सोहागिन तेरे लिए ।
  तेरे नौसे ने लाया सोहाग , सोहागिन तेरे लिए ॥ 6 ॥
  
  लावा न छींटऽ ह कवन भइया
  लावा1 न छींटऽ ह2 कवन भइया , बहिनी तोहार हे ।
  अँगूठा न धरऽ ह3 कवन दुलहा , सुगइ तोहार4 हे ॥ 1 ॥
  लावा न छींटऽ ह कवन भइया , बहिनी तोहार हे ।
  अँगूठा न धरऽ ह कवन दुलहा , सुगइ तोहार हे ॥ 2 ॥
  
  मलिया के बाघ में बरसे झालर मेघ हे
  मलिया के बाघ1 में बरसे झालर2 मेघ हे ।
  भींजले दुलरुआ मउरिया3 सहित हे ॥ 1 ॥
  मउरी के रखिहऽ दुलरुआ मलिया के पास हे ।
  निहुरि निहुरि4 दुलरुआ करिहऽ5 परनाम हे ॥ 2 ॥
  
  ढेरिया जे सोभले गेहमा केरा, चउखट चनन केरा हे
  ढेरिया1 जे सोभले गेहमा2 केरा , 3 चउखट4 चनन केरा हे ।
  ए ललना , बहुआ5 जे सोभले गोदी में , होरिलवा6 लेले हे ॥ 1 ॥
  दुअरे ही बाजे बजनियाँ , अँगना मदागिन7 बेटी हे ।
  ए ललना , ओबरी8 में नाचे ननद रानी , कँगनवाँ हम बधइआ लेबो हे ॥ 2 ॥
  बजनियाँ के देबइ सोने बजवा , मदागिन बेटी कंचनथारी हे ।
  ए ललना , ननद रानी ला9 बेसरि गढ़इबो , कँगनवसाँ नहीं बधइया देबो हे ॥ 3 ॥
  सासु के देबइन10 करुआ तेल , 11 ननदी के तीसी के तेल हे ।
  ए ललना , गोतनी के देबइन चमेली तेल , हम गोतनी पाँइच12 हे ॥ 4 ॥
  सासु के देबइन खटोलवा , त ननदो के मचोलवा देबइन हे ।
  ए ललना , गोतनी देबइन पलँगवा , हम गोतनी पाँइच हे ॥ 5 ॥
  सासु के देबइन धनइया13 भारत , ननदो के कोदइया14 भात हे ।
  ए ललना , गोतनी के देबइन बसमतिया15 भात , हम गोतनी पाँइच हे ॥ 6 ॥
  सासु के देबइन रहरी16 दाल , ननदो अँकटी17 दाल हे ।
  ए ललना , गोतनी के देबइन मूँग दाल , हम गोतनी पाँइच हे ॥ 7 ॥
  सासु के देबइन सोंठउरा , ननदो के धँधउरा18 हे ।
  ए ललना , गोतनी के देबइन लड्डू , हम गोतनी पाँइच हे ॥ 8 ॥
  सासु के देबइन चाउर19 के हलुआ , ननदी खँखोरी20 देबो हे ।
  ए ललना , गोतनी के देबइन सुज्जी के हलुआ , हम गोतनी पाँइच हे ॥ 9 ॥
  सासु जे उठलन21 गावइत , ननद बजावइत हे ।
  ए ललना , गोतनी उठलन बिसमादल , 22 गोतिया घरवा सोहर हे ॥ 10 ॥
  सासु लुटवलन रुपइया , त ननदो असरफी हे ।
  ए ललना , गोतनी लुटवलन छेदमवाँ , 23 हम मुरछाइ24 गिरली हे ॥ 11 ॥
  सभवा बइठल रउरा परभुजी , सुनहऽ बचन मोरा जी ।
  परभुजी , गोतनी लुटवलन छेदमवाँ , त हम मुरछाइ गिरली हे ॥ 12 ॥
  चुप रहु , चुप रहु धनियाँ , तुहूँ चधुराइन25 हे ।
  ए धनियाँ , उनको जे होतइन होरिलवा , छेदमवाँ उनका फेर दीह हे ॥ 13 ॥
  
  तनि एक अइपन लिखलूँ हम कोहबर
  तनि एक1 अइपन2 लिखलूँ हम कोहबर । 3
  ताहि पइसी4 सुतलन5 दुलहा दुलरइता दुलहा ।
  जबरे6 दुलहिनियाँ सुघइ7 साथे हे हरी ।
  लिखलूँ हम कोहबर8 मनचित लाय हे हरी ॥ 1 ॥
  एक पहर बितलइ , दोसर पहर बितलइ हे ।
  भे गेलइ9 फरिछ10 बिहान11 सुरुज किरिन छिटकल हे हरी ॥ 2 ॥
  दादी जे पइसी कोहबर दुलहा जगावे हे ।
  भे गेलो फरिछ बिहान , सुरुज किरिन छिटकल हे हरी ॥ 3 ॥
  उठि उठि जगबथि राम के सीता देइ हे ।
  उठूँ परभु12 भे गेलो बिहान , उठहुँ परभु कोहबर हे हरी ॥ 4 ॥
  हम तोहिं पूछूँ हे सीता देइ दुलहिन हे ।
  कइसे चिन्हलऽ13 भे गेलो बिहान , कहहु सिरी राम हे हरी ॥ 7 ॥
  भेल फरिछ परभु , कउआ14 डार बोले जी ।
  गउआ दुहन घर घर आवे , सुनहु मोर सामी हे हरी ॥ 6 ॥
  मोर माँगे मोतिया सभ परभु बदरंगे भेल ।
  एही से15 चिन्हलूँ भेल बिहान , उठहु रघुनन्नन हे हरी ॥ 7 ॥
  
  चइत में बरूआ बिदा भेल
  चइत1 में बरूआ बिदा भेल , बैसाख पहुँचल2 हे ॥ 1 ॥
  जइबो3 में जइबो ओहि देस , जहाँ दादा अप्पन4 हे ।
  उनखर5 चरन पखारी के , हम पंडित होयब हे ।
  हम बराम्हन6 होयब हे ॥ 2 ॥
  जइबो में जइबो ओहि देस , जहाँ नाना अप्पन नाना हे ।
  उनखर चरन पखारी के , हम पंडित होयब हे ।
  हम बराम्हन होयब हे ॥ 3 ॥
  
  साड़ी न लहँगा लहरदार लेबो भउजो हे
  बधैया
  साड़ी न लहँगा लहरदार लेबो भउजो1 हे ।
  चोली न अँगिया बूटेदार लबो भउजो हे ॥ 1 ॥
  कँगना न लेबो , पहुँची2 न लेबो ।
  बाला3 तो लेबो चमकदार , सुनु भउजो हे ॥ 2 ॥
  रुपया न लेबो , अठन्नी न लेबो ।
  गिन्नी तो लेबो हम हजार , सुनु भउजो हे ॥ 3 ॥
  चानी न लेबो , सोना न लेबो ।
  हम लेबो गिनि गिनि4 लाल , 5 सुनु भउजो हे ॥ 4 ॥
  जुग जुग जीओ भउजो , तोहरो होरिलवा ।
  जुगजुग बढ़ो अहियात , 6 सुनु भउजो हे ॥ 5 ॥
  
  मोर के मजुरवा केरा नाया कोहबर
  मोर के मजुरवा1 केरा2 नाया कोहबर ।
  गंगा जमुनी3 बिछामन भेलइ हे ॥ 1 ॥
  ताहि पइसी सुतलन दुलहा दुलरइता दुलहा ।
  जवरे4 भये दुलरइतिन सुघइ5 हे ॥ 2 ॥
  ओते सुतूँ , ओते सुतूँ दुलरइतिन सुघइ हे ।
  घामे6 रे चदरिया मइला होय रे , नाया कोहबर ॥ 3 ॥
  एतना बचनियाँ जब सुनलन दुलरइता सुघइ हे ।
  चलि भेजन अपन नइहरवा रूसि7 हे ॥ 4 ॥
  अँतरा8 में मिललन दुलरइता भइया हे ।
  काहे बहिनी बिदइया भेलऽ हे ।
  परपूत9 बोलऽ हे कुबोली बोली हे ॥ 6 ॥
  बाँधल10 केसिया भइया , खोलाइ देलन हे ।
  संखा चुड़िया11 फोड़ाइ12 देलन हे ।
  कसमस चोलिया फराइ13 देलन हे ॥ 7 ॥
  घुरू घुरू14 बहिनी , नइहरवा चलूँ हे ॥ 8 ॥
  खोलल केसिया भइया बँधाइ देलन हे ।
  कसमस चोलिया सिलाइ देलन हे ॥ 9 ॥
  संखा चूड़िया पेन्हाइ देलन हे ।
  छिनारी पूता15 के बन्हाइ देलन हे ॥ 10 ॥
  
  अरे रे काला भँवरवा, तू नेवति ला नैहर मोरा हे
  अरे रे काला भँवरवा1 तू नेवति ला2 नैहर मोरा हे ॥ 1 ॥
  किये ले3 नेवतबइ नैहरवा , किये ले ससुर लोग हे ।
  लौंग4 लेइ नेवतिहे नैहरवा , कसइली5 ले ससुर लोग हे ॥ 2 ॥
  कहँवा से औतइ6 महरिआ7 कहाँ से बीरन भइया हे ।
  पूरब से औतइ महरिआ , पछिम से बीरन भइया हे ॥ 3 ॥
  कहँवा उतरबइ8 महरिआ , कहँवे बीरन भइया हे ।
  कड़वे उतरबइ महरिआ , अँचरे9 बीरन भइया हे ॥ 4 ॥
  किये किये10 खयतइ बोझियवा11 दूध खाँड़ बीरन भइया हे ॥ 5 ॥
  किये दे12 समाधबइ13 बोझियवा , त किये दे बीरन भइया हे ।
  दान दे समधबइ14 बोझियवा , त चढ़न के घोड़वा बीरन भइया हे ।
  हँसइत जयतइ15 बोझियवा , कुरचइत16 बीरन भइया हे ॥ 6 ॥
  खोली देहु बहिनी गुदरिया17 त , तू पेन्हिलऽ चुनरी मोरा हे ।
  छोड़ी देहु मन के कुरोध18 तू भइया से मिलन करू हे ॥ 7 ॥
  
  भुइयाँ गिरे नंदलाल, गोपाल लाल भुइयाँ गिरे
  भुइयाँ1 गिरे नंदलाल , गोपाल लाल भुइयाँ गिरे ॥ 1 ॥
  काहे के छूरी से नार कटयलूँ , 2 अब काहे के झारि नहलयूलूँ3 ॥ 2 ॥
  काहे के पलना में लाल सुतयलूँ , काहे के डोरी डोलयलूँ ।
  सोने के पलना में लाल सुतयलूँ , रेसम के डोरी डोलयलूँ ॥ 3 ॥
  काहे के कटोरा में दूध भरयलूँ , अब काहे के सितुए4 पिलयलूँ5 ।
  सोने कटोरी में दूध भरयलूँ , अब रूपे के सितुए पिलयलूँ ॥ 4 ॥
  
  हँसि हँसि लिखथ पाँती बाँचहु हो भइया
  हँसि हँसि लिखथ1 पाँती2 बाँचहु3 हो भइया ।
  चंपा के चोरवा4 के दीहऽ5 तूँ सजइया ॥ 1 ॥
  रउदा6 में रहतन जयतन रउदाइए ।
  घममा7 में रहतन जयतन पिघलाइए ॥ 2 ॥
  सरदी के मारे चोर जयतन सरदाइए ।
  अँचरा में बाँधब रहतन लोभाइए ॥ 3 ॥
  
  ऐसे वैसे देस में लोभाना मियाँ बँदरा
  ऐसे वैसे देस में लोभाना1 मियाँ बँदरा2 ।
  दान माँगे दुलहा , दहेज माँगे दुलहा ।
  छोटकी साली दहेज माँगे दुलहा ॥ 1 ॥
  ऐसे वैसे देस में लोभाना मियाँ बँदरा ।
  दान माँगे दुलहा , दहेज माँगे दुलहा ।
  छोटका साला , दहेज माँगे दुलहा ॥ 2 ॥
  कुटनिया3 के देस में लोभाना मियाँ बँदरा ।
  छिनलिया4 के देस में लोभाना मियाँ बँदरा ॥ 3 ॥
  
  बैठल सिया मनमारी से रामे रामे
  बैठल सिया मनमारी1 से रामे रामे ।
  अब सिया रहली2 कुमारी , से रामे रामे ॥ 1 ॥
  गाइ के गोबर अँगना नीपल3 ।
  मोतियन चौका पुराइ4 से रामे रामे ।
  धनुस देलन5 ओठगाँइ6 से रामे रामे ॥ 2 ॥
  दसहिं देस के भूप सब आयल7 ।
  धनुसा देखिये मुरझाइ , से रामे रामे ॥ 3 ॥
  अजोधा नगरिया से राम लछुमन आयल ।
  धनुसा देखिये मुसकाइ , से रामे रामे ॥ 4 ॥
  गुरु अगेयाँ8 पाइ के रामजी धनुसा उठयलन ।
  धनुस कइलन9 तीन खंड , से रामे रामे ।
  अब सिय होयतो बियाह , से रामे रामे ॥ 5 ॥
  मुनि सब जय जय बोले , से रामे रामे ।
  सखी सब फूल बरसाये , से रामे रामे ॥ 6 ॥
  
  घरवा से इकसल जसोदा रानी, सुभ दिन सामन हे
  घरवा से इकसल1 जसोदा रानी , सुभ दिन सामन2 हे ।
  ललना , जमुना के इरि झिरि3 पनियाँ सोहामन हे ॥ 1 ॥
  सात पाँच मिललन सँघतिया4 से सोने घइला5 माथे लेलन हे ।
  गावहिं मंगल गीत , देखत सुर मोहहिं हे ॥ 2 ॥
  केउ सखी मुँह धोवे , केउ सखी हँसि हँसि पानी भरे हे ।
  ललना , केउ एक पार तिरियवा कपसि6 लोर7 ढारइ हो ॥ 3 ॥
  नइ8 हकइ9 नावोड़िया10 अउरो मलहवा भइया हे ।
  ललना , केहि विधि उतरब पार , तिरिया एक रोवइ हे ॥ 4 ॥
  बाँधि के काँछ कछौंटा11 अउर छाती12 घइला लेइ हे ।
  जाइ जुमल13 जमुना पार , काहे गे तिरिया रोवहिं गे ॥ 5 ॥
  की14 तोर नइहर15 दूर कि सासुर16 दुख पड़ल हे ।
  तिरिया , की तोर कंत बिदेस कवन दुख दुखित हे ॥ 6 ॥
  नइ मोरा नइहर दूर , न सासुर दुख पड़ल हे ।
  नइ मोरा कंत विदेश , कोख17 दुख दुखित हे ॥ 7 ॥
  सात पुतर दइब18 देलन , कंस सभ हर लेलन हे ।
  ललना , अठवें गरभ नगिचायल19 सेकरो20 भरोसा नइ हे ॥ 8 ॥
  चुप रहुँ , चुप रहुँ देवोकी , त सुनह बचन मोरा हे ।
  अपना बलक मोरा दींहऽ त हम पोसपाल देबो हे ॥ 9 ॥
  नौन , 21 चाउर22 तेल पइँचा23 भेल , सभे , चीज पइँचा भेल हे ।
  कोखवा उधार नइ सुनली , कइसे धीरजा बाँधव हे ॥ 10 ॥
  किया24 साखी25 सुरजवा त किया साखी गंगा माता हे ।
  ललना , किया साखी सुरुज के जोत , धरम मोर साखी हथि हे ॥ 11 ॥
  हो गेल26 कौलकरार27 बचन हम पालब हे ।
  लाख देतन मोरा कंस तइयो28 नई मानब हे ॥ 12 ॥
  आयल भादो के रात , किसुन29 पख30 अठमी हे ।
  लिहलन किसुन अवतार , सकल जग जानहु हे ॥ 13 ॥
  खुल गेल बजर केवाँड़ , पहरु31 सभ सूतल32 हे ।
  देवोकी ले भागलन जसोदा के द्वार , महल उठे सोहर हे ॥ 14 ॥
  जो एहि मंगल गाबहिं गाइ सुनावहिं हे ।
  जलमजलम33 अहियात34 पुतर फल पावहिं हे ॥ 15 ॥
  
  लेहु हजमा सुबरन कसैलिया
  लेहु1 हजमा सुबरन कसैलिया2 नेवतियो3 लावऽ चारो धाम हे ।
  गया से नेवतिहऽ4 गजाधर5 नेवतिहऽ , नेवतिहऽ बीर हनुमान हे ।
  गंगा में नेवतिहऽ गंगा मइया नेवतिहऽ , नेवतिहऽ सीरी जगरनाथ6 हे ।
  धरती से नेवतिहऽ सेसरनाथ7 हे ॥ 1 ॥
  गाा से अयलन8 गजाधर अयलन , अयलन सीरी जगरनाथ हे ।
  गंगा से गंगा मइया अयलन , अयलन बीर हनुमान हे ।
  धरती से अयलन सेसरनाथ हे ॥ 2 ॥
  
  मनमा में दुखित देवोकी रानी चलली जमुन दह हे
  मनमा में दुखित देवोकी रानी चलली जमुन दह1 हे ।
  ललना , फेर2 नहीं करबइ परसंग , 3 जलम मोर अकारथ4 हे ॥ 1 ॥
  परबइ जमुन दह जाइ , घसिए जयबइ अहे5 दहे हे ।
  ललना , करबइ न बसुदेवो संग , जलम न सोवारथ6 हे ॥ 2 ॥
  सखी दस आगे भेल , दस सखी देवोकी के पाछे भेल हे ।
  देवोकी , करूँ बसुदेवो जी के संग , जलम होयतो सोवारथ हे ॥ 3 ॥
  पहिला पहर राति सुतली , 7 सपन एक देखली हे ।
  ललना , हरियर8 केरवा9 के थंभ , दुवारी10 केतो11 रोपि गेलइ हे ॥ 4 ॥
  दूसर पहर जब बीतल सपन एक देखली हे ।
  ललना , हरियर तुलसी के बिरवा , दुवारी केतो रोपि गेलइ हे ॥ 5 ॥
  तीसर पहर जब बीतल सपन एक देखली हे ।
  ललना , कोरबे12 नरकोरवा13 नरकोरबा में दहिया14 दुवारी केतो रखि गेलइ हे ॥ 6 ॥
  चउठे15 पहर जब बीतल , सपन एक देखली हे ।
  ललना सामर16 कुमर एक सेजिया पर केउ मोरा रखि गेल हे ॥ 7 ॥
  एतना सपन जब सुनलथि , बसुदेवो हँसि बोलथी हे ।
  जलम लेतन17 जदुनाथ , जलम भेल सोवारथ हे ॥ 8 ॥
  
  मोरा पिछुअड़वा बबुरी के गछिया
  मोरा पिछुअड़वा1 बबुरी2 के गछिया3 ,
  हाँ जी मालिन , बबुरी फुलले कचनरवा ।
  से फूल लोढ़ले4 दुलहा कवन दुलहा ,
  हाँ जी मालिन , गूँथि जे दहु5 निरमल हरवा6 ॥ 1 ॥
  से हार पहिरले दुलहा कवन दुलहा ,
  हाँ जी मालिन , पेन्हि चलले ससुररिया ।
  बीचे रे कवन पुर में घेड़ा दउड़वलन7
  हाँ जी मालिन , टूटि जे गेल निरमल हरवा ॥ 2 ॥
  पनिया भरइते तोंहिं कुइयाँ पनिहारिन ,
  हाँ जी मालिन , चूनि जे देहु निरमल हरवा ।
  येहु निरमल हरवा बाबू , माइ रे बहिनी चुनथुन8
  अउरो चुनथुन पातर9 धनियाँ ॥ 3 ॥
  माइ रे बहिनी चेरिया घर घरुअरिया10
  पातरी धनि हथिन11 नइहरवा ।
  मँचिया बइठले तोहिं अजी सरहजिया ,
  हाँ जी मालिन , कउना12 हिं रँगे पातर धनियाँ ॥ 4 ॥
  जनि13 रोउ14 जनि कानू15 अजी ननदोसिया ,
  हाँ जी मालिन , सामबरन16 मोर ननदिया ।
  येहो सरहजिया माइ हे जँगली छिनार ,
  हाँ जी मालिन , दूसि17 देलन पातर धनियाँ ॥ 5 ॥
  
  पहिला दरद जब आयल सासु के बोलबल हे
  पहिला दरद जब आयल सासु के बोलबल हे ।
  सासु , मिलि लेहु बाड़ा छछन1 से , बाड़ा ललक से हे ॥ 1 ॥
  अब सोंठ पीपर नहीं पीबो , पियरी2 ना पेन्हबो हे ।
  पिया के सेज न जायबो , पिया के सुध लीहट तूँहीं ॥ 2 ॥
  दूसरा बेदन जब आयल , गोतनी के बोलावल हे ।
  गोतनी , मिलि लेहु बाड़ा छनन से , बाड़ा ललक से हे ॥ 3 ॥
  अब सोंठ पीपर नहीं पीबो , पियरी ना पेन्हबो हे ।
  पिया के मुँह न देखबो , पिया मन बोधिहऽ तूंहीं ॥ 4 ॥
  तेसरा बेदन जब उठल , ननद के बोलावल हे ।
  ननदो , मिलि लेहु बाड़ा छछन से , बाड़ा ललक से हे ॥ 5 ॥
  अब सोंठ पीपर नहीं पीबो , पियरी न पेन्हबो हे ।
  पिया सँग अब न सुतबों , सुतिहऽ अब तूँहीं ॥ 6 ॥
  चउठा दरद जब आयल , जलमल नंदलाल हे ।
  अब त सासु हम जीली3 छछन से , जीली ललक से हे ॥ 7 ॥
  अब सोंठ पीपर हम पीबो , पियरी हम पेन्हबो हे ।
  अब पिया पास हम जयबो , पिया के बोला देहु हे ॥ 8 ॥
  
  दादा मियाँ लगाइन घनी बगिया
  दादा मियाँ लगाइन1 घनी बगिया ।
  मेवा तोड़ तोड़ खइहे , मेरे लाल बने2 ॥ 1 ॥
  ससुर भँडुए की साँखरी गलिया ।
  दामन मोड़ मोड़ चलिहो मेरे लाल बने ॥ 2 ॥
  दादा मियाँ की ऊँची दलनियाँ3 ।
  जहाँ सासु को नचइहो4 मेरे लाल बने ॥ 3 ॥
  बाबा मियाँ लगाइन घनी बगिया ।
  मेवा तोड़ तोड़ खइहे , मेरे लाल बने ॥ 4 ॥
  साले भँडु़ए की साँखरी गलिया ।
  दामन मोड़ मोड़ चलिहो मेरे लाल बने ॥ 5 ॥
  
  काहे बेयाही बिदेस रे, लखिया बाबुल मोरे
  काहे बेयाही1 बिदेस रे , लखिया2 बाबुल3 मोरे ।
  हम तो रे बाबुल बेले4 की कलियाँ , घर घर माँगी जायँ रे ।
  लखिया बाबुल मोरे ॥ 1 ॥
  हम तो रे बाबुल खूँटे की गइया ।
  जिधर हाँको हँक5 जाय रे , लखिया बाबुल मोरे ।
  काहे को बेयाही बिदेस रे , लखिया बाबुल मोरे ॥ 2 ॥
  ताको भरी6 मैंने गुड़िया न छोड़ी ।
  छोड़ा सहेला7 साथ रे , सुन बाबुल मोरे ॥ 3 ॥
  भइया को दिए हो बाबू , महला दुमहला8 ।
  हमको दिए हो बिदेस रे , लखिया बाबुल मोरे ॥ 4 ॥
  कोठे के नीचे पलकिया जो निकली ।
  बीरन9 ने खाई पछार रे , सुन बाबुल मोरे ।
  काहे को बेयाही बिदेस रे , सुन बाबुल मोरे ॥ 5 ॥
  
  अगे, अगे चेरी बेटी, तोँहु देखि आहु गे माइ
  अगे , अगे चेरी बेटी , तोँहु1 देखि आहु2 गे माइ ।
  कइसन3 समधी बाबू , महला उठावे गे माइ ।
  इँटवा चुनिए चुनि4 महला उठावे गे माइ ।
  चुनमे5 चुनेटल6 चारों घटिया बनावे गे माइ ॥ 1 ॥
  अरे , अरे हजमा , तोंहुँ देखि आहु गे माइ ।
  कइसन समधी भँड़ुआ , सजे बरियात गे माइ ।
  धोइले7 धोइले कपड़ा , रँगल बतीसो दाँत गे माइ ।
  छैले छैले गभरू8 सजल बरियात गे माइ ॥ 2 ॥
  बइठल समधी बाबू जाजिम बिछाय गे माइ ।
  जँघिया दुलरइतिन बेटी लट छिटकावे गे माइ ।
  बीड़वा9 जे फेंकलन दुलहा , बीड़वो न लेथिन10 गे माइ ।
  हँसथिन न बोलथिन , दुलहिन मुँहमो न खोलथिन गे माइ ॥ 3 ॥
  किनकर11 गुमानी12 धनि , मुँहमो न बोले गे माइ ।
  किनकर गुमानी बेटी , बीड़वो न लेइ13 गे माइ ।
  परभु के गुमानी धनि , मुँहमो न बोले गे माइ ।
  बाबा के दुलरइतिन बेटी , बीड़बो न लेइ गे माइ ॥ 4 ॥
  बाबा तोर देखलूँ दुलहा , टट्टर14 घर खाड़ा गे माइ ।
  भइया तोर देखलूँ लोकदिनियाँ15 सँघे साथे गे माइ ।
  चाचा तोर देखलूँ तमोलिन के पास गे माइ ।
  कइसे के करियो16 दुलहा तोहर बिसवास गे माइ ।
  तुहूँ त हकहु17 दुलहा बड़ रँगरसिया18 गे माइ ॥ 5 ॥
  
  बरसय जी बाबू, रिमझिम बुँदवा
  बरसय जी बाबू , रिमझिम बुँदवा , बरसय जी ॥ 1 ॥
  हाथी साजूँ , घोड़ा साजूँ , साजूँ बरियतिया ।
  साज देहु जी बाबा , दँड़िया1 सवरिया , साज देहु ॥ 2 ॥
  हाथी के पाँव घइले मामा2 खड़ी है , सुन लेहु जी ।
  बाबू हमरी बचनियाँ , सुन लेहु जी ॥ 3 ॥
  कइसे में सुनिओ मामा , तोहरी बचनियाँ ।
  जा हियो3 जी मामा , धनि के उदेसवा4 ।
  बियाहन5 को मामा , राजा बंसी6 बेटिया ॥ 4 ॥
  
  कहवाँ में रोपबई हरी केबड़ा अहो रामा
  कहवाँ में रोपबई हरी केबड़ा अहो रामा
  कहवाँ में रोपबई बेइलिया अहो रामा ।
  नइहरा में रोपबई हरी केबड़ा अहो रामा
  ससुरा में रोपबई बेइलिया अहो रामा ।
  पनिए पटयबई हरी केबड़ा अहो रामा
  दूधवे पटयबई बेइलिया अहो रामा ।
  काँचे सूते गुँथबई हरी केबड़ा अहो रामा
  रेसम सूते गुँथबई बेइलिया अहो रामा ।
  के मोरा पेन्हतन हरी केबड़ा अहो रामा
  के मोरा पेन्हतन बेइलिया अहो रामा ।
  भइया मोरा पेन्हतन हरी केबड़ा अहो रामा
  सइयाँ मोरा पेन्हतन बेइलिया अहो रामा ।
  
  कहवाँ के डँड़िया कुनली
  कहवाँ के डँड़िया1 कुनली2 अही डँड़िया कुनली ।
  कहवाँ में लगले ओहार3 चढ़हु4 धनि डाँडि , चेतहु5 गिरहि6 आपन हे ॥ 1 ॥
  कवन पुर के डँड़िया कुनली , अहो डँड़िया कुनली ।
  कवन पुर में लगले ओहार , चढ़हु धनि डाँरि , चेतहु गिरहि आपन हे ॥ 2 ॥
  गोड़ लागों , पइयाँ परों , अजी सइयाँ ठाकुर हे ।
  बाबा के पोखरवा7 डाँड़ि बिलमावहु8 अम्मा से भेंट करम9 हे ॥ 3 ॥
  कइसे में डाँरि बिलमायब , अहे धनि सुन्नर हे ।
  तोर बाबा दहेजवा के सोंच में , अम्मा बिसमादल10 हे ॥ 4 ॥
  रँचिएक11 डाँडि बिलमावहु , अजी सइयाँ ठाकुर हे ।
  भेंटे देहु चाची हमार , सासु जे आपन हे ॥ 5 ॥
  कइसे में डाँड़ि बिलमाऊँ , अहें धनि सुन्नर हे ।
  बरवा12 पकवइत13 चाची बिसमादल हे ।
  तिलक गिनइते चच्चा बिसमादल हे ॥ 6 ॥
  रँचिएक डाँड़ि बिलमावहु , अजी सँइया ठाकुर हे ।
  भेंटे देहु भउजी हमार , सरहज आपन हे ॥ 7 ॥
  कइसे में डाँड़ि बिलमाऊँ , अहे धनि सुन्नर हे ।
  पटवा14 फड़इते भउजी बिसमादल हे ।
  भँउरिया15 घुमइते भइया बिसमादल हे ॥ 8 ॥
  
  अठमी के भेल नंदलाल, बधावा ले के चलऽ
  अठमी1 के भेल2 नंदलाल , बधावा ले के चलऽ3
  मेरो मन भेल नेहाल , 4 बधावा ले के चलऽ ॥ 1 ॥
  सोने के छूरी से नार5 कटायल , 6 रूपे7 खपर8 नेहायल ।
  कानों में कुंडल , गले में मोहर , केसों में झब्बूदार ॥ 2 ॥
  रेसम के कुलिहा , 9 साटन के टोपी , बीचे बीचे गोटा10 लगाय ।
  सेही पहिर के कन्हैयाजी बिहँसथ , गावथि11 गोआल12 ॥ 3 ॥
  
  रचि रचि रचलूँ सबुज रँग सेजिया
  रचि रचि1 रचलूँ2 सबुज रँग सेजिया ।
  सुरुज जोति सेजिया , मोती लगल सेजिया ॥ 1 ॥
  धायल , धूपल3 अयलन दुलहा दुलरइता दुलहा ।
  बइठूँ , बइठूँ बइठूँ दुलहा सबुजे रँगे सेजिया ॥ 2 ॥
  कइसे के बइठूँ धनि , तोहरा हे सेजिया ।
  तूँ तो लगैलऽ धनि , हमर बहिनी चोरिया ॥ 3 ॥
  बाबा किरिया4 भइया किरिया , परभु तोहर दोहइया ।
  हम न लगवली तोर बहिनियाँ के चोरिया ॥ 4 ॥
  टका5 चार बिगवौ6 हम पयबो सगरो7 धनियाँ ।
  कहमा त पयबो धनि , अपन बहिनियाँ ॥ 5 ॥
  अँचरा8 बिछयबो ताहाँ9 रे परभु पयबो ।
  कहमा त पयबो परभु , हमहुँ सहोदर भइया ॥ 6 ॥
  
  जबे पग छुअलक नउनियाँ
  जबे पग छुअलक1 नउनियाँ2 जयजय कहु सिय के ।
  लछमी बिराजे हिरदा द्वार3 जय जय कहु सिय के ॥ 1 ॥
  एक नोह4 छिलले5 दूसर नोह छिलले , जय जय कहु सिय के ॥ 2 ॥
  टुके टुके6 सिय मुँह ताके , जय जय कहु सिय के ॥ 2 ॥
  रानी सुनयना देलन हाँथ के कगनमा , जय जय कहु सिय के ।
  आउरो देलन गलहार , जय जय कहु सिय के ॥ 3 ॥
  हँसत खेलइते घर गेलइ नउनियाँ , जय जय कहु सिय के ।
  दुअरे पर नवबत झारसन्दर्भ त्रुटि : टैग के लिए समाप्ति टैग नहीं मिला बजने से है । जय जय कहु सिय के ॥ 4 ॥
  
  हँस हँस के बाल सँवारे घूँघट खोले लाल बना
  हँस हँस के बाल सँवारे घूँघट खोले लाल बना ।
  अरी ए अम्माँ , मेरा टीका देख लोभाना1 लाल बना ।
  अरी ए अम्माँ , मेरा मोतिया देख लोभाना लाल बना ।
  हँस हँस के बाल सँवारे , घूँघट खोले लाल बना ॥ 1 ॥
  अरी ए अम्माँ , मेरा बेसर देख लोभाना , लाल बना ।
  अरी ए अम्माँ , मेरा चुनिया2 देख लोभाना , लाल बना ।
  हँस हँस के बाल सँवारे , घूँघट खोले लाल बना ॥ 2 ॥
  अरी ए अम्माँ , मेरा कँगन देख लाभाना , लाल बना ।
  अरी ए अम्माँ , मेरा पहुँची देख लोभाना , लाल बना ।
  हँस हँस के बाल सँवारे , घूँघट खोले लाल बना ॥ 3 ॥
  अरी ए अम्माँ , मेरा हँसुली देख लोभाना , लाल बना ।
  अरी ए अम्माँ , मेरा हरवा3 देख लोभाना , लाल बना ।
  हँस हँस के बाल सँवारे , घूँघट खोले लाल बना ॥ 4 ॥
  अरी ए अम्माँ , मेरा सूहा4 देख लोभाना लाल बना ।
  अरी ए अम्माँ , मेरा छापा देख लोभाना , लाल बना ॥ 5 ॥
  अरी ए अम्माँ , मेरी सूरत देख लोभाना , लाल बना ।
  हँस हँस के बाल सँवारे , घूँघट खोले लाल बना ॥
  
  पाँच सुपारी बाँटु री, अब नेवतब कुल-परिवार, लालजी के मूरन हे
  पाँच सुपारी बाँटु1 री , अब नेवतब2 कुलपरिवार , लालजी के मूरन हे ।
  पाँच सुपारी बाँटु री , मोरे अलख हुलरुए3 के मूरन हे ॥ 1 ॥
  अब बम्हना बसे जे बनारस , अब हजमा कुरखेत4 लालजी के मूरन हे ।
  ए सवासिन5 बसे ससुर घर , अब किन6 रे परिछेबाल7 लालजी के मूरन हे ॥ 2 ॥
  अब बम्हना के चिठिया पेठाइय , अब हजमा के पकरि मँगाइय , लालजी के मूरन हे ।
  ए सवासिन के डोलिया फनाइय8 उहे रे परिछेबाल , लालजी के मूरन हे ॥ 3 ॥
  नव मन गेहुँमा9 मँगाइय , अब नेवतब कुल परिवार , लालजी के मूरन हे ।
  नव मन घिआ10 मँगाइय , अब नेवतब कुल परिवार , लालजी के मूरन हे ॥ 4 ॥
  नव थान11 कपड़ा मँगाइय , हम नेवतब सब परिवार , लालजी के मूरन हे ।
  पहिला अस्तुरा नउआ फेरिय , हमर लाल उठल छिहुलाय12 लालजी के मूरन हे ॥ 5 ॥
  दूसरा अस्तुरा नउआ फेरिय , हमर लाल उठल छिहुलाय , लालजी के मूरन हे ।
  तीसरा अस्तुरा नउआ फेरिय , हमर लाल उठल छिहुलाय , लालजी के मूरन हे ॥ 6 ॥
  चउथा13 अस्तुरा नउआ फेरिय , हमर लाल उठल छिहुलाय , लालजी के मूरन हे ।
  हजमा के लुलुहा14 कटाइय , नउनिया के देहु बनवास , लालजी के मूरन हे ॥ 7 ॥
  पँचमा अस्तुरा नउआ फेरिय , हमर लाल उठल छिहुलाय , लालजी के मूरन हे ।
  हजमा के सोनवा गढ़ाइय , नउनिया के लहरापटोर15 लालजी के मूरन हे ॥ 8 ॥
  
  माटी कोड़े गेली हम आज मटिखनमा
  माटी कोड़े गेली1 हम आज मटिखनमा2
  इयार3 मोरा पड़लन , हाय जेहलखनमा4 ॥ 1 ॥
  पियवा के कमइया5 हम कछु न जान ही ।
  इयार के कमइया नकबेसर6 हुई7 हे ननदो8 ॥ 2 ॥
  ओही नकबेसर धरी इयार के छोड़यबो9 ।
  इयार मोरा पड़लन हाय जेहलखनमा ॥ 3 ॥
  
  मेरे तो पीर उठे ननदी हँसत फिरे
  मेरे तो पीर उठे ननदी हँसत फिरे ॥ 1 ॥
  बाहर बैठे ससुर हमारे , ससुर , तोरे पइयाँ पडूँ ।
  ननदी बिदा करो , झलाही1 बिदा करो ॥ 2 ॥
  बाहरे बैठे भैंसुर2 हमारे , भैंसुर तोरे पइयाँ पडूँ ।
  ननदी बिदा करो , झलाही बिदा करो ॥ 3 ॥
  बाहर बैठे सइयाँ हमारे , सइयाँ तोरे पइयाँ पडूँ ।
  ननदी बिदा करो , झलाही बिदा करो ॥ 4 ॥
  कंगन सोनार घरे , चुनरी रँगरेज घरे ।
  गंगा जमुना बाढ़ आई , कैसे बिदा करूँ ॥ 5 ॥
  मेरे से कंगन ले लो , मेरे से चुंदरी ले लो ।
  नइया चढ़ा ननदी बिदा करो ॥ 6 ॥
  
  साँवन के सहनइया भदोइया के किच-किच ए
  साँवन के सहनइया1 भदोइया2 के किचकिच3 ए ।
  सुगासुगइया4 के पेट , 5 बेदन6 कोई न जानये हे ।
  सुगासुगइया के पेट , कोइली दुख जानये हे ॥ 1 ॥
  अँगना बहारइत चेरिया , त सुनहऽ बचन मोरा हे ।
  चेरिया , मोरा परभु बइठल बँगलवा , 7 से जाइके बोलाइ देहु हे ॥ 2 ॥
  जुगवा8 खेलइते9 तोंहों बबुआ , त सुनहऽ बचन मोरा हे ।
  बबुआ , रउरे धनि दरदे बेयाकुल , रउरा के बोलाहट10 हे ॥ 3 ॥
  पसवा त गिरलइ11 बेल तर , 12 अउरो13 बबूर तर हे ।
  ललना , धाइ14 पइसल गजओबर , 15 कहऽ धनि कूसल हे ॥ 4 ॥
  डाँड़ मोरा फाट हे कसइली जाके , ओटिया16 चिल्हकि17 मारे हे ।
  परभुजी , बारह बरिसे मइया रूसल , सेहो बउँसी लाबह18 हे ॥ 5 ॥
  मचिया बइठल तोहें मइया , त सुनहऽ बचन मोरा हे ।
  मइया , तोर पुतहू19 दरद बेयाकुल , तोरा के बोलाहट हे ॥ 6 ॥
  तुहूँ त हऽ मोर बबुआ , त रउरो बंसराखन20 हे ।
  बबुआ , तोर धनि बचन कुठार , बोलिया करेजे साले हे ॥ 7 ॥
  सउरिया21 बइठल तोहें धनिया त सुनहऽ बचन मोरा हे ।
  धनि , बारह बरिस मइया रूसल , कहल नहिं मानये हे ॥ 8 ॥
  लेहु परभु नाक के बेसरिया22 त मइया के समद23 दहु हे ।
  परभुजी , बारहे बरिस चाची रूसल , उनखे24 समद दहु हे ॥ 9 ॥
  मचिया बइठल तोहे चाची , त सुनहऽ बचन मोरा हे ।
  चाची , तोर पुतहू दरद बेयाकुल , तोरा के बोलाहट हे ॥ 10 ॥
  सामन25 के समनइया26 तो , भादो के किचकिच हे ।
  बबुआ , वह हकइ27 पुरबा से पछेया , जड़इया28 मोरा लागये हे ॥ 11 ॥
  घड़ी रात गेलइ पहर रात होरिला जलम लेल हे ।
  ललना , बज लगल अनन्द बधावा , महल उठे सोहर हे ॥ 12 ॥
  अँगना बहारइत चेरिया त सुनहऽ बचन मोरा हे ।
  चेरिया , झट दए बाँटऽन29 सोंठउरा30 से होरिला जलम लेल हे ॥ 13 ॥
  
  अगे अगे चेरिया कवन चेरिया गे
  अगे1 अगे चेरिया2 कवन चेरिया गे ।
  चेरिया अँगना बहारि3 देखूँ , भइया नहीं आयल हे ॥ 1 ॥
  केकरा4 सँघ बइठम5 चनन पीढ़वा6 ।
  केकरा से सोभे मोर माँड़ो7 भइया नहीं आयल हे ॥ 2 ॥
  सामी सँघे बइठम चनन पीढ़वा ।
  गोतिया से सोभे मोर माँड़ो , भइया नहीं आयल हे ॥ 3 ॥
  कइसे पेहरब8 इयरी पियरिया9 से कइसे रँगायब गोड़10 ।
  मोरा लेखे11 माँड़ो हे बिजुबन12 बिनु भइया न सोभे घीउढार13 ॥ 4 ॥
  चमकि के बोलहइ जे चेरिया ।
  झमकइते14 आवे तोरा भाइ , रखूं कोठीकान्हे15 अँजवार16 ॥ 5 ॥
  दुअरहिं घोड़े हिंहियायल17 डोला18 धमसायल19 हे ।
  आगे आगे आवथिन20 दुलरइता भइया , सँघ भउजी मोर हे ॥ 6 ॥
  डँड़िया21 ही आवल पोखर कान्हें22 देखूँ चेरी भइया केर23 सान ।
  भइया मोरा लखिया हजरिया24 ।
  लौलन25 इयरी पियरिया , भउजी सिर सेनुर हे ॥ 7 ॥
  चउका चनन26 हम बइठम , इयरी पियरी पेन्हिके27 हे ॥ 8 ॥
  अब हमरमाँड़ो राज गाजल28 होवे घिउढार बिधि हे ।
  बेदे बेदे29 भेल घिउढार , सुमंगल गावल हे ॥ 9 ॥
  
  बर खोजन जब चललन बाबा हे, हाँथ गुलेल
  बर खोजन1 जब चललन बाबा हे , हाँथ गुलेल2 मुँह पान हे ।
  पुरूब खोजलन3 पछिम खोजलन , खोजलन मगह मनेर4 हे ॥ 1 ॥
  खोजइते खोजइते गेलन अजोधेया नगरी , मिलि गेलन राजकुमार हे ।
  राजा दसरथजी के चारियो बेटवा , हमें घर सीता कुँआर हे ॥ 2 ॥
  
  आज लाड़ो केरा अजबी बहार रे बना
  आज लाड़ो1 केरा अजबी बहार रे बना ।
  बाना2 सुरती3 गजबी सोहार4 रे बना ॥ 1 ॥
  बाना , अपन अपन नयनमा5 सम्हार रे6 बना ।
  बाना , लगी जयतउ नजरी के बान रे बना ॥ 2 ॥
  बाना , दुलहा हइ दुलहिन के जोग रे बना ॥ 3 ॥
  
  समना भदोइया के रतिया, अँगन घहरायल हे
  समना1 भदोइया के रतिया , अँगन2 घहरायल3 हे ।
  ललना , बरसेला4 मोतिया के बूंद तो देखते सोहामन5 हे ॥ 1 ॥
  सासु जे सुतलन6 ओसरवा , ननद गजओबर7 हे ।
  सइयाँ मोरा रंगमहलिया , त कहिं के जगावहु हे ॥ 2 ॥
  जिरवा के बोरसी भरावल , लौंगिया के पसँघ8 देल हे ।
  ललना , चंपा के फुलवा महामँह , देखते सोहामन हे ॥ 3 ॥
  आधि रात बीतलइ , पहर रात , बबुआ जलम लेल हे ।
  ललना , बाजे लागल अनंद बधावा , महल उठे सोहर हे ॥ 4 ॥
  सासु के भेजबइ नउनियाँ , ननदी घर बैरिन हे ।
  गोतनी घर रउरे परभु जाहु , महल उठे सोहर हे ॥ 5 ॥
  सासु के देबइन9 खटियवा , ननदी मचोला देबइन हे ।
  गोतनी के देबइन पलँगिया , हम धनि पाँव तरे हे ॥ 6 ॥
  सासु लुटवलन रुपइया , ननदी ढेउआ10 देलन हे ।
  गोतनी लुटवलन गउआ , गोतिया घर सोहर हे ॥ 7 ॥
  सासु जे उठलन गावइत , ननदी बजावइत हे ।
  गोतनी जे उठलन बिसमाथल11 गोतिया घर सोहर हे ॥ 8 ॥
  
  निरमोहिया लाल बड़ी दरदे उठी
  निरमोहिया लाल बड़ी दरदे उठी ।
  सँवरिया लाल बड़ी दरदे उठी ॥ 1 ॥
  मेरे पेटारे में कपड़ा बहुत सइयाँ ।
  माय बहन को बोला सइयाँ ।
  निरमोहिया लाल बड़ी दरदे उठी ॥ 2 ॥
  मेरे पेटारे में गहने बहुत सइयाँ ।
  माय बहन को बोला सइयाँ ।
  माय बहन को पेन्हा1 सइयाँ ।
  निरमोहिया लाल बड़ी दरदे उठी ॥ 3 ॥
  मेरे पेटारे में मेवा बहुत खइयाँ ।
  माय बहन को खिला सइयाँ ।
  माय बहन को बोला सइयाँ ।
  निरमोहिया लाल बड़े दरदे उठी ॥ 4 ॥
  
  चीकन मटिया कोड़ि मँगाएल
  ‘‘आगि लागे परभु चुनरिया , वलकवा के हाँसुल हे ।
  बजर पड़े चढ़न के घोड़वा , नइहर कइसे तेजब हे ॥ ’’
  अँगना जे लिपली1 दहादही2 माड़ो3 छावली हे ।
  ताहि चढ़ि भइया निरेखे4 बहिनी चलि आवल हे ॥ 1 ॥
  मचिया बइठल मोरा धनिया5 त धनिया सुलच्छन6 हे ।
  धनिया , आवऽ हथिन7 बाबा के दुलारी , गरब8 जनि बोलहु हे ॥ 2 ॥
  आवहु हे बहिनी , आवहु , मोरा चधुराइन हे ।
  बहिनी , बइठहु बाबा चउपरिया9 मंगल दस गावह , गाइके10 सुनावहु हे ॥ 3 ॥
  गाएब11 हो भइया गाएब , गाइ के सुनाएब हे ।
  भइया , हमरा के का देवऽ दान , लहसि12 धरवा जायेब हे ॥ 4 ॥
  गावहु , ए ननद गावहु , गाइके सुनावहु हे ।
  ननदो , जे तोरा हिरदो13 में समाए14 लेइके15 घरवा जाहुक16 हे ॥ 5 ॥
  हमरा के दीहऽ चुनरिया , बलकवा के हाँसुल17 हे ।
  भउजी , प्रभु के चढ़न के घोड़वा , लहसि घर जाएब हे ॥ 7 ॥
  कहाँ पाएब लाली चुनरिया , बलकवा के हाँसुल हे ।
  ननदो , कहवाँ पाएब चढ़न के घोड़वा , लउटि18 घरवा जाहु हे ॥ 7 ॥
  रोइत जाइह19 ननदिया , बिलखइत जाहइ भगिनवाँ न हे ।
  हँसइत जाहइ ननदोसिया , भले रे मान20 तोड़ल हे ॥ 8 ॥
  चुप रहु चुप रहु , धनिया , मोर चधुराइन हे ।
  हम जएबो राजा के नोकरिया , दरब21 लेइ22 आएब23 हे ॥ 9 ॥
  तोहरा ला24 लएबो चुनरिया , बलकवा के हाँसुल हे ।
  अपना ला चढ़न के घोड़वा , नइहर बिसरावहु25 हे ॥ 10 ॥
  आगि लागे परभु चुनरिया , बलकवा के हाँसुल हे ।
  बजर26 परे चढ़न के घोड़वा , नइहर कइसे27 तेजब28 हे ॥ 11 ॥
  
  अहे बाम्हन के पड़ले हँकार, बरुअवा के मूंड़न हे
  अहे बाम्हन के पड़ले हँकार1 बरुअवा2 के मूंड़न हे ।
  बाम्हन अइले वेद भनन3 हे ॥ 1 ॥
  अहे गोतिया के पड़ले हँकार , बरुअवा के मंूडन हे ।
  गोतिया अइले माँड़ो4 छावन5 हे ॥ 2 ॥
  अहे गोतिनी के पड़ले हँकार , बरुअवा के मंूड़न हे ।
  गोतिनी अइले मंगल गावन हे ॥ 3 ॥
  अहे कुम्हरा के पड़ले हँकार , बरुअवा के मूड़न हे
  कुम्हरा अइले कलसा लिहले6 हे ॥ 4 ॥
  अहे हजमा के पड़ले हँकार , बरुअवा के मूंड़न हे ।
  हजमा अइले छुरवा7 लिहले हे ॥ 5 ॥
  अहे बड़ही8 के पड़ले हँकार , बरुअवा के मूंड़न हे ।
  बड़ही अइले पिढ़वा9 लिहले हे ॥ 6 ॥
  अहे फूआ10 के पड़ले हँकार , बरुअवा के मूंड़न हे ।
  फूआ अइले अँचरा पसरले11 हे ॥ 7 ॥
  अहे , बाबा के पड़ले हँकार , बरुअवा के मूंड़न हे ।
  बाबा जे अइले गेंठी खोलले12 हे ॥ 8 ॥
  अहे भइया के पड़ले हँकार , बरुअवा के मूंड़न हे ।
  अहे भइया गइले13 रिसिआय14 बहिनी घरलूटन15 हे ॥ 9 ॥
  अहे , भउजी के पड़ले हँकार , बरुअवा के मूंड़न हे ।
  अहे , ननद अइले घरलूटन , बरुअवा के मूंड़न हे ॥ 10 ॥
  
  माटी कोरे गेल छिनरो, पार गंगा हे
  माटी कोरे1 गेल छिनरो2 पार गंगा हे ।
  गजनवटा3 में चोरवले4 आयल सोरह गो5 भतार हे ॥ 1 ॥
  घर के भतार पूछे , कवनकवन जात6 हे ।
  चार गो त जोलहाधुनिया , चार राजपूत हे ॥ 2 ॥
  चार गो त मुसहर7 बड़ मजगूत8 हे ।
  भले9 छिनरो , भले कोरे10 गेल11 हे ॥ 3 ॥
  
  टूटी चंपा कलिया चुनेगा मियाँ बँदरा लाल
  टूटी चंपा कलिया चुनेगा मियाँ बँदरा1 लाल ।
  टीका मैला हो रे मोतिया न मैली हो लाल ।
  टूटी चंपा कलिया , चुनेगा मियाँ बँदरा लाल ॥ 1 ॥
  बेसर मैला हो रे , चुनिया2 न मैली हो लाल ।
  टूटी चंपा कलिया , चुनेगा मियाँ बँदरा लाल ॥ 2 ॥
  बाली मैली हो रे , झुमका न मैला हो लाल ।
  टूटी चंपा कलिया , चुनेगा मियाँ बँदरा लाल ॥ 3 ॥
  सूहा3 मैला हो रे , छापा न मैला हो लाल ।
  टूटी चंपा कलिया , चुनेगा मियाँ बँदरा लाल ॥ 4 ॥
  
  राजा दसरथ जी पोखरा खनावले
  राजा दसरथ जी पोखरा खनावले , घाट वँन्हावले हे ।
  कोसिला जी डँड़िया फँनावले1 राम नेहबावले2 हे ॥ 1 ॥
  मँड़वहि3 झगड़े धोबिनियाँ , निछावर4 थोड़ अहे हे ।
  रघुबर के नेहलइया5 हमहीं गजहार6 लेबो हे ॥ 2 ॥
  जनु तोहें झगडूँ धोबिनियाँ , निछावर थोड़ अहे हे ।
  राम बिआहि7 घर अइहें , त तोरा गजहार देबो हे ॥ 3 ॥
  
  नन्हीं नन्हीं कउड़िया दुलहा, फाँड़ा बान्हीं लेल
  नन्हीं नन्हीं कउड़िया दुलहा , फाँड़ा1 बान्हीं लेल ।
  चलि गेल अहो दुलहा , हाजीपुर हटिया ॥ 1 ॥
  उहा2 से लावल3 दुलरू , मजुरवा4 लगल बेनियाँ ।
  घामा5 के घमाएल कवन दुलहा , डोलाए मांगे हे बेनियाँ ॥ 2 ॥
  कइरो डोलाऊँ परभु , मजुरवा लगल हे बेनियाँ ।
  तोरो कवन बहिनी चोराइ लेलन हे बेनियाँ ॥ 3 ॥
  आवे देहु अगहन दिनवाँ , उपजे देहु धनवाँ ।
  अपनी कवन बहिनी बिदा करबों हे ससुररिया ॥ 4 ॥
  
  बहुआ जे चलली नहाय, तो सासू निरेखइ हे
  बहुआ जे चलली नहाय , 1 तो सासू निरेखइ2 हे ।
  बहुआ , कवन मरद चित लायल , 3 गरभ जनावल हे ॥ 1 ॥
  सासू आधी राति जा हइ , अउरो पहर4 राति हे ।
  सासू , राती के आव हइ5 भँरवा , 6 तो होइ के खिड़की से हे ॥ 2 ॥
  बोलवहऽ7 गाँव के पठेरिया , 8 तो रेसम के जाल बुनऽ हे ।
  ओहि जाल बुझयबइ9 भँवरा , अछरँग 10 मोरा छुटि जइहें हे ॥ 3 ॥
  मचियाहि11 बैठल सासू बढ़यतिन , 12 चिन्ही लेहु13 अपना बेटा के हे ।
  सासु , अछरँग मोरा छोरि देहु हे ॥ 4 ॥
  
  हवा बहे रसे-रसे घुमड़इ कजरिया
  हवा बहे रसेरसे घुमड़इ कजरिया ,
  जिया कहे चलचल पिया के नगरिया ।
  जहिया से सइँया मोरा गेलन विदेसवा ,
  आवे न अपने न भेजे कोई सनेसवा ।
  लिलचा के रह जाहे ललकल नजरिया .
  जिया कहे चलचल पिया के नगरिया ।
  जाड़ा जड़ाई गेलई सउँसे ई देहिया ,
  गरमी में सब जरई सबरे सनेहिया ।
  जियरा डेराय रामा छाय घटा करिया
  जिया कहे चलचल पिया के नगरिया ।
  
  बेरहिं बेरहिं तोरा बरजों कवन दुलहा
  बेरहिं बेरहिं1 तोरा बरजों2 कवन दुलहा , बन बिरिदा3 जनि जाहु हे ।
  बन बिरिदा एक देव बरिसल4 भींजि जइहें5 चन्नन तोहार हे ॥ 1 ॥
  हाँथी भींजल , घोड़ा भींजल , भींजल लोक बरियात हे ।
  हँथिया उपरे भींजल कवन दुलहा , चन्नन भरले6 लिलार हे ॥ 2 ॥
  डाँड़ी भींजल , डोरी भींजल , भींजल सबजी ओहार हे ।
  डँड़िया भीतरे भींजल कवन सुगइ , सेनुर भरले लिलार हे ॥ 3 ॥
  झिहिर झिहिर नदिया बहतु हैं , ओहि7 में कवन सुगइ नेहाय हे ।
  हँथिया उपर बोलल कवन दुलहा , हरवा8 दहि मति9 जाय हे ॥ 4 ॥
  ई हरवा मोरा ऐरिन बैरिन , ई हरवा मोरा परान के अधार हे ।
  ई हरवा मोरा बाबा के हलइ10 ई हरवा मोरा परान के अधार हे ॥ 5 ॥
  अपन मउयिा सम्हारहु11 ए दुलहा , घामा12 लगत कुम्हलाए हे ॥ 6 ॥
  
  हमरो कवन बाबू बिरीछ तर खाड़ा गे माइ
  हमरो कवन बाबू बिरीछ1 तर खाड़ा गे माइ ।
  थर थर काँपइ गे माइ ॥ 1 ॥
  हथिया पियासल आवइ , सुढ़ँवा उनारइ2 गे माइ ।
  घोड़वा भूखल आवइ लगमियाँ3 चिबावइ4 गे माइ ॥ 2 ॥
  लोगवन5 रउदाइल6 आवइ , पैरवो न धोवइ गे माइ ।
  दुलहा झउराहा7 आवइ , सिरबो न नेवावइ8 गे माइ ॥ 3 ॥
  हथिया के पोखरा देवइ , सुँढ़वो न उनारइ गे माइ ।
  घोड़वा के दाना देबइ , लहलह दुभिया9 गे माइ ॥ 4 ॥
  लोगवन के पटुर10 देवइ , पैरवा जे धोवइ गे माइ ।
  दुलहा के कनिया11 देबइ , सिरवा नेवावइ गे माइ ॥ 5 ॥
  
  अरे ए मियाँ बँदरे, सहानी नइया लागी
  अरे ए मियाँ बँदरे1 सहानी2 नइया3 लागी ।
  कोठे चढ़ि अम्माँ देखे जी , सहाना माली आया ।
  सहाना सेहरा लाया रे ॥ 1 ॥
  अरे ए मियाँ बँदरे , नवेली नइया लागी ।
  अरी ए खेलवड़िये4 सहानी नइया लागी ॥ 2 ॥
  कोठे चढ़ि दादी देखें जी सहाना दरजी आया ।
  अरे ए मियाँ बँदरे , सहाना जोड़ा लाया रे , सहाना जोड़ा लाया ॥ 3 ॥
  कोठे चढ़ि नानी देखें जी , सहाना तँमोली आया जी ।
  सहाना बीड़ा लाया जी , सहाना बीड़ा लाया ।
  अरे ए मियाँ बँदरे , सहाना बीड़ा लाया ॥ 4 ॥
  कोठे चढ़ि अम्माँ देखें जी , सहाना डोला आया ।
  सहाना डोला आया जी , सहानी लाड़ो आई ।
  अरी ए मियाँ बँदरे , सहानी नइया आई ॥ 5 ॥
  
  मेरी डोलिया लगी दरवाजे,
  मेरी डोलिया लगी दरवाजे ,
  बाबुल1 मैं तो पाहुनी2 तेरी रे ॥ 1 ॥
  छोडू़ दादू बीबी अँचला3 दादा मियाँ ने हारा है बोल4 ।
  बाबुल मैं तो पाहुनी तेरी रे ॥ 2 ॥
  छोडू़ अम्माँ बीबी अँचला , अब्बा मियाँ ने हारा है बोल ।
  बाबुल मैं तो पाहुनी तेरी रे ॥ 3 ॥
  छोडू़ चच्ची बीबी अँचला , चच्चा मियाँ ने हारा है बोल ।
  बाबुल मैं तो पाहुनी तेरी रे ॥ 4 ॥
  छोडू़ खाला5 बीबी अँचला , खालू6 मियाँ ने हारा है बोल ।
  बाबुल मैं तो पाहुनी तेरी रे ॥ 5 ॥
  
  टिकवा जे लइह राजा, बचवा लगाइ हो
  टिकवा1 जे लइह2 राजा , बचवा3 लगाइ हो ।
  टिकुली जे लइह राजा , चमके लिलार हो ।
  जलदी4 लउटिह5 राजा , जड़वा6 के दिनवाँ हो ॥ 1 ॥
  हँथवा7 के फरहर8 धनि , मुँहवाँ के लाएक9 हो ।
  से हो10 कइसे तेजब धनि , जड़वा के दिनवाँ हो ।
  से हो कइसे तेजब धनि जड़वा के रतवा हो ॥ 2 ॥
  कंठवा जे लइह राजा , सिकड़ी लगाइ हो ।
  टिकुली जे लइह राजा , चमके लिलार हो ।
  जलदी लउटिह राजा , जड़वा के दिनवाँ हो ॥ 3 ॥
  हँथवा के फरहर , धनि मुँहवाँ के लाएक हो ।
  से हो कइसे तेजब धनि जड़वा के रतवा हो ।
  से हो कइसे तेजब धनि जड़वा के रतवा हो ॥ 4 ॥
  
  आठ सयँ बाजन मोरा नइहर बाजे, आठ सयँ सासुर हे
  आठ सयँ बाजन1 मोरा नइहर बाजे , आठ सयँ सासुर2 हे ।
  ललना , सोरह सयँ बजर दरबजवा , 3 अलबेला नहीं जागए हे ॥ 1 ॥
  कतेक नीन4 सोव हऽ तू साहेब , अउरू सिर साहेब हे ।
  चूरी फेंकि मारली , नेपुर5 फेंकि , अउरो कँगन फंेकि हे ।
  सोरहो आभरन फेंकि मारली , अलबेला नहीं जागल हे ॥ 2 ॥
  हम तो जनली6 रामजी बेटा देतन , बेटिया जलम लेलक हे ।
  ललना , सेहो सुनि सासु रिसियायल , 7 अउरो गोसियायल8 हे ।
  सासुजी , तरबो9 चटइया नहीं दीहलन , पलँग मोर छीनि लेलन हे ॥ 3 ॥
  हम तो जनली राम बेटा देतन , बेटिया जलम लेलक हे ।
  सेहो सुनि परमु रिसियायल , मुँहो नहीं बोलल हे ॥ 4 ॥
  ननदी मोरा गरियाबए , 10 गोतनी घुघुकावय11 हे ।
  एक डगरिनियाँ मोर माय , जे कोर12 पइसी बइठल हे ॥ 5 ॥
  हम त जनली रामजी बेटा देतन , बेटिया जलम लेलक हे ।
  सेहो सुनि ससुर जी रोसायल , 13 आउर14 गोसायल हे ।
  सोंठवा हरदिया न कीन15 लयलन , मुँहवा फुलायल हे ॥ 6 ॥
  
  दूरि गमन से अयलन कवन दुलहा
  दूरि गमन1 से अयलन कवन दुलहा , दुअराहिं भरि गेल साँझ2 हे ।
  केने3 गेल , किआ भेल सुगइ कवन सुगइ , कोहबर के करू न विचार हे ॥ 1 ॥
  एक हम राजा के बेटी , दूसरे पंडितवा के बहिनी , हम से न होतइ बिचार हे ।
  अतना बचनियाँ जब सुनलन कवन दुलहा , घोड़े पीठे भेलन असवार हे ॥ 2 ॥
  अतना बचनियाँ जब सुनलन कवन सुगइ ,
  पटुक4 झारिए झुरिए5 उठलन कवन सुगइ ।
  पकड़ले घोरा6 के लगाम हे ।
  अपने तो जाहथि7 जी परभु , ओहे रे तिरहुत देसवा ,
  हमरा के8 सौंपले जाएब जी ॥ 3 ॥
  नइहर में हव9 धनि , माय बाप अउरो सहोदर भाई ,
  ससुरा में हव छतरीराज10 हे ॥ 4 ॥
  बिनु रे माय बाप , कइसन हे नइहर लोगवा , बिनु सामी नहीं ससुरार हे ।
  किआ11 काम देथिन12 जी परभु , माय बाप अउरो सहोदर भाई ,
  चाहे काम देथिन छतरीराज हे ? ॥ 5 ॥
  
  साते हो घोड़वा गोसाई, सातो असवार
  साते1 हो घोड़वा गोसाई , सातो असवार ।
  अगिलहिं2 घोड़वा देवा सुरूज असवार ॥ 1 ॥
  घोड़वा चढ़ल देवा करथी पुछार3 ।
  कउने अवादे4 बसे , भगत हमार ॥ 2 ॥
  ऊँची कुरीअवा5 देवा , पुरुबे दुआर6 ।
  बाजे मँजीरवा7 गोसाईं , उठे झँझकार8 ॥ 3 ॥
  कथि केर दियवा देवा , कथि केर बात ।
  केथी केर घिया , जरइ सारी रात ॥ 4 ॥
  सोने केर दियरा देवा , कपासे केर बात ।
  सोरही के घिया देवा , जरइ सारी रात ॥ 5 ॥
  जरि गेलो घिया , मलिन भेलो बात ।
  खेलहुँ न पइलऽ देवा , चउ पहर9 ॥ 6 ॥
  
  घर घर डोलऽहे नउनियाँ, त हाथ ले महाउर हे
  घर घर डोलऽहे1 नउनियाँ , 2 त हाथ ले महाउर3 हे ।
  राजा , मोरा तूँ रँगा दऽ पियरिया4 महल उठे सोहर हे ॥ 1 ॥
  जसोदा जी नंद के बोलाय के सभे हाल पूछल हे ।
  राजा , गुनी5 सभ अधिको न जाँचथि , हिरदा जुड़ाइ देहु6 ना ॥ 2 ॥
  नंद कयलन धनदान से7 मन हरखायल हे ।
  गेयानी गुनी सभ भेलन नेहाल8 अउरो कुछ चाहिए हे ? ॥ 3 ॥
  किया तोरा चाह हउ9 नउनियाँ , माँगु मुँह खोली खोली गे ।
  नउनियाँ , देबऊ में अजोधेया के राज , आउरो कछु चाहही10 गे ॥ 4 ॥
  हँसि हँसि बोलहइ नउनियाँ त सुनहु बचन मोरा हे ।
  राजा हम लेबो सोने के सिकड़िया , अजोधेया राज की करब हे ? ॥ 5 ॥
  जसोदा जी देलकन11 सिकड़िया , रोहन12 गल हाँसुल13 हे ।
  राजा देलन पाट पिताम्बर , महल उठे सोहर हे ॥ 6 ॥
  आवहु नयना14 से गोतनी अउरो सभ सुन्नर15 हे ।
  गावहु आज बधइया , महल उठे सोहर हे ॥ 7 ॥
  बूढ़ीं सूढ़ी देलकन असिसववा जुअहु16 पूत पंडित हे ।
  ललना , सुनरी के नयना जुड़ायल लोग बाग हरखित हे ॥ 8 ॥
  जे इह सोहर गावल , गाइ सुनावल हे
  ललना जलम जलम अहियात , पुतर फल पावल हे ॥ 9 ॥
  
  सींकी के बढ़निया गे बेटी
  सींकी के बढ़निया1 गे बेटी , सिरहनमा2 लाइ गे रखिहऽ ।
  भोरे भिनसरवा3 गे बेटी , अँगनमा बाढ़ी4 गे लइहऽ ॥ 1 ॥
  सेहो बढ़नमा5 गे बेटी , करखेतवा6 जाइऽ गे बिंगिह7 ।
  सेहू जनमतइ8 गे बेटी , कदम जुड़ी9 छँहियाँ ॥ 2 ॥
  सेहू तरे10 उतरइ गे बेटी , सतपँचुआ11 के जनमल12 दमदा ।
  लँगटवा13 के जनमल दमदा ॥ 3 ॥
  
  देखि-देखि मुँह पियरायल, चेरिया बिलखि पूछे हे
  देखिदेखि मुँह पियरायल , चेरिया बिलखि पूछे हे ।
  रानी , कहहु तूँ रोगवा के कारन , काहे मुँह झामर1 हे ॥ 1 ॥
  का कहुँ गे2 चेरिया , का कहुँ , कहलो न जा हकइ हे ।
  चेरिया , लाज गरान3 के बतिया , तूँ चतुर सुजान4 हहीं गे ॥ 2 ॥
  लहसि5 के चललइ त चेरिया , त चली भेलइ झमिझमि6 हे ।
  चेरिया , जाइ पहुँचल दरबार , जहाँ रे नौबत7 बाजहइ हे ॥ 3 ॥
  सुनि के खबरिया सोहामन8 अउरो मनभावन हे ।
  नंद जी उठलन सभा सयँ9 भुइयाँ10 न पग परे हे ॥ 4 ॥
  जाहाँ ताहाँ भेजलन धामन , 11 सभ के बोलावन हे ।
  केहु लयलन पंडित बोलाय , केहु रे लयलन डगरिन हे ॥ 5 ॥
  पंडित बइठलन पीढ़ा12 चढ़ि , मन में विचारऽ करथ13 हे ।
  राजा , जलम लेतन14 नंदलाल जगतर15 के पालन हे ॥ 6 ॥
  जसोदाजी बिकल सउरिया , 16 पलक धीर धारहु हे ।
  जलम लीहल तिरभुवन नाथ , महल उठे सोहर हे ॥ 7 ॥
  सुभ घड़ी सुभ दिन सुभ बार सुभ रे लगन आयल रे ।
  धनि हे , प्रगट भयेल17 बिसुन देओ , 18 अनन्द तीन लोक भेल हे ॥ 8 ॥
  हरखि हरखि देओ बरसथ19 फूल बरसावथ20 हे ।
  ललना , सुर मुनि गावथि21 गीत , मन ही मन गाजथि22 हे ॥ 9 ॥
  बाजन बाजये अपार नागर23 नट नाचत हे ।
  नाचहि गाय24 पमड़िया25 महल उठे सोहर हे ॥ 10 ॥
  नंदजी लुटवलन अनधन अरु गजओबर26 हे ।
  जसोदा जुटवन भंडार सकल सुख आगर हे ॥ 11 ॥
  सोने के थरिया27 भरी मोतिया , पंडितजी के आगेधरि हे ।
  पंडित लेहु न अपन दछिनमा , 28 पुतरफल पायल हे ॥ 12 ॥
  बाजन बाजय गहागही29 नंद सुख भूलल हे ।
  जसोदा सउरिया मैं पइसल , 30 सरग31 सुख लूटथ हे ॥ 13 ॥
  
  मालिन के अँगना कसइलिया के गछिया
  मालिन के अँगना कसइलिया1 के गछिया2 रने बने3 पसरल4 डार5 हे ।
  घर से बाहर भेले दुलहा दुलरइते दुलहा , तोड़ हइ6 कसइलिया के डार हे ॥ 1 ॥
  घर से बाहर भेले दादा दुलरइते दादा , मालिन ओलहन7 देवे हे ।
  देखो बाबू साहब तोहरे8 पोता9 तोड़े हे10 कसइलिया के डार हे ॥ 2 ॥
  लड़िका रहइते मालिन बरजतियइ11 छयला बरजलो न जायगे ।
  देबो गे अगे मालिन डाला12 भर सोनमा , डाला भर रूपवा , तोड़े दे कसइलिया के डार गे ॥ 3 ॥
  हमरा दुलरइते दुलहा कसइलिया के भूखल , तोड़े हइ कसइलिया के डार गे ॥ 4 ॥
  
  खूब बनी तेरी अँखिया, हाँ रे बने आज की रतिया
  खूब बनी तेरी अँखिया , हाँ रे बने आज की रतिया ।
  खूब बना तेरा सेहरा1 हाँ रे बने आज की रतिया ।
  लरिया2 लगाएँ सब सखियाँ , हाँ रे बने आज की रतिया ॥ 1 ॥
  खूब बनी तेरी अँखिया , लाल बने आज की रतिया ।
  खूब सजा तेरा जोड़ा3 हाँ रे बने आज की रतिया ।
  सनदल4 लगाएँ सब सखियाँ , हाँ रे बने आज की रतिया ॥ 2 ॥
  खूब बनी तेरी अँखियाँ , हाँ रे बने आज की रतिया ।
  खूब सजा तेरा बीड़ा5 हाँ रे बने आज की रतिया ।
  सुरखी6 लगाएँ सब सखियाँ , लाल बने आज की रतिया ॥ 3 ॥
  खूब बनी तेरी लाड़ो , हाँ रे बने आज की रतिया ।
  घूँघट लगाएँ सब सखियाँ , लाल बने आज की रतिया ।
  खूब बनी तेरी अँखियाँ , हाँ रे बने आज की रतिया ॥ 4 ॥
  
  चउका चढ़ि बइठलन कवन साही
  चउका चढ़ि बइठलन कवन साही , राजा रघुनन्नन हरि । 1
  पूजहऽ पंडित जी के पाओ2 सुनहु रघुनन्नन हरि ॥ 1 ॥
  पाओं पुजइते सिर नेवले3 राजा रघुनन्नन हरि ।
  देहऽ पंडितजी हमरो असीस , सुनहु रघुनन्नन हरि ॥ 2 ॥
  दुधवे नहइह4 बाबू पुतवे पझइह5 रघुनन्नन हरि ।
  चउका चढ़ि बइठलन कवन साही , राजा रघुनन्नन हरि ।
  पूजहऽ चाचा जी के पाओं सुनहु रघुनन्नन हरि ॥ 4 ॥
  पाओं पुजइते सिर नेवले , राजा रघुनन्नन हरि ।
  देहऽ चच्चा जी हमरो असीम , सुनहु रघुनन्नन हरि ॥ 5 ॥
  दुधवे नहइह बाबू , पुतवे पझइह , रघुनन्नन हरि ॥ 6 ॥
  चउका चढ़ि बइठलन कवन साही राजा रघुनन्नन हरि ।
  पूजहऽ चाची जी के पाओं , सुनहु रघुनन्नन हरि ॥ 7 ॥
  पाओं पुजइते सिर नेवले , राजा रघुनन्नन हरि ।
  दुधवे नहइह बाबू पुतवे पझइह , रघुनन्नन हरि ॥ 9 ॥
  
  रामचंदर जलम लेलन चइत रामनमी के
  रामचंदर जलम लेलन1 चइत2 रामनमी के ॥ 1 ॥
  डगरिन जे नेग3 माँगइ , नार के कटाइ4 ।
  कोसिला के कँगन लेमो , 5 चैता रामनमी के ॥ 2 ॥
  नाउन6 जे नेग माँगे , पैर के रँगाइ ।
  कोसिला के कँगन लेमो , चैता रामनमी के ॥ 3 ॥
  धोबिन जे नेग माँगे , फलिया7 के धोबाइ8 ।
  कोसिला के कँगन लेमो , चैता रामनमी के ॥ 4 ॥
  फूआ9 जे नेग माँगे आँख के अँजाइ10 ।
  कोसिला के कँगन लेमो , चैता रामनमी के ॥ 5 ॥
  दाई जे नेग माँगे , सौरी के झोराइ11 ।
  कोसिला के कँगन लेमो , चैता रामनमी के ॥ 6 ॥
  
  कहवाँ के कोहबर लाल से गुलाब हे
  कहवाँ के कोहबर लाल से गुलाब हे ।
  कहवाँ के कोहबर पान से छवावल हे ॥ 1 ॥
  अँगना के कोहबर लाल हे गुलाब हे ।
  भीतर के कोहबर पान से छवावल हे ॥ 2 ॥
  सेहु पइसी1 सुतलन दुलरइते बाबू राजा हे ।
  जबरे भइ सुतलन पंडितवा केरा धिया हे ॥ 3 ॥
  ओते2 सुतूँ , ओते सुतूँ , ससुर जी के बेटवा हे ।
  नइहर के चुनरी मइल3 जनु होवइ हे ॥ 4 ॥
  एतना बचन जब सुनलन दुलरइते बाबू राजा हे ।
  भीतर के सेजिया बाहर कर देलन हे ॥ 5 ॥
  गरजे लगल बादल बरसे लगल बुंद हे ।
  देहरी लगल दुलहा रोदना पसारे4 हे ॥ 6 ॥
  खोलु धनि , खोलु धनि , सोबरन केवाड़ हे ।
  आजु के रतिया सुहावन करि देहु हे ॥ 7 ॥
  कइसे हम खोलूँ परभु , सोबरन केवड़िया हे ।
  हमरा बाबू से दहेज मत लिहऽ5 हे ।
  हमरी अम्माँ से जयतुक6 मत लिहऽ हे ॥ 8 ॥
  तोहरो बाबू से दहेज नहीं लेबो7 हे ।
  तोहरी अम्माँ से जयतुक नहीं लेबो हे ॥ 9 ॥
  हमरी अम्माँ से जबाव मति करिहऽ8 हे ।
  तोहरी अम्माँ से जबाब मति करबो हे ॥ 10 ॥
  लाख अरजिया जी परभु , लेखो9 मत लिहऽ हे ।
  अरथ भंडार10 परभु , सौंपि हमरा दिहऽ हे ॥ 11 ॥
  
  जेहि देस सिकियो न डोलय
  जेहि देस सिकियो1 न डोलय2 साँप ससरि3 गेल हे ।
  ललना , ओहि4 देस गयलन5 दादा रइया6 अँगुरी धरि कवन बरूआ हे ॥ 1 ॥
  पहिले जे मरबो साहिल7 काँटा चाहिला8 हे ।
  ललना , तबे हम मरबो मिरिगवा , मिरिगछाल9 चाहिला हे ।
  ललना , तबे हम कटबो परसवा10 परास डंटा चाहिला हे ॥ 2 ॥
  ललना , तबे हम कटबो मुँजिअबा , मुँजिअ11 डोरि चाहिला हे ।
  ललना , आज मोरा बाबू के जनेउआ , जनेउआ पीला12 चाहिला हे ॥ 3 ॥
  
  दादा साहेब के घर पोता भयेल हे
  बधैया
  दादा साहेब के घर पोता भयेल हे ।
  पोता निछाउर1 कछु देवऽ2 कि न ? ।
  हमसे असीस3 कछु लेबऽ4 कि न ? ॥ 1 ॥
  देबो5 मैं देबो पोती अन धन सोनवाँ ।
  हमरा ही6 नाचबऽ आउ7 गयबऽ कि न ? ॥ 2 ॥
  गयबो मैं गयबो दादा , दिनमा से रतिआ8 ।
  अपन खजाना लुटयबऽ कि न ? ॥ 3 ॥
  जुग जुग जिओ दादा तोहर होरिलवा9 ।
  हमर ससुर घर पेठयबऽ कि न ? ॥ 4 ॥
  
  नया घर नया कोहबर नया नींद हे
  नया घर नया कोहबर नया नींद हे ।
  नया नया जुड़ल सनेह , सोहाग के रात , दूसर नया नींद हे ॥ 1 ॥
  सासु जे पइसि जगाबए , नया नींद हे ।
  उठऽ बाबू , भे गेल बिहान , सोहाग के रात , दूसर नया नींद हे ॥ 2 ॥
  सासु जे अइसन बइरिनियाँ , नया नींद हे ।
  आधि रात बोलथिन1 बिहान , सोहाग के रात , दूसर नया नींद हे ॥ 3 ॥
  लाड़ो2 जे जाइ जगाबए , नया नींद हे ।
  उठऽ3 परभु , भे गेल बिहान , सोहाग के रात , दूसर नया नींद हे ॥ 4 ॥
  चेरिया जे अँगना बहारइ , नया नींद हे ।
  दीया4 के बाती धुमिल भेल , अइसे5 हम जानली बिहान ।
  सोहाग के रात , दूसर नया नींद हे ॥ 5 ॥
  
  सखी चुनवत पान मोहन प्यारे के
  सखी चुनवत पान मोहन प्यारे के ॥ 1 ॥
  जबे जबे हरिजी खरही1 चुनावे ।
  गारी सुनावे मनमान2 मोहन प्यारे के ॥ 2 ॥
  ले खरही हरि , टटर3 बिनैबो4 देतन तोर मइया दोकान5 ।
  जोग के बीरा6 सखियन देलन , हर लेलन हरि के गेयान ॥ 3 ॥
  
  हाथ सिन्होरबा गे बेटी
  हाथ सिन्होरबा1 गे बेटी , खोंइछा2 दुब्भी पान ।
  चली भेली दुलारी गे बेटी , दादा दरबार ॥ 1 ॥
  सुत्तल3 हला4 जी दादा , उठला चेहाय5 ।
  किया6 लोभे अइला7 गे बेटी , दादा दरबार ॥ 2 ॥
  अरबो8 न माँगियो जी दादा , दरब9 दुइ चार ।
  एक हम माँगियो जी दादा , दादी के सोहाग ॥ 3 ॥
  मचिया बइठली जी दादी , दहिन10 लटा11 झार ।
  लेहु दुलरइते गे बेटी , अँचरा पसार ॥ 4 ॥
  अँचरा के जोगवा12 गे दादी , झुरिये झुरि13 जाय ।
  मँगिया सेनुरबा गे दादी , जनम अहियात14 ॥ 5 ॥
  
  दँतवा लगवलूँ हम मिसिया, नयन भरि काजर हे
  दँतवा लगवलूँ हम मिसिया , नयन भरि काजर हे ।
  डंटी1 भर कयलूँ सेनुरबा , बिंदुलिया से साटि लेलूँ हे ॥ 1 ॥
  सेजिया बिछयलूँ हम अँगनमा से फूल छितराइ देलूँ हे ।
  रसेरसे बेनिया डोलयलूँ , बलम गरे2 लागलूँ हे ॥ 2 ॥
  हम नहीं जानलूँ मरमिया से सुखे नीने3 सोइलूँ4 हे ।
  रसेरसे मुँह पियरायल , जीउ फरियायल5 हे ॥ 3 ॥
  आयल मास असाढ़ से दरद बेयाकुल हे ।
  अँगनो न देखियइ बलमु जे , कइसे बचत बाला6 जीउ हे ॥ 4 ॥
  ओने से अयलन ननदिया , बिहँसि बोल बोलथि हे ।
  भउजो तोरो होतो आजु नंदलाल लहसि सोहर गायब7 हे ॥ 5 ॥
  हाथ में लेबो कँगनमा8 गले मोहरमाला लेबो हे ।
  पेन्हें के लेबो हम पीताम्बर , लहसि सोहर गायब हे ॥ 6 ॥
  हम जे जनतों एतो पीरा9 होयतो , अउरो दरद होयतो हे ।
  भुलहुँ न सामी सेज जइतूँ , न बेनियाँ डोलयतूँ हे ॥ 7 ॥
  आधी रात बीतलइ , पहर राती अउरो पहर राती हे ।
  जलमल10 सीरी भगमान , महल उठे सोहर हे ॥ 8 ॥
  
  भोर भेल बेटी उठल अम्माँ आगे खड़ा भेल हे
  भोर भेल1 बेटी उठल अम्माँ आगे खड़ा भेल हे ।
  कउन पुर्बीला2 अम्माँ चूक भेल , सामी3 पइली4 मूरख हे ॥ 1 ॥
  किया बाबू , दान दहेज जौतुक5 कुछ कम भेल हे ।
  किया बाबू , धिया हे कुमानुख6 मुखहुँ न बोली बोले हे ।
  काहे मन थोड़7 भेल हे ॥ 2 ॥
  न सासु , दान दहेज जौतुक कुछ कम भेल हे ।
  न सासु , धिया हे कुमानुख , मुखहुँ न बोली बोले हे ॥ 3 ॥
  अस्सी कोस से अयली रहिये8 फेदायल9 हे । हे ।
  आजु हम धानि के संबोधब10 धानि के मनायब हे ॥ 4 ॥
  
  सोहाग माँगे गई बेटी, हजरत बीबी दरवाजे
  सोहाग माँगे गई बेटी , हजरत बीबी दरवाजे ।
  बीबी देहु न सोहाग बाली1 भोली का सोहाग ।
  नइहर वाली का सोहाग रे ।
  मैं ना जानूँ , टोना कैसे हो के2 लगा ॥ 1 ॥
  बेली चमेली हो के लगा , दाना मरुआ3 हो के लगा ।
  सोने संदल4 हो के लगा , मैं ना जानूँ ।
  टोना कैसे होके लगा , मैं ना जानूँ ॥ 2 ॥
  सोहाग माँगे गई बेटी , दादा दरवाजे ।
  दादी देहु न सोहाग , बाली भोली का सोहाग ।
  अच्छी लाड़ो का सोहाग रे ।
  टोना कैसे होके लगा , मैं ना जानूँ ॥ 3 ॥
  बाईं नैना होके लगा , दाहिने मोढ़े5 होके लगा ।
  मैं ना जानूँ , टोना कैसे होके लगा ॥ 4 ॥
  सोहाग माँगे गई बेटी नाना दरवाजे ।
  नानी देहु न सोहाग , अपनी लाड़ो का सोहाग ।
  नइहर वाली का सोहाग रे ।
  मैं ना जानूँ , टोना कैसे होके लगा ॥ 5 ॥
  सोहाग माँगे गई बेटी अब्बा दरवाजे ।
  अम्माँ देहु न सोहाग , बाली भोली का सोहाग ।
  मैं ना जानूँ , टोना कैसे होके लगा ॥ 6 ॥
  
  कहाँ के तूँ तो बराम्हन बरुआ
  कहाँ के1 तूँ तो बराम्हन बरुआ2 ।
  कहँवाँ बिनती तोहार , माई हे ॥ 1 ॥
  कवन साही3 सम्पत सुनि आएल हो बरुआ ।
  कवन देइ4 दुआर5 धरि टाड़6 माई हे ॥ 2 ॥
  माँगले बरुआ धोती से पोथी , माँगले पीयर जनेऊ , माई हे ।
  माँगले बरुआ हो चढ़न के घोड़वा , माँगले कनिया कुआँर7 माई हे ॥ 3 ॥
  तिरहुत के हम बराम्हन बरुआ , कवन पुर में विनती हमार माई हे ।
  कवन साही सम्पत सुनि अइली हो बरुआ ,
  कवन देइ दुआर धइले ठाड़ हे ॥ 4 ॥
  देबों में बरुआ हो धोती से पोथी , देबों में पियर जनेऊ , माई हे ।
  देबों में बरुआ हो चढ़न के घोड़वा , एक नहीं कनियाँकुआँर , माई हे ॥ 5 ॥
  
  हम तोरा पूछिला कवन अलबेलवा
  हम तोरा पूछिला1 कवन अलबेलवा ।
  के रे2 सम्हारे बाबू के एहो रँगल मउरिया ॥ 1 ॥
  मलिया के जलमल3 बँगाली बहनोइया ।
  ओही रे सम्हारे बाबू के एहो रँगल मउरिया ॥ 2 ॥
  हम तोरा पूछिला कवन अलबेलवा ।
  के रे सम्हारे बाबू के एहो रँगल जोड़वा4 ॥ 3 ॥
  दरजिया के जलमल बँगाली बहनोइया ।
  ओही रे सम्हारे बाबू के एहो रँगल जोड़वा ॥ 4 ॥
  हम तोरा पूछिला कवन अलबेलवा ।
  के रे सम्हारे बाबू के एहो रँगल जुतवा ॥ 5 ॥
  चमरा के जलमल बँगाली बहनोइया ।
  ओही रे सम्हारे बाबू के एहो रँगल जुतवा ॥ 6 ॥
  
  कहाँ का सवदागर लिए जा है जी अम्माँ
  कहाँ का सवदागर1 लिए जा है2 जी अम्माँ ।
  पतली कमरिया छुरिया3 बाल है जी अम्माँ ।
  अम्माँ , कहाँ का सवदागर लिए जा रहा है जी अम्माँ ॥ 1 ॥
  दादी सब दादी बीबी , मुख देखें हैं जी अम्माँ ।
  घूँघट खोले हैं जी अम्माँ ।
  पतली कमरिया छुरिया बाल है जी अम्माँ ।
  अम्माँ , कहाँ का सवदागर लिए जा रहा है जी अम्माँ ।
  कहाँ का बनजारा4 लिए जा हैं जी अम्माँ ॥ 2 ॥
  
  गंगा असननियाँ चललन दुलरइता दुलहा हे
  बाबा फुलवरिया लवँग1 केर गछिया , अरे दह2 ।
  जुहिया फुलल कचनरिया , अरे दह ॥ 1 ॥
  घोड़वा चढ़ल आवइ दुलहा दुलरइता दुलहा , अरे दह ।
  कते3 दूर हइ4 ससुररिया , अरे दह ।
  कइसन हइ दुलहिनियाँ , अरे दह ॥ 2 ॥
  धीरेबोलूँ , धीरे बोलूँ दुलहा दुलरइता दुलहा , अरे दह ।
  नजिके5 बसहइ6 ससुररिया , अरे दह ।
  काँच7 कली हइ दुलहिनियाँ , अरे दह ॥ 3 ॥
  
  सिउजी जे चललन पुरबी बनीजिआ
  सिउजी जे चललन पुरबी1 बनीजिआ2 गउरा देइ भेलन3 संघ साथ हे ।
  फिरु फिरु4 गउरा हे , हमरी बचनियाँ , मरि जइबऽ भुखवे पियास हे ॥ 1 ॥
  भुखवे पियसवे सिउजी तोर पर5 तेजम6 भँगवा धतुरवा के लगि जइहें निसवा7 हे ।
  गउरा सुन्नर रस बेनियाँ डोलइहें हे ॥ 2 ॥
  सिउजी के भींजले8 जमवा से जोड़वा9 गउरा पर एक बुनियो10 न परे हे ।
  सासु लिपलका11 सिउजी धँगहूँ12 न पवली , ननदिया जी के एको उतरबो13 न देली हे ।
  ओहे गुने14 ना एको बुनियो न परे हे ॥ 3 ॥
  
  दादा तुम्हारे हजारी हाँ जी बाबू, सीना तान के चलिहो
  दादा तुम्हारे हजारी हाँ जी बाबू , सीना तान के चलिहो1 ।
  हजरिया बने2 सीना तान के चलिहो ॥ 1 ॥
  सहूरे3 का माली जोगी , हाँ जी बाबू , सेहरा4 पढ़ के5 बँधिहो6 ॥ 2 ॥
  सहूरे का दरजी जोगी , हाँ जी बाबू , जोड़ा7 पढ़ के पेन्हिहो8 ।
  सो लाले बने , जोड़ा पढ़ के पेन्हिहो ॥ 3 ॥
  नाना तुम्हारे हजारी हाँ जी बाबू , सीना तान के चलिहो ।
  हजरिया बने सीना तान के चलिहो ॥ 4 ॥
  सहूरे का तँबोली9 जोगी हाँ जी बाबू , बीरा10 पढ़ के चब्हियो11 ।
  हजरिया बने सीना तान के चलिहो ॥ 5 ॥
  अब्बा तुम्हारे हजारी हाँ जी बाबू , सीना तान के चलिहो ।
  सहूरे का साला जोगी हाँ जी बाबू , लाड़ो12 पढ़ के लइहो13 ।
  हजरिया बने लाड़ो पढ़ के लइयो ॥ 6 ॥
  
  चनन काटिए काटि, पिढ़वा बनयबइ सिवसंकर हे
  चनन काटिए काटि , पिढ़वा1 बनयबइ सिवसंकर हे ।
  से पिढ़वा रामजी बइठयबइ , सुनहु सिवसंकर हे ॥ 1 ॥
  सोना के पइलवा2 में सेनुरा धरबहइ सिवसंकर हे ।
  सीता के मँगिवा भरयबइ , सुनहु सिवसंकर हे ॥ 2 ॥
  सोना के परियवा3 में अछत धरबवइ सिवसंकर हे ।
  सेहु अछत रामजी चुमयबइ , सुनहु सिवसंकर हे ॥ 3 ॥
  घुमावे चखली में सासु मनाइन4 सिवसंकर हे ।
  चुमिचुमि देल असीस , सुनहु सिवसंकर हे ॥ 4 ॥
  जुगजुग जियजिन रामचंदर सिवसंकर हे ।
  होइहो अजोधेया के राजा , सुनहु सिवसंकर हे ॥ 5 ॥
  
  सासु मोर बेनिया डोलावहऽ, कमर भल जाँतहऽ हे
  सासु मोर बेनिया डोलावहऽ , 1 कमर भल जाँतहऽ2 हे ।
  अहो लाल , देहरी3 बइठल तू ननदिया बिरह बोलिय4 बोलए हे ॥ 1 ॥
  मोरी भौजी रखिहऽ5 पलंगिया के लाज त बेटवा बिअइह6 हे ॥ 2 ॥
  तुहुँ त7 हहु8 मोरा ननदी , अउरो सिर साहेब हे ।
  ननद , पियवा के आनि9 बोलावह , पलंगिया डँसायब10 हे ॥ 3 ॥
  किया11 तोर भउजो12 हे नाउन , किया घरबारिन13 हे ।
  मोर भउजो , किया तोरा बाप के चेरिया , कवुन14 दाबे15 बोलह हे ॥ 4 ॥
  नहीं मोर ननद तू नाउन , नहीं घरबारिन हे ।
  नहीं मोर बाप के चेरिया , बलम16 दाबे बोलली17 हे ।
  ननद , तुहुँ मोरा लहुरी18 ननदिया सेहे19 रे दावे बोलली हे ॥ 5 ॥
  
  बगिया मति अइहा हो दुलहा
  बगिया मति1 अइहा2 हो दुलहा , डेहुरिया3 मति हो छुइहा4 ।
  पोसल चिरइँया5 हो दुलहा , उड़ाइ मति हो दीहा6 ॥ 1 ॥
  बगिया हम अइबो7 हे सासु , डेहुरिया हम हे छुइबो8 ।
  पोसल चिरइँया हे सासु , उड़ाइ हम हे देबो ॥ 2 ॥
  सड़क मति अइहा हे दुलहा , ओहरिया9 मति हे छुइहा ।
  पोसल सुगवा हे दुलहा , उड़ाइ मति हो दीहा ॥ 3 ॥
  सड़क हम अइबो हे सासु , ओहरिया हम हे छुइबो ।
  पोसल सुगवा हे साुस उड़ाइ हम हे देबो ॥ 4 ॥
  मड़वा मति अइहो हो दुलहा , कलसवा मति हो छइहा ।
  बरल10 चमुकवा11 हे दुलहा , बुताइ12 मति हे दीहा ॥ 5 ॥
  मड़वा हम अइबो हे सासु , कलसवा हम हे छुइबो ।
  बरल चमुकवा हे सासु , बुताइ हम हे देबो ॥ 6 ॥
  कोहबर मति जइहा हे दुलहा , सेजिया मति हे छुइहा ।
  पोसल बेटिया हे दुलहा , रुलाइ मति हे दीहा ॥ 7 ॥
  कोहबर हम जयबो हे सासु , सेजिया हम हे छुइबो ।
  पोसल बेटिया हे सासु , रूलाइ हम हे देबो ॥ 8 ॥
  
  उगि गेल चँदवा, छपित भेल हे सुरूजा
  उगि गेल चँदवा , छपित1 भेल हे सुरूजा2 ।
  बइठहू न3 दुलरइता दुलहा , फूल केर हे सेजिया ॥ 1 ॥
  कइसे हम बइठू हे सासु , फूल केर हे सेजिया ।
  मोर दादा साहेब भींजत4 होइहें , चारो पहर रे रतिया ॥ 2 ॥
  दादा के देबो रे दुलहा , सोनामूठी5 रे छतवा6 ।
  छतबे इड़ोते7 रे दादा , चलत बरियतिया8 ॥ 3 ॥
  
  कथि केर खटोलवा त कथि केर ओरहन हे
  कथि1 केर खटोलवा त कथि केर ओरहन2 हे ।
  ललना , सेहो चढ़ि धानि वेदनायली , 3 वेदने बेयाकुल हे ॥ 1 ॥
  चनन कोरा खटोलवा , त रेसम के ओरहन हे ।
  सेहो चढ़ि धानि वेदनायली , बेदने बेयाकुल हे ॥ 2 ॥
  आन4 दिन सुतलऽ एके सेज , बहर5 सिरहाना6 कयले हे ।
  धानि हे , आज काहे सुतलऽ दोसर सेजिया , परभु से बयर कयलऽ हे ॥ 3 ॥
  काँचहि बँसवा कटायब , खटोला बिनायब हे ।
  पिया से लड़िए झगड़ि करि बेदना बँटायब हे ॥ 4 ॥
  टोला परोसिन के माय , तुहुँ मोर बहिनी ही हे ।
  मइया , सब मिलि धनि परबोधऽ , कहि समुझावऽ हे ॥ 5 ॥
  तोर धनि दिनमा के थोरी , बयसवा के भारी7 हथु हे ।
  बबुआ , जबो घर होयतो नंदलाल , करिहऽ पनचाइत हे ।
  जबे घर होयतो होरिलवा तबही परबोधब8 हे , कहि के बुझायब हे ॥ 6 ॥
  
  लाड़ो को लाल बुलावे यह बाजूबन झूमता
  लाड़ो1 को लाल बुलावे यह बाजूबन2 झूमता ।
  सहाना3 लाल बोलावे , यह बाजूबन झूमता ।
  हजरिया लाल बोलावे , यह बाजूबन झूमता ॥ 1 ॥
  माँगो4 टीका पेन्ह के तुम मेरी सेज पर चलि आबो ।
  लाड़ो को लाल बुलावे , यह बाजूबन झूमता ॥ 2 ॥
  नाको बेसर पेन्ह के तुम मेरी सेज पर चलि आबो ।
  सहाना लाल बुलावे , यह बाजूबन झूमता ॥ 3 ॥
  कानो बाली पेन्ह के तुम मेरी सेज पर चलि आबो ।
  हजरिया लाल बुलावे , यह बाजूबन झूमता ॥ 4 ॥
  गले हार पेन्ह के तुम मेरी सेज पर चलि आबो ।
  लाड़ो को लाल बुलावे , यह बाजूबन झूमता ॥ 5 ॥
  हाथों कँगन पेन्ह के तुम मेरी सेज पर चलि आबो ।
  लाड़ों को लाल बुलावे , यह बाजूबन झूमता ॥ 6 ॥
  
  गोबर से लिपलूँ अँगना, हरबोबिन लाल
  गोबर से लिपलूँ1 अँगना , हरबोबिन लाल ।
  बिछवा2 रेंगल3 जाय हे , हरगोबिन लाल ॥ 1 ॥
  ओने से4 अयलन दुलरइतिन छिनरो हे , हरगोबिन लाल ।
  काट लेलक5 छिनरो के बिछवा हे , हरगोबिन लाल ॥ 2 ॥
  कउन बइदा6 के बोलाऊँ हे , हरगोबिन लाल ।
  कउन ओझा के गुनाऊँ हे , हरगोबिन लाल ॥ 3 ॥
  ओने से अयलन कवन रसिया हे , हरगोबिन लाल ।
  जरा एक7 जगहा8 देखाऊँ हे , हरगोबिन लाल ॥ 4 ॥
  इसे के जगहा देखाऊँ हे , हरगोबिन लाल ।
  लहँगा में बिछवा समायल9 हे , हरगोबिन लाल ॥ 5 ॥
  
  कहमा रे हँसा आवल, कहमा समाएल हो राम
  कहमा रे हँसा1 आवल2 कहमा समाएल3 हो राम ।
  कउन गढ़ कयलक4 मोकाम5 कहाँ रे लौटि जायत हो राम ॥ 1 ॥
  निरगुन से हंसा आवल , सगुना समायल हो राम ।
  बिसरी गयल हरिनाम , माया में लपटायल हो राम ॥ 2 ॥
  नया रे गवनमा के आवल , पनियाँ के6 भेजल हो राम ।
  देखल कुइयाँ के रीत , से जिया घबड़ायल हो राम ॥ 3 ॥
  डोलवो7 न डोलहइ8 इनरवा9 रसरिया10 त छूटल हो राम ।
  देखल कुइयाँ के रीत , हिरा मोरा काँपे हो राम ॥ 4 ॥
  सास ननद मोरा बयरिन11 गगरी फूटल हो राम ।
  का लेके12 होयबइ13 हजूर14 से आजु नेह टूटल हो राम ॥ 5 ॥
  सास मोरा सुतल अटरिया , ननद कोठा ऊपर हो राम ।
  सामी मोरा सुतलन अगमपुर , कइसे के जगायब15 हो राम ॥ 6 ॥
  लटवा16 धुनिए धुनि17 माता रोवइ ।
  पटिया18 लगल बहिनी हो राम ।
  बहियाँ पंकड़ि मइया रोवइ , से आज नेह टूटल हो राम ॥ 7 ॥
  चारि जना खाट उठावल , मुरघट19 पहुँचावल हो राम ।
  जँगला20 से लकड़ी मँगावल , काया के छिपावल हो राम ॥ 8 ॥
  फिन21 नहीं अयबइ22 इ नगरिया ।
  मनुस चोला न पायम23 हो राम ॥ 9 ॥
  
  अरी ए लाड़ो अब ना जइहों
  अरी ए लाड़ो1 अब ना जइहों , तेरा टीका2 अजब अनमोल ।
  माँगे लाड़ो के टीका सोभे , मोतिया लागे हीरे लाल ।
  ए गोरी अब ना जइहों , तेरा टीका अजब अनमोल ॥ 1 ॥
  नाके लाड़ो के बेसर3 सोभे , चुनिया4 लागे हीरे लाल ,
  चुनिया अजब बहार ।
  ए लाड़ो अब ना जइहों , तेरा टीका बड़ा अनमोल ॥ 2 ॥
  काने5 लाड़ो के बाली6 सोभे , झुमका लागे हीरे लाल ।
  झुमका अजब बहार ।
  ए लाड़ो अब ना जइहों , तेरा टीका गजब अनमोल ॥ 3 ॥
  गले लाड़ो के माला सोभे , सिकड़ी लागे हीरे लाल ।
  सिकड़ी अजब बहार ।
  एक लाड़ो अब ना जइहों , तेरा टीका अजब अनमोल ॥ 4 ॥
  जाने लाड़ो के सूहा7 सोभे , छापा8 अजब बहार ।
  घूँघट लगे हीरे लाल , घूँघट अजब बहार ॥ 5 ॥
  ए लाड़ो अब ना जइहों , तेरी सूरत अजब अनमोल ।
  एक लाड़ो अब ना जइहों , तेरी अँखिया बड़ी अनमोल ॥ 6 ॥
  
  सोने के पालकी छतर ओढ़इले
  सोने के पालकी छतर ओढ़इले ।
  ताहि चढ़ि बहुआ आयो , सुलच्छन आयो ॥ 1 ॥
  धनधन भाग तोरा कवन साही ।
  बेटा पुतोह घर आयो , बहुआ सुलच्छन आयो ॥ 2 ॥
  काँचहिं1 बाँस के डाला2 बिनवलों3 ।
  बहुआ के पावों ढरायो4 बहुआ सुलच्छन आयो ॥ 3 ॥
  धन धन भाग तोरा कवन साही ।
  बेटा पुतोह घर आयो , बहुआ सुलच्छन आयो ॥ 4 ॥
  कोरे5 नदियवा6 में दहिया जमवलों ।
  बहुआ के सिर धरायो , बहुआ सुलच्छन आयो ॥ 5 ॥
  धनधन भाग तोरा , कवन साही ।
  बेटापुतोह घर आयो , बहुआ सुलच्छन आयो ॥ 6 ॥
  
  पहिला सगुनमा तिल-चार हे, तब कय डटारेवो पान हे
  पहिला सगुनमा तिलचार हे , तब कय डटारेवो पान हे ।
  देहु गन1 दुलरइते बाबा के हाथ , सगुनमा भल हम पयलूँ हे ।
  लगनियाँ भेलइ उताहुल , सगुनमा भल2 हम पयलूँ हे ॥ 1 ॥
  कानीकानी3 चिठिया लिखथिन दुलरइते बाबू , अहे भाँमर4 नदिया अइलइ5 तूफान हे ।
  लंगनियाँ अलइ उताहुल , सगुनमा भल हम पयलूँ हे ॥ 2 ॥
  सुपती6 खेलइते तूहें दुलरइते बहिनों हे , बहिनी भाँमर
  नदिया देही न मनाई हे ।
  लगनियाँ मोर उताहुल , सगुनमा भल हम पयलूँ हे ॥ 3 ॥
  पुजबो7 में भाँवर नदिया , सेनुरे पिठार8 अहे भइया भउजी
  उतरे देहु पार हे ।
  लगनियाँ अलइ उताहुल , सगुनमा भल हम पयलूँ हे ॥ 4 ॥
  
  कहऽ त धानी अपन मइया बोलाबूँ
  कहऽ त धानी1 अपन मइया2 बोलाबूँ ।
  न राजा हो , उनकर3 आदर अब कउन4 करतइन5 ॥ 1 ॥
  कहऽ त धानी अपन बहिनी बोलाबूँ ।
  न राजा हो उनकर नखरा कउन सहतइन6 ॥ 2 ॥
  
  नवगुन लगल सनेह, सोहाग रात निंदिया
  नवगुन1 लगल सनेह , सोहाग रात निंदिया ।
  सेहो पयसी सुतलन दुलरइता दुलहा , जवोरे दुलरइतिन दुलही हे ॥ 1 ॥
  ओते सुतूँ ओते सुतूँ सुगही हे , सोहाग रात निंदिया ।
  पुरबी चदरिया मइला भेल रे , सोहाग रात निंदिया ॥ 2 ॥
  एतना बचन धनि सुनहु न पयलन , सोहाग रात निंदिया ।
  चलि भेलन नइहरवा के बाट , सोहाग रात निंदिया ॥ 3 ॥
  घुरूँ घुरूँ2 आहु चलु मोर सेजरिया , सुहाग रात निंदिया ।
  संखा चुड़िया3 पहिराय देबो हे , सोहाग रात निंदिया ॥ 4 ॥
  
  हरियर मड़वा धयले मउरिया सम्हारइ बंदे
  हरियर1 मड़वा धयले2 मउरिया सम्हारइ बंदे ।
  मउरी के झांेक मजेदार , झुमाझम रे बंदे ।
  दुलहा के मउरी से छुटल पसेना बंदे ।
  दुलहिन के चाकर3 बंदे , दाँवँन4 से पोंछल पसेना बंदे ॥ 1 ॥
  हरियर मड़वा धयले मोजवा5 सम्हारइ बंदे ।
  मोजा पर जुत्ता मजेदार , झमाझम रे बंदे , चमाचम रे बंदे ।
  दुलहा के मोजा से छुटल पसेना बंदे ।
  दुलहिन के चाकर बंदे , दाँवँन से पोंछल पसेना रे बंदे ॥ 2 ॥
  हरियर मड़वा धयले , दलहिन सम्हारइ बंदे ।
  दुलहिन के घूँघुट मजेदार झमाझम रे बंदे , चमाचम रे बंदे ।
  दुलहा के अंग से छुटल पसेना बंदे ।
  दुलहिन के चाकर बंदे दाँवँन से पोंछल पसेना रे बंदे ॥ 3 ॥
  
  सभवा बइठल रउरा बाबा कवन बाबा हो
  सभवा बइठल1 रउरा2 बाबा कवन3 बाबा हो ।
  बाबा लाबर4 मोरा छेँकले5 लिलार6 करहुँ जगमूँड़न हो ॥ 1 ॥
  झारि7 बान्हु8 सम्हारि9 कवन बरूआ10 हो ।
  आवे दहु जेठ बइसाख , करहु जग मूड़न हे ।
  करबो11 अलबेला के मूंड़न हे ॥ 2 ॥
  
  सोना के ढकनी में हरदी परोसल
  सोना के ढकनी1 में हरदी परोसल2 ।
  उपरे3 लहलही दूभ4 हो , सिरवा5 हरदी चढ़ावे ॥ 1 ॥
  पहिले चढ़ावे बराम्हन अप्पन6 ।
  तब सकल परिवार हो , सिरवा हरदी चढ़ावे ।
  सोना के ढकनी में हरदी परोसन ।
  उपरे लहलही दूभ हो , सिरवा हरदी चढ़ावे ॥ 2 ॥
  पहिले चढ़ावे बाबा जे अप्पन ।
  तब सकल परिवार हो , सिरवा हरदी चढ़ावे ॥ 3 ॥
  पहिले चढ़ावे चच्चा जे अप्पन ।
  तब सकल परिवार हो , सिरवा हरदी चढ़ावे ॥ 4 ॥
  
  भइया किरिया बेसरिया हम लेबो
  भइया किरिया1 बेसरिया हम लेबो ।
  भइया किरिया बेसरिया हम ना देबो ॥ 1 ॥
  जब तुम ननदो , बधावा लेने अइहो ।
  भइया किरिया , हम भी किवाड़ हनी देबो2 ॥ 2 ॥
  जल तुम भाभी , किवाड़ हनी देबो3
  भइया किरिया , हम भी दीवार फाँदी ऐबो4 ॥ 3 ॥
  जब तुम ननदो , दीवार फाँदी अइहो ।
  भइया किरिया , हमहु नइहर चलि जैबो ॥ 4 ॥
  जब तुम भाभी , नैहर चलि जइहो ।
  भइया किरिया , हम भी हलकारा5 भेज देबो ॥ 5 ॥
  
  सुनहु जदुनन्नन हे
  चीकन1 मटिया2 कोड़ि मँगाएल , ऊँची कय3 मँड़वा छवाएल ।
  जनकपुर जय जय हे ॥ 1 ॥
  सोने कलस लय4 पुरहर5 धरब , मानिक लेसु6 फहराय7
  जनकपुर जय जय हे ॥ 2 ॥
  लाल लाल सतरंजी8 अँगन9 को बिछाएल ।
  जनकपुर जय जय हे ॥ 3 ॥
  जय जय बोले नउअवा से बाम्हन , जय जय बोले सब लोग ।
  जनकपुर जय जय हे ॥ 4 ॥
  धन राजा दसरथ , धन हे कोसिलेया ।
  धन10 हे सीता देई के भाग , रामे बर11 पायल12 हे ॥ 5 ॥
  
  बाना, माँगे दुलहवा बहार
  बाना , माँगे दुलहवा बहार1 बहार देउँ सरहज2 ।
  बाना , माँगे दुलहवा ननद के , ननद देउँ सरहज ॥ 1 ॥
  माथा में दुलहा के मउरी न हइ ।
  बाना , माँगे दुलहा मोती के हार , हार देउँ सरहज ॥ 2 ॥
  
  दादा हमारे नयना जोगी हैं री मइया
  दादा हमारे नयना जोगी1 हैं री मइया ।
  दादी हमारी मनमोहिनी री मइया ।
  बलदी2 लदाये3 जोग लाद लायें जी ॥ 1 ॥
  नाना हमारे नयना जोगी हैं री मइया ।
  नानी हमारी मन मोहिनी री मइया ।
  छकड़े4 लदाये जोग लाईं री मइया ॥ 2 ॥
  अब्बा हमारे नयना जोगी हैं री मइया ।
  अम्माँ हमारी मन मोहिनी री मइया ।
  छकड़े लदाये जोग लाई री मइया ॥ 3 ॥
  भइया हमारे नयना जोगी हैं री मइया ।
  भाभी हमारी मन मोहिनी री मइया ।
  गाड़ी लदाये जोग लाई री मइया ॥ 4 ॥
  
  अमवा के डाढ़ चौका
  अमवा के डाढ़1 चढ़ि बोलेले कोइलिया ।
  लगन2 लगन डिँड़ियाय3 हे ॥ 1 ॥
  एहो नगरिया माइ हे , कोई नहीं जागथिने4 ।
  लगन न माँगथिन5 लिखाइ जी ॥ 2 ॥
  एहो नगरिया माइ हे , जागथिन कवन बाबू ,
  हमें लेबइ लगन लिखाइ हे ॥ 3 ॥
  घर से बाहर भेलन6 दुलरइता दुलहा ,
  आजु बाबू लगन लिखाहु जी ॥ 4 ॥
  अइसन लगन लिखिह जी बाबू ,
  ओहे लगन होइतो बियाह जी ॥ 5 ॥
  
  नाया रे जोमन सइयाँ लवलन पनियाँ भेजल हो राम
  नाया रे जोमन1 सइयाँ लवलन2 पनियाँ भेजल3 हो राम ।
  सिर लेले सोनेे गेंडुरिया4 गेडुर सिर गागर हो राम ॥ 1 ॥
  देखलूँ हम कुइयाँ केरा5 रीत6 अलि घबड़ायल हो राम ।
  कुइयाँ पर भेलइ बड़ा भीर , घयली7 मोर टूटल हो राम ।
  का लेके होबइ8 हजूर9 बाँह मोर टूटल हो राम ॥ 2 ॥
  सास मोर सूतलइ कोठरिया , ननद कोठा ऊपर हो राम ।
  सामी मोरा सूतलन अगम घर , कइसे उनखा10 जगइती11 हो राम ॥ 3 ॥
  उठुउठु ननदी अभागिन , भइया के जगावहु हो राम ।
  पाँच चोर घरवा में घूसल , परान के बचावहु हे राम ॥ 4 ॥
  नहिं उठइ ननदी अभागिन , भइया के जगावइ हो राम ।
  पाँचो चोर घरवा में घूसल , नहीं परान बाँचत हो राम ॥ 5 ॥
  सुखिया12 हइ13 संसार , सुखे रे नीन सोवइह14 हो राम ।
  दुखिया दास कबीर , हरि के नाम गावत हो राम ॥ 6 ॥
  
  पुरुबा के अबलन एक गो मोसाफिर से
  पुरुबा के अबलन1 एक गो2 मोसाफिर से , बइठी गेलन हमरो अँगना , रे गोरिया ।
  कउन तूँ हहु3 सुन्नर , कहमाँ तूँ जाहु4 से , केकर तूँ खोजहूँ मकनमा , रे गोरिया ॥ 1 ॥
  हम हिओ5 तोहर सरहज , बारे ननदोसिया से , करि दहु6 ननद के गमनमा , रे गोरिया ।
  हमर ननद हथिन7 बारी सुकमरिया8 से , कइसे करियो तोहरो गमनमा रे गोरिया ॥ 2 ॥
  रहु रहु मोरा ननदोसिया पहुनमा से , होवे दहु ननद जुवनिया9 रे गोरिया ।
  करि देबो तोरा ननदोसिया गबनमा से , होवे दहु छतिया नवरँगिया10 रे गोरिया ॥ 3 ॥
  आवे दहु , आवे दहु मास रे फगुनमा से , करि देबो तोहरो गमनमा , रे गोरिया ।
  एकारसी11 अइहऽ12 ननदोसिया जे हमरा से , दोआरसी13 के करब मरजदबा14 रे गोरिया ।
  तेरोदसी15 के करबो बिदइया16 रे गोरिया ॥ 4 ॥
  एक कोस गेलइ डारी17 दोसर कोस गेलइ से , तेसरे18 डँड़िया पइसी19 पूछे एक बतिया20 रे गोरिया ।
  बघिया21 में डँड़िया के भेलइ दुपहरिया22 से , रसे रसे गरमी गँवावहु23 रे गोरिया ॥ 5 ॥
  
  बन के करिखा सिउजी, बने धधकवलन
  बन के करिखा1 सिउजी , बने2 धधकवलन3 ।
  ओहे करिखा सिउजी , भभूति चढ़वलन4 ॥ 1 ॥
  कहवाँ नेहयलऽ सिउजी , कहवाँ छोड़लऽ झोरी5
  कउने अमलिए6 सिउजी , मोतिया हेरवलऽ7 ॥ 2 ॥
  जमुना नेहइली गउरा देइ , गंगा छूटल झोरी ।
  भँगिए8 अमलिए गउरा देइ , मोतिया हेरइली ॥ 3 ॥
  देखलों में देखलों गउरा देइ , तोहरो नइहरा9 ।
  फूटल थारी10 गउरा देइ , चुअइत11 लोटा ।
  लाजे न परसे12 गउरा देइ , तोहरो महतारी ॥ 4 ॥
  जब तुहूँ उकटलऽ13 सिउजी , हमरो नइहरा ।
  हमहूँ उकटबो सिउजी , तोरो बपहरा14 ॥ 5 ॥
  सातो कोठिलवा15 सिउजी , सातो में पेहान16 ।
  हाँथ नावे17 चलली सिउजी , एको में न धान ॥ 6 ॥
  छनियाँ18 एक देखली सिउजी , ओहो तितलउका19 ।
  चेरिया एक देखलीं सिउजी , सबुजी20 सेयान ।
  बावाँ21 गोड़22 लँगड़ी , दहिना आँख कान23 ॥ 7 ॥
  बएला24 एक देखली सिउजी , गोला25 रे बरधवा26 ।
  कउआ27 मारे ठोकर सिउजी , दँतवा निपोरे28 ॥ 8 ॥
  
  जो दिल तेरा सो मेरा रे नइहर वाली
  जो दिल तेरा सो मेरा रे नइहर वाली , मेरा रे अब्बा वाली ॥ 1 ॥
  तेरे कारन लाड़ो दिल्ली भी जायँगे ।
  अरे , टीके का करु1 बनिजार2 रे नइहर वाली ।
  मोतिये का करु बनिजार रे नइहर वाली ।
  जो दिल तेरा सो , मेरा रे नइहर वाली , मेरा रे भइया वाली ॥ 2 ॥
  तेरे कारन लाड़ो दिल्ली भी जायेंगे ।
  अरे , बेसर3 का करु बनिजार रे नइहर वाली ।
  चुनिये4 का करु बनिजार रे नइहर वाली ।
  जो दिल तेरा सो मेरा रे नइहर वाली , मेरा रे भइया वाली ॥ 3 ॥
  
  नीमिया रे कडुआइन, सीतल बतास बहे हे
  नीमिया रे कडुआइन1 सीतल बतास बहे हे ।
  ताहि तरे ठाढ़2 दुलरइता दुलहा , नयना दुनो लोर3 ढरे हे ॥ 1 ॥
  घर से बाहर भेलन दुलरइता दादा , काहे बाबू लोर ढरे हे ।
  किया बाबू आजन बाजन थोड़ा भेल , साजन4 घुमइला5 भेल हे ॥ 2 ॥
  माइ के जनमल दुलरइता भइया , सेहु न जोरे6 जयतन हे ।
  पाँचो भइया पाँचो दहिन बहियाँ7 जइहें , जौरे बहनोइया जइहें हे ॥ 3 ॥
  
  बराम्हन नेवतब, बराम्हनी नेवतब
  बराम्हन नेवतब1 बराम्हनी नेवतब ।
  नेवतब , पोथिया सहिते2 चलि आवऽ , माई हे ।
  कब हम देखम3 रामजी जनेउआ , कब हम देखम
  किरिस्न4 जनेउआ , माई हे ॥ 1 ॥
  कुम्हरा5 नेवतब , कुम्हइनियाँ6 नेवतब ।
  नेवतब , कलसा सहिते चलि आवऽ , माई हे ।
  कब हम देखम रामजी जनेउआ , कब हम देखम
  किरिस्न जनेउआ , माई ह ॥ 2 ॥
  हजमा नेवतब , हजमिनियाँ नेवतब ।
  नेवतब , छुरवा समेते चलि आवऽ , माई हे ।
  कब हम देखम रामजी जनेउआ , कब हम देखम
  किरिस्न जनेउआ , माई हे ॥ 3 ॥
  
  उ जे पत्तल परसले परास के
  उ जे पत्तल1 परसले परास2 के , मोहन के मन भावे हो ।
  राधे जेंवनार बनाइ के ,
  रूकमिनी परसाद बनाइ के ,
  भँडु़आ सब जेवन3 आइ के ,
  गुंड़ा सब जेंवन आइ के ,
  चलिका4 सब परोसन आइ के ,
  सखी सब मंगल गाइ के ॥ 1 ॥
  उ जे भात परोसले बूक5 से , मोहन के मन भावे हो ।
  राधे जेंवनार बनाइ के ,
  रूकमिनी परसाद बनाइ के ,
  भँडु़वा जेंवन आइ के ,
  गुंडा सब जेंवन आइ के ,
  चलिका सब परोसन आइ के ,
  सखी सब मंगल गाइ के ॥ 2 ॥
  उ जे दाल परोसले ढार6 से , मोहन के मन भावे हो ।
  राधे जेंवनार बनाइ के ,
  रूकमिनी परसाद बनाइ के ,
  भँडु़वा जेंवन आइ के ,
  गुंडा सब जेंवन आइ के ,
  चलिका सब परोसन आइ के ,
  सखी सब मंगल गाइ के ॥ 3 ॥
  उ जे घीउ परोसले ढार से , मोहन के मन भावे हो ।
  राधे जेंवनार बनाइ के ,
  रूकमिनी परसाद बनाइ के ,
  भँडु़वा जेंवन आइ के ,
  गुंडा सब जेंवन आइ के ,
  चलिका सब परोसन आइ के ,
  सखी सब मंगल गाइ के ॥ 4 ॥
  उ जे दही परोसले छेव7 से , मोहन के मन भावे हो ।
  राधे जेंवनार बनाइ के ,
  रूकमिनी परसाद बनाइ के ,
  भँडु़वा जेंवन आइ के ,
  गुंडा सब जेंवन आइ के ,
  चलिका सब परोसन आइ के ,
  सखी सब मंगल गाइ के ॥ 5 ॥
  उ जे चिन्नी8 परोसले मुट्ठी से , मोहन के मन भावे हो ।
  राधे जेंवनार बनाइ के ,
  रूकमिनी परसाद बनाइ के ,
  भँडु़वा जेंवन आइ के ,
  गुंडा सब जेंवन आइ के ,
  चलिका सब परोसन आइ के ,
  सखी सब मंगल गाइ के ॥ 6 ॥
  
  छोटा टोना बड़ा लोना गे माई
  छोटा टोना बड़ा लोना1 गे माई , मैं नहीं जानूँ टोना ।
  टोनवा बाबुल2 जी के देस गे माई , मैं नहीं जानूँ टोना ॥ 1 ॥
  अपने बने से मैं पनियाँ भरइहों3 रे ।
  बिन ऊभन4 बिन डोल गे माई , मैं नहीं जानूँ टोना ।
  टोनवा बाबुल जी के देसे गे माई , मैं नहीं जानूँ टोना ॥ 2 ॥
  अपने बने से मैं भात पकइहों5 रे ।
  बिन हाँड़ी बिन डोइ6 गे माई , मैं नहीं जानूँ टोना ।
  सासु को काहे का मलोल7 गे माई , मैं नहीं जानूँ टोना ॥ 3 ॥
  अपने बने से मैं धान कुटइहों8 रे ।
  बिन उखली9 बिन मूसल गे माई , मैं नहीं जानूँ टोना ॥ 4 ॥
  
  हम त माँगली आजन बाजन
  हम त माँगली आजन बाजन , सिंघा1 काहे लाया रे ।
  परिछन के बेरिया2 बनूक3 काहे लाया रे ॥ 1 ॥
  हम त मँगली हाथी घोड़ा , मोटर काहे लाया रे ।
  भोंपू भोंपू मोटर बोले , कान घबराया रे ॥ 2 ॥
  हम त रहली दुलहा परिछत , जियरा ललचाया रे ।
  घुर फुर कर गोला छोड़े , जियरा घबराया रे ॥ 3 ॥
  परिछन के बेरिया पिहतौल4 काहे लाया रे ।
  लाजो न लागे समधी , नाम को हँसाया रे ॥ 4 ॥
  
  पियवा, हो पियवा, तू ही मोरा साहेब हो पियवा
  पियवा , हो पियवा , तू ही मोरा साहेब हो पियवा ।
  पियवा , जे बघिया1 एक लगइत , टिकोरवा2 हम चखती हो ॥ 1 ॥
  धनियाँ , हे धनियाँ , तूहीं मोरा सुन्दर हे धनियाँ ।
  धनियाँ , बेटवा जे एक बियइतऽ सोहरवा हम सुनती हे ॥ 2 ॥
  बेटवा जे होअ हे करम से जे ऊ राम बूझथ3 हे ।
  बघिया जे होअ हे आदमी से , आउर मानुस से ॥ 3 ॥
  ओरिया4 काटि नेहयलन , सुरूज गोड़वा लगलन हे ।
  हमें पर आदित होअ न देआल , पियवा मोरा ओलहन5 हे ॥ 4 ॥
  आधी राति गइले , पहर राति , होरिल जलम ले ले हे ॥ 5 ॥
  अँगना बहारइत6 चेरिआ , सुनहु बचन मोरा हे ।
  चेरिया , प्रभुजी के सेजिया डँसाव त पियवा सुनिहें सोहर हे ॥ 6 ॥
  
  मँड़वा बइठल बाबा, दुलरइता बाबा
  मँड़वा बइठल बाबा , दुलरइता बाबा , चकमक मानिकदीप1 हे ।
  कनेयादान के अवसर आवल , बराम्हन कयल हँकार2 हे ॥ 1 ॥
  झाँपि झँूपि लवलन3 मइया दुलरइतिन मइया ,
  रखल बाबा केर जाँघ हे ।
  जब रे दुलरइता बाबा मुँहमा उघारल ,
  साजन रहल निरेखि हे ॥ 2 ॥
  का हथी4 सीता हे सुरुज के जोतिया ,
  का हथी चान के जोत हे ।
  अइसन5 सुनर कनेया कइसे मोरा भेंटल ,
  धन धन हको6 मोरा भाग हे ॥ 3 ॥
  कुसबा ले काँपथि बेटी के बाबू ,
  कइसे करब कनेया दान हे ।
  तोड़ी देहु तोड़ी देहु करहु बियहवा ,
  तोड़ी देहु जिया जंजाल हे ।
  कुइयाँ7 खनउली आउ बेटी बियाहली ,
  तनिको न करहु बिचार हे ॥ 4 ॥
  बेद भनइते8 बराम्हन काँपल , काँपी गेल कुल परिवार हे ।
  हमर धियवा पराय घर जयतन , अब भेल9 पर केर आस हे ॥ 5 ॥
  
  कहमाँहि हरदी जलम लेले, कहमाँहि लेले बसेर
  कहमाँहि1 हरदी जलम लेले2 कहमाँहि लेले बसेर3
  हरदिया मन भावे ।
  कुरखेत4 हरदी जलम लेले , मड़वा में लेलक5 बसेर ,
  हरदिया मन भावे ॥ 1 ॥
  पहिले चढ़ावे बराम्हन लोग , तब चढ़ावे सभलोग ,
  हरदिया मन भावे ॥ 2 ॥
  
  अँगना में बतासा लुटायम हे, अँगना में
  आँख अँजाई
  अँगना में बतासा1 लुटायम2 हे , अँगना में ॥ 1 ॥
  सासू जे ऐतन3 देवोता4 मनौतन5 ।
  उनका के पीरी6 पेन्हायम7 हे , अँगना में ॥ 2 ॥
  देवोतो मनावे में कसरमसर8 करतन9 ।
  धीरे से पीरी उतार लेम हे , अँगना में ॥ 3 ॥
  गोतिनी जे ऐतन पंथ10 रँधौतन11 ।
  उनको के पीरी पेन्हायम हे , अँगना में ॥ 4 ॥
  पंथ रँधावे में कसरमसर करिहें ।
  धीरे से पियरी उतार लेम हे , अँगना में ॥ 5 ॥
  ननद जे ऐतन आँख अँजौतन12 ।
  उनको के कँगना पेन्हायम हे , अँगना में ॥ 6 ॥
  आँख अँजौनी में कसरमसर करतन ।
  धीरे से कँगना उतार लेम हे , अँगना में ॥ 7 ॥
  यह गीत मुस्लिमपरिवारों में भी प्रचलित है , लेकिन दोनों में भाषा के साथ रस्मरिवाजों में अंतर है । दे . खंड 4 , गीत सं . 6
  
  सोने की खटिया रूपे केर मचिया
  सोने की खटिया रूपे केर मचिया , ईंगुर लगल चारो पाट1 हे ।
  एक हाथ तेल , दूसर हाथ अबटन2 सीता सिरहनमा3 लेले ठाढ़4 हे ॥ 1 ॥
  गँगा किंरियवा5 तूहुँ खाहु6 जी सीता , तब धरू पलँग पर पाँव हे ।
  गंगा हाथ लिहलन जबहिं सीता देइ , गंगा हो गेलन जलबाय7 हे ॥ 2 ॥
  येह किरियवा सीता मैं न पतिआऊँ8 सुरुज किरियवा तूँ खाहु हे ।
  जबहिं सीता हे सुरूज हाथ लिहलन9 सुरूज हो गेलन छपित हे ॥ 3 ॥
  येहु किरियवा सीता मैं न पतिआऊँ , अगिन10 किरियवा तूँ खाहु हे ।
  जबहिं सीता देइ अगिन हाथ लिहलन , अगिन होलइ11 जरिछाय12 हे ॥ 4 ॥
  कहथिन रामचंदर सुनु देइ सीता जी , अब हम दास तोहार हे ॥ 5 ॥
  अइसन पुरूख13 के जात14 बनावल , झूठो लगावे अकलंक15 हे ।
  फाटत16 भुइयाँ17 ओकरो में18 समयतीं19 मुहमाँ न देखतीं तोहार हे ॥ 6 ॥
  
  इस होरिलवे की दादी बडैतिन, दान बाँटे रे
  इस होरिलवे की दादी बडैतिन1 दान बाँटे रे ।
  मेरा छोटासा होरिला , पलना झूले रे ।
  पलना झूले रे , झुनझुना खेले रे ॥ 1 ॥
  इस रे होरिलवे की नानी बड़ैतिन , दान बाँटे रे ।
  मेरा छोटासा होरिला , पलना झूले रे ।
  पलना झूले रे , झुलझुना खेले रे ॥ 2 ॥
  इस रे होरिलवे की अम्माँ बड़ैतिन , दान बाँटे रे ।
  मेरा छोटासा होरिलवा , पलना झूले रे ॥ 3 ॥
  
  छठिआ पूजे ला न्योछन
  छठीपूजन
  छठिआ पूजे ला1 ननदी ठाढ़ , अँगनमा , 2 हमरा के भउजो तूँ का देबऽ ना ।
  छठी पूजइया3 ननदो साठ रूपइया , हमरो से ननदो झट ले लहु4 ना ॥ 1 ॥
  साठ रूपइया भउजी घर दऽ पउतिया , 5 लाख रूपइया त दुजइया लेबो ना ॥ 2 ॥
  जब त ननदिया होरिला ले के चललन , 6 लाख रूपइया झट फेंकि देल ना ॥ 3 ॥
  
  जब पिया अयलन हमर अँगनमा
  जब पिया अयलन1 हमर अँगनमा ।
  धमे धमे2 धमकइह3 सगर4 अँगनमा ॥ 1 ॥
  जब पिया अयलन हमर चउकठिया5 ।
  मचे मचे मचकहइ6 हमर चउकठिया ॥ 2 ॥
  जब पिया अयलन हमर सेजरिया ।
  थरे थरे काँपहइ7 हमर बारी8 देहिया ॥ 3 ॥
  जब पिया भरलन9 हमरा के गोदिया ।
  टपे टपे चुए लगल हमर पसिनमा10 ॥ 4 ॥
  छोड़ि देहु छोड़ि देहु , हमर अँचरवा ।
  हम भागि जयबो11 अब अपन नइहरवा ॥ 5 ॥
  हमर नइहरवा में चंपा के कलिया ।
  आनि देहु12 दुलहा त रहम13 ससुररिया ॥ 6 ॥
  
  जुग जुग जियेगा, सो मेरा लाल बना
  जुग जुग जियेगा , सो मेरा लाल बना ।
  लाड़ो1 लावेगा2 सो मेरा लाल बना ॥ 1 ॥
  बने , मैं जानूँ सेहरे सजे ।
  सेहरे बीच बने3 के लाल लगे ।
  लड़ियों बीच बने के लाल लगे ।
  सो लावेगा , लाड़ो लावेगा , मेरा लाल बना ॥ 2 ॥
  बने मैं जानूँ जोड़े सजे ।
  जोड़े बीच बने के लाल लगे ।
  समले4 बीच बने के लाल लगे ॥ 3 ॥
  बने मैं जानूँ बीड़े सजे ।
  सुरखी5 बीच बने के लाल लगे ।
  लाड़ो लावेगा सो मेरा लाल बना , दुलहिन लावेगा ॥ 4 ॥
  बने मैं जानूँ लाड़ो सजी ।
  घूँघट बीच बने के लाल लगे ।
  सूरत बीच बने के चाँद छुपे ।
  लाड़ो लावेगा , सो मेरा लाल बना , लाड़ो लावेगा ॥ 5 ॥
  
  कहाँ से जोग आयल, कहाँ जोग घुरमई गे माई
  कहाँ से जोग आयल , कहाँ जोग घुरमई1 गे माई ॥ 1 ॥
  दुलरइता दुलहा ही2 से जोग आयल ।
  तेलिया दुहरिया3 जोग घुरमइ गे माई ।
  दुलरइता देइ4 के जाके जोग लग गे माई ॥ 2 ॥
  
  कवन पुर तलाओ के मछरी
  कवन पुर तलाओ1 के मछरी , नदी नाला में आयो जी ,
  बाबा प्यारे टोना2 ।
  नदी नाला में आयो जी भइया प्यारे टोना ॥ 1 ॥
  कहवाँ के अइसन3 गभरू4 जिनि जाल लगायो जी ,
  जिनि जाल लगायो जी , भइया प्यारे टोना ॥ 2 ॥
  कहवाँ के अइसन बेटिया जिनि लाल भोरायो जी ,
  बाबा प्यारे टोना ।
  जिनि लाल भोरायो जी , भइया प्यारे टोना ॥ 3 ॥
  कवन पुर के अइसन गभरू जिनि जाल लगायो जी ,
  बाबा प्यारे टोना ।
  जिनि जाल लगायो जी , भइया प्यारे टोना ॥ 4 ॥
  कवन पुर के अइसन बेटिया , जिनि लाल भोरायो जी
  बाबा प्यारे टोना ।
  जिनि लाल भोरायो जी , भइया प्यारे टोना ॥ 5 ॥
  
  मचिया बइठली तोंही मइया, त सुनहऽ बचन मोरा हे
  मचिया बइठली1 तोंही मइया , त सुनहऽ बचन मोरा हे ।
  मइया , हमहूँ लीपलियइ2 त सउर , 3 हमहूँ कछु दान चाही हे ॥ 1 ॥
  सउरी पइसल तोंहे बहुआ , त सुनहऽ बचन मोर हे ।
  बहुआ , देइ देहु नाक के बेसरिया , दुलारी धिया4 पाहुन5 हे ॥ 2 ॥
  एतना बचन जब सुनलन , सासु से अरज करे हे ।
  सासुजी हम कहाँ पयबो बेसरिया , बेसरिया हेराइ6 गेल हे ॥ 3 ॥
  जुगवा7 खेलइते तोंहे भइया , त सुनहऽ बचन मोरा हे ।
  भइया हमरा के दान किछु चाही , सउर हम लीपलि हे ॥ 4 ॥
  एतना बचन जब सुनलन , धनि से कहे लगलन हे ।
  धनि देइ देहु नाक के बेसरिया , बहिन घर पाहुन हे ॥ 5 ॥
  एतना बचन जब सुनलन , परभु से अरज करे हे ।
  परभुजी , कहाँ हम पायब8 बेसरिया , बेसरिया भुलाई गेल हे ॥ 6 ॥
  चुप रहु , चुप रहु बहिनी , त बहिनी दुलारी बहिनी हे ।
  कर लेबो दोसर बिआह , बेसर पहिरायब हे ॥ 7 ॥
  एतना बचन जब सुनलन , सुनहु न पावल हे ।
  परभुजी , मत करू दोसर बिआह , बधइया9 हम देइ देवइ हे ॥ 8 ॥
  
  जोगवा बेसाहन चलल मोर भइया रे टोनमा
  जोगवा1 बेसाहन2 चलल मोर भइया रे टोनमा ।
  भइया चलले सँगे साथ रे टोनमा ॥ 1 ॥
  घुरि फिरि3 देखथिन बेटी दुलरइतिन बेटी रे टोनमा ।
  अँखियन से ढरे लोर4 रे टोनमा ॥ 2 ॥
  आगे आगे अवथिन5 भइया दुलरुआ भइया रे टोनमा ।
  पाछे पाछे भउजी6 चली आवे रे टोनमा ॥ 3 ॥
  भउजी के हाथ में सोने के सिंघोरबा7 रे टोनमा ।
  भइया हाथे तरवार रे टोनमा ॥ 4 ॥
  
  बेटी के दादा सौदागर रे टोनमा
  बेटी के दादा सौदागर रे टोनमा1 ।
  हथिया चढ़ल जोग2 बेचथी रे टोनमा ॥ 1 ॥
  बेटा के बाप भँडुहवा3 रे टोनमा ।
  गदहा चढ़ल जोग खरीदथी4 रे टोनमा ॥ 2 ॥
  चउका5 चढ़ल बेटी बिहँसथी रे टोनमा ॥ 3 ॥
  
  पियवा जे चललन गोरखपुर, धनियाँ अरज करे हे
  पियवा जे चललन गोरखपुर , धनियाँ अरज करे हे ।
  परभुजी , हमरा लइहऽ1 कँगनमा , कँगनमा हम पहिरब हे ॥ 1 ॥
  अँगना खेलइते2 तोहें ननदी त भउजी से बचन बोले हे ।
  भउजी , तोहरा के होतो नंदलाल , हमरा तोंही3 का4 देबऽ हे ॥ 2 ॥
  तू हमर लउरी5 ननदिया , आउर6 सिर साहेब हे ।
  हम देबो गोरखपुर के कँगना , होरिला जमे7 होयत हे ॥ 3 ॥
  गोड़ हाथ पड़त8 ननदिया , आदित9 मनायल10 हे ।
  आदित , मोर भउजी बेटवा बिययतन11 बधइया हम कँगनमा लेबइ हे ॥ 4 ॥
  आधी रात बितलइ , पहर रात , होरिला जलम लेल हे ।
  बाजे लागल आनंद बधावा , महल उठे सोहर हे ॥ 5 ॥
  मचिया बइठल तोंहे भउजो त सुनह बचन मोरा हे ।
  कहलऽ तू हमरा कँगनमा , कँगनमा बधइया लेबो हे ॥ 6 ॥
  नऽ देबो , हे ननदो , नऽ देबो , पीआ के अरजल12 हे ।
  कँगना हइ पीया के कमइया , 13 कँगनमा हम कइसे देबो हे ॥ 7 ॥
  सुनहऽ हो आदित , सुनहऽ , हम तोर गोड़ धरी हे ।
  आदित , भउजी मोर बेटिया बिययतन बधइया न दे हथन14 हे ।
  कोदो15 के भतवा के पंथ16 पड़े , जबे भोर होयत हे ॥ 8 ॥
  बेटवा क सोहर हम सुनम , हम बधइया देम हे ।
  पहिला अरजन17 के कँगनमा , से हो रे पहिरायम हे ॥ 9 ॥
  भइया के दसो दरबजवा , दसो घर दीप जरे हे ।
  आदित , भउजी के होवइन होरिलवा , बसमतिया18 के पंथ पड़े हे ॥ 10 ॥
  
  अगे अगे चेरिया बेटिया, नेस देहु मानिक दियरा हे
  अगे अगे चेरिया बेटिया , नेस देहु1 मानिक दियरा2 हे ।
  येहो3 बँसहर4 घर दियरा बराय5 देहु , सुततन6 दुलरू दुलहा हे ॥ 1 ॥
  पहिल पहर राती बीतल , इनती मिनती7 करथिन हे ।
  लेहु बहुए सोने के सिन्होंरबा8 तो उलटि पुलटि सोबऽ9 हे ॥ 2 ॥
  अपन सिन्होरबा परभु मइया के दीहऽ10 अउरो बहिनी के दीहऽ हे ।
  पुरुब मुँह11 उगले जो चान , तइयो12 नहीं उलटि सोयबो हे ॥ 3 ॥
  दोसर पहर राती बीतल , इनती मिनती करथिन हे ।
  लेहु बहुए नाक के बेसरिया , उलटि जरा सोबहु हे ॥ 4 ॥
  अपन बेसरिया परभु , मइया दीहऽ , अउरो बहिनिया दीहऽ हे ।
  पुरुब के सुरूज पछिम उगतो13 तइयो नहीं उलटि सोयबो हे ॥ 5 ॥
  तेसर पहर रात बीतल , दुलहा मिनती करे , अउरो आरजू करे हे ।
  लेहु सुहवे14 सोनहर15 चुनरिया , त उलटि पुलटि सोबऽ हे ॥ 6 ॥
  अपन चुनरिया परभु जी मइया दीहऽ , अउरो बहिनिया दीहऽ हे ।
  पछिम उगतो जे चान , तइयो तोरा मुँह न सोयब हे ॥ 7 ॥
  चउठा पहर रात बीतल , भोर भिनिसरा16 भेले हे ।
  भिनसरे लगल सिनेहिया17 तो कागा बैरी भेले हे ॥ 8 ॥
  
  खोलो ना केवड़िया अंदर जाने दो जी लाड़ो
  खोलो ना केवड़िया अंदर जाने दो जी लाड़ो ।
  बिजली चमके जियरा साले , मेरी लाड़ो ।
  दिलवा धड़के मेरी लाड़ो ॥ 1 ॥
  तेरा टीका लिए कबसे खड़ा मेरी लाड़ो ।
  खोलो ना केवड़िया अंदर जाने दो जी लाड़ो ॥ 2 ॥
  तेरा बेसर1 लिए कबसे खड़ा मेरी लाड़ो ।
  खोलो ना केवड़िया अंदर जाने दो जी लाड़ो ॥ 3 ॥
  बादल गरजे , जियरा साले मेरी लाड़ो , दिलवा धड़के मेरी लाड़ो ।
  अंदर आने दो जी लाड़ो , खोलो न केवड़िया ॥ 4 ॥
  तेरी बाली2 लिए कबसे खड़ा मेरी लाड़ो ।
  खोलो ना केवड़िया अंदर आने दो जी लाड़ो ॥ 5 ॥
  मेघवा3 गरजे , जियरा धड़के मेरी लाड़ो ।
  अंदर आने दो जी लाड़ो , खोलो न केवड़िया ॥ 6 ॥
  तेरा कँगन लिए कबसे खड़ा मेरी लाड़ो ।
  खोलो ना केवड़िया अंदर जाने दो जी लाड़ो ॥ 7 ॥
  बिजली चमके , जियरा साले मेरी लाड़ो ।
  अंदर आने दो जी लाड़ो ॥ 8 ॥
  
  अच्छी बूबू टीका लेंगी, अच्छी बूबू मोतिया लेंगी जी
  अच्छी बूबू1 टीका2 लेंगी , अच्छी बूबू मोतिया3 लेंगी जी ।
  मेरे आरजु का है ननदोइया4 ओभी जरा देखेगा जी ॥ 1 ॥
  नहीं भाभी टीका लूँगी , नहीं भाभी मोतिया लूँगी जी ।
  भाभी , ऐसे ऐसे टीके बहुत हैं , संदूकचा5 भरा होगा जी ॥ 2 ॥
  अच्छी बूबू बेसर लेंगी , अच्छी बूबू चुनिया6 लेंगी जी ।
  मेरे आरजू का है ननदोइया , ओभी जरा देखेगा जी ॥ 3 ॥
  अरे नहीं भाभी बेसर लूँगी , नहीं भाभी , चुनिया लूँगी ।
  ऐसे ऐसे बेसर बहुत हैं जी , संदूकचा मेरा भरा होगा जी ॥ 4 ॥
  अच्छी बूबू कँगना लेंगी , अच्छी बीबी कड़वा7 लेंगी ।
  मेरे आरजू का है ननदोइया , ओभी जरा देखेगा जी ॥ 5 ॥
  नहीं भाभी कँगना लूँगी , नहीं भाभी कड़वा लूँगी ।
  शाद8 रहे मेरा नन्हा होरिलवा , यही बहुत है जी ॥ 6 ॥
  
  आबहुँ बूढ़ी रूढ़ी छठी-पूजन
  आबहुँ बूढ़ी रूढ़ी1 वयठहुँ आय ।
  बबुआ के घोँटी2 देहु बतलाय ॥ 1 ॥
  बचा3 महाउर4 आउर5 जायफर6 ।
  सोने के सितुहा7 रूपे8 के काम ।
  जसोमती घोँटी देल चुचकार ॥ 2 ॥
  
  पुरइन पात चढ़ि सुतली गउरा देइ
  पुरइन पात चढ़ि सुतली1 गउरा देइ ।
  सपना देखली अजगूत2 हे ॥ 1 ॥
  टोला पड़ोसिन तुहूँ मोरा गोतनी ।
  सपना के करू न बिचार हे ॥ 2 ॥
  तुहूँ इयानी3 गउरा तुहूँ सेयानी ।
  तुहूँ पंडितवा के धिया हे ॥ 3 ॥
  मोरँग4 देस बाजन एक बाजे ।
  सिवजी के होयलइन5 बियाह हे ॥ 4 ॥
  पेन्हऽ गउरा देइ इयरी से पियरी ।
  सउतिन परिछ6 घर लावऽ7 हे ॥ 5 ॥
  पुतहू जे रहतइ परिछि घर लइती8 ।
  सउतिन परिछलो9 न जाय हे ॥ 6 ॥
  डँड़िया10 उधारि जब देखलिन गउरा देइ ।
  इतो11 हइ12 बहिन हमार हे ॥ 7 ॥
  देस पइसि13 बहिनी बरो14 न मिलल ।
  तुहूँ भेल सउतिन हमार हे ॥ 8 ॥
  अइसन असीस बहिनी हमरा के दीह ।
  जुग जुग बढ़ी अहिवात हे ॥ 9 ॥
  मँगिया के जुड़ल15 सीतल रहिहऽ हे बहिनी ।
  कोखिया16 के होइहऽ17 बिहून18 हे ॥ 10 ॥
  सार19 पइसी बहिनी गोबर कढ़िहऽ20 ।
  सिव जी के पास मत जाहु हे ॥ 11 ॥
  
  हरियर पट केरा जाजिम झारी बिछावहु हे
  हरियर पट1 केरा2 जाजिम झारी बिछावहु हे ।
  आयल कुलपरिवार , हरदी चढ़ावहु हे ॥ 1 ॥
  हरदी चढ़ावथी3 दुलरइता दादा , सँघे4 दुलरइतो दादी हे ।
  ताहि पाछे5 कुल परिवार , से हरदी चढ़ावथी हे ॥ 2 ॥
  
  राम के मथवा लुटिरिया, देखत नीक लागय हे
  आँख अँजाई
  राम के मथवा1 लुटिरिया , 2 देखत नीक3 लागय हे ।
  ललना , ब्ररह्मा जे दिहले लुटुरिया , अधिको छबि लागय हे ॥ 1 ॥
  राम के माथे तिलकवा , तिलक भल सोभय हे ।
  ललना , चन्नन दिहले बसिट्ठ , 4 अधिको छबि लागय हे ॥ 2 ॥
  राम के अँखिया रतनारि , काजर भल सोभय हे ।
  ललना , काजर दिहले सुभदरा , 5 देखत नीक लागय हे , अधिको छबि लागय हे ॥ 3 ॥
  राम के पाँव पैजनियाँ , पाँव भल सोभय हे ।
  ललना , ठुमुकि चलले अँगनवाँ , देखत नीक लागय हे ॥ 4 ॥
  
  हाथ सेंनुरवा गे बेटी, खोंइछा जुड़ी पान
  हाथ सेंनुरवा गे बेटी , खोंइछा1 जुड़ी2 पान ।
  चलली दुलरइती गे बेटी , दादा दरवाज3 ॥ 1 ॥
  सुतल4 हल5 जी दादा , उठल चेहाय6 ।
  कवन संजोगे गे बेटी , अयली दरवाज ॥ 2 ॥
  अरबो7 न माँगियो जी दादा , दादी के सोहाग ॥ 3 ॥
  लेहु दुलरइते गे बेटी , अँचरा8 पसार ॥ 4 ॥
  अँचरा के जोगवा9 गे दादी , झरिय झुरि जाय ।
  मँगिया10 के जोगवा गे दादी , जनम अहियात11 ॥ 5 ॥
  
  अवध नगरिया से अयले बरियतिया हे
  अवध नगरिया से अयले बरियतिया हे ।
  परिछन चलु मिली जुली साजु सब सखिया हे ॥ 1 ॥
  साजी लेहु डाली डुली1 बारी लेहु2 बतिया3 हे ।
  पान फूल दूध दही अछत भरी लुटिया4 हे ॥ 2 ॥
  मकुनी5 जे हथिया के जरद6 अमरिया7 हे ।
  ताही चढ़ी आवल हमर अलबेलवा हे ॥ 3 ॥
  हथिया वो घोड़वा के बनवल हइ सिंगरबा8 हे ।
  ताही चढ़ी चारो दुलहा सोभत असवरबा9 हे ॥ 4 ॥
  जामा साजे जोड़ा साजे साजल गले हरवा हे ।
  हथवा रूमाल सोभे माथे मनिन10 मउरिया हे ॥ 5 ॥
  सासु के अँखियाँ लगल मधुमछिया11 हे ।
  कइसे में परिछों दमाद अलबेलबा हे ॥ 6 ॥
  आरती करइतो सुधि बुधि नहीं आवे हे ।
  आनन्द मंगल तेही छन सब गावे हे ॥ 7 ॥
  राम रूप छकिछकि पावे दरसनमा हे ।
  उँटवा नगाड़ा बाजे बाजे सहनइया हे ॥ 8 ॥
  
  पलंग सुतल तोहे पियवा, और सिर साहेब हे
  पलंग सुतल तोहे पियवा , और सिर साहेब हे ।
  पियवा बगिया तू एगो लगइत , टिकोरवा हम चिखती1 हे ॥ 1 ॥
  पलंग सुतल तोंहे धानी , त सुनहऽ बचन मोरा हे ।
  धानी , तुहुँ एगो बेटवा बियतऽ सोहर हम सुनती हे ॥ 2 ॥
  एतना बचन जब सुनलन , सुनहु न पवलन हे ।
  धनि , सुतलन गोड़ेमुड़े2 तान सुतल गज ओबर हे ॥ 3 ॥
  मोर पिछुअरबा सोनार भइया , तोही मोरा हित बसे हे ।
  भइया , धनियाँ ला3 गढ़ि देहु कँगना , धनि के पहिरायब हे ॥ 4 ॥
  काँख जाँति लिहले कँगनमा , त धनि के मनावल हे ।
  धनिया के जाँघ बइठावल , हिरदय लगावल हे ॥ 5 ॥
  धनि हे , छाँड़ि देहु मन के बिरोध , पहिर4 धनि काँगन हे ॥ 6 ॥
  एही कँगना रउरे माई पेन्हथ5 अउरी बहिन पेन्हथ हे ।
  पिया ओहे दिन सेजरिया के बात , करेजा मोरा सालए हे ॥ 7 ॥
  मारलहऽ ए पियवा , मारलहऽ तीखे कटरिया से हे ।
  पियवा रउरे बात साल हे करेजवा , कँगनमा कइसे पहिरी हे ॥ 8 ॥
  
  कहे जनकपुर के नारि राम से
  कहे जनकपुर के नारि राम से , चलहुँ भमन1 हमारी कि हाँ जी ।
  आबल महल हमर रघुनन्नन , अति भाग हमारी कि हाँ जी ॥ 1 ॥
  कंचन थारी कंचन केर झारी , लावल गंगाजल पानी कि हाँ जी ।
  चरन पखारि चरनोदक लीन्हे , है बड़ भाग हमारी कि हाँ जी ॥ 2 ॥
  जे मन लागे सीरी राम ललाजी , देवे सखिन सभ2 गारी कि हाँ जी ।
  जनकपुर के भाग3 उदे4 भेल , धन धन5 भाग हमारी कि हाँ जी ॥ 3 ॥
  बासमती6 चाउर7 के भात बनावल , मूँग रहड़8 के दालि कि हाँ जी ।
  कटहर , बड़हर , सीम आउ लउका , करइला के भुँजिया बनाये कि हाँ जी ॥ 4 ॥
  भाँजी , तोरइ , बैंगन आउ9 आलू , सबके अचार परोसे कि हाँ जी ।
  बारा , बजका , दिनौरी , तिलौरी , आउ कोहड़उरी परोसे कि हाँ जी ॥ 5 ॥
  भभरा , पतौड़ा , पापर , निमकी , सबहिं भाँति सजायो कि हाँ जी ।
  गारी गावत सभ मिलि नारी , राम रहल मुसकाइ , कि हाँ जी ॥ 6 ॥
  राउर10 पितु रसरथ हथ11 गोरे , तूँ कइसे हो गेल कारे कि हाँ जी ।
  तोहर मइया बहुत छिनारी , तूँ परजलमल पूत कि हाँ जी ॥ 7 ॥
  बहिनी तोर साधु सँधे12 इकसल13 फूआ के कउन ठेकाना कि हाँ जी ।
  सात पुस्त14 तोर भेलन छिनारी , तुहूँ छिनार के पूत कि हाँ जी ॥ 8 ॥
  गारी परम पियारी हइ रघुबर , सुनूँ सुनूँ परेम के गारी कि हाँ जी ।
  मुसुकत राम मुसुके भाइ लछुमन , धन धन भाग हमार कि हाँ जी ॥ 9 ॥
  भोजन करि के किये अचमनियाँ , दीन्हें खरिका झारी कि हाँ जी ।
  पोंछ हाथ रेसम के रूमलिया , बइठल सेज सँभारि कि हाँ जी ॥ 10 ॥
  एतबर15 उमर16 हमारी जी नारी , नइ खायो ऐसी जेमनारी17 कि हाँ जी ॥ 11 ॥
  
  आई सोहाग की रात सखी
  आई सोहाग की रात सखी ।
  माँगे1 लाड़ो के टीका सोभे , मोतिया की आई बहार ।
  बहार सखी , आई सोहाग की रात ॥ 1 ॥
  नाक लाड़ों के बेसर सोभे , चुनिये2 की आई बहार ।
  बहार सखी , आई सोहाग की रात ॥ 2 ॥
  कानो लाड़ांे के बाली3 सोभे , झुमके की आई बहार ।
  बहार सखी , आई सोहाग की रात ॥ 3 ॥
  गले लाड़ो के माला सोभे , हँसुली4 की आई बहार ।
  बहार सखी , आई सोहाग की रात ॥ 4 ॥
  जाने5 लाड़ो के सूहा6 सोभे , छापे की आई बहार ।
  बहार सखी , आई सोहाग की रात ॥ 5 ॥
  
  कुइयाँ असथान पर मुँजवा के थलवा
  कुइयाँ1 असथान पर मुँजवा के थलवा । 2
  मूँज चीरे चललन , बरुआ कवन बरुआ ॥ 1 ॥
  चिरथिन3 कवन चच्चा मूँज के हे थलवा ।
  मूँज चीरे चललन बाबा हो कवन बाबा ॥ 2 ॥
  तहाँ4 कवन बरुआ लोटिपोटि रोवलन5 ।
  भुइयाँ लोटि रोवलन , दहु बाबा हमरो जनेऊ हो ॥ 3 ॥
  झरलनझुरलन6 जाँघ बइठवलन7 ।
  देबो बाबू तोहरो जनेऊ हो ॥ 4 ॥
  
  बाबू के मउरिया में लगले अनार कलिया
  बाबू के मउरिया1 में लगले अनार कलिया2 ।
  अनार कलिया हे , गुलाब झरिया3 ।
  बाबू धीरे से चलिहऽ ससुर गलिया ॥ 1 ॥
  बाबू सरहज से बोलिहऽ अमीर4 बोलिया ।
  बाबू धीरे से चलिहऽ ससुर गलिया ॥ 2 ॥
  बाबू के दोरवा5 में लगले अनार कलिया ।
  अनार कलिया हे , गुलाब झरिया ।
  बाबू धीरे से चलिहऽ ससुर गलिया ॥ 3 ॥
  बाबू के अँगुठी में लगले अनार कलिया ।
  अनार कलिया हे , गुलाब झरिया ।
  बाबू धीरे से चलिहऽ ससुर गलिया । 4 ॥
  
  बागों की अजब बहार
  बागों की अजब बहार , सहाना बना बागों में उतरा ।
  सहाने अब का मैं सेहरा सँम्हारूँ , लाले बने का मैं सेहरा सँम्हारूँ ।
  लड़ियों की अजब बहार , बागों की अजब बहार ॥ 1 ॥
  लाड़ो1 का दुलहा बागों में उतरा , सहाने बने का मैं जोड़ा सँम्हारूँ ।
  जोड़े में लगे हीरा लाल , लाड़ो का बना बागों में उतरा ॥ 2 ॥
  सहाने बन का मैं बीड़ा सँम्हारूँ सुरखी2 में लगे हीरा लाल ।
  लाड़ो का बना बागों में उतरा , सुरखी की अजब बहार ।
  केसरिया बना बागों में उतरा ॥ 3 ॥
  सहाने बने की मैं लाड़ो सँम्हारूँ , घूँघट में लागे हीरे लाल ।
  लाड़ो का बना बागों में उतरा , सूरत की अजब बहार ।
  केसरिया बना बागों में उतरा ॥ 4 ॥
  
  दसरथ नन्नन चलल बियाह करे
  दसरथ नन्नन चलल बियाह करे , माँथ बन्हले1 पटवाँस2 हे ॥ 1 ॥
  केहि3 जे रामजी के पगिया सम्हारल , केहिं सजल बरियात हे ।
  केहिं जे रामजी के चनन चढ़ावल साजि4 चलल बरियात हे ॥ 2 ॥
  भाई भरथ रामजी के पगिया सम्हारल , दसरथ साजे बरियात हे ।
  माता कोसिला रानी चनन चढ़ावल , साजि चलल बरियात हे ॥ 3 ॥
  एक कोस गेल राम , दुइ कोस गेल , तीसरे में बोले बन काग हे ।
  भाई भरथ राम के पोथिया बिचारलन , काहे बोले बन काग हे ।
  रामजी के पोथिया धोतिया धरन5 पर छूटल , ओही बोले बन काग हे ॥ 4 ॥
  जब बरियात दुआर6 बीच आयल , चेरिया कलस लेले ठाड़7 हे ।
  परिछे8 बाहर भेलन सासु मदागिन9 हाथ दीपक लेले ठाड़ हे ॥ 5 ॥
  कवन बर के आरती उतारब , कवन बर बियहन10 आएल हे ।
  जेकरहि11 माँथ मउरी12 भला सोभे , तिलक सोभले लिलार हे ॥ 6 ॥
  ओही बर के आरती उतारब , ओही बर बियहन आएल हे ।
  सासु के खोइँछा13 में बड़े बड़े खेलौना , से देखि रिझल14 दमाद हे ।
  सासु के खोइँछा में मोतीचूर के लड्डू , से देखि उनके15 दमाद हे ॥ 7 ॥
  भेल बियाह , बर कोहबर चललन , सारी सरहज16 छेंकलन17 दुआर हे ।
  बहिनी के नमवाँ18 धरहु19 बर सुन्नर , तब रउरा20 कोहबर जाएब हे ॥ 8 ॥
  हमरहिं बंसे बहिनी नहीं जलमें21 जलमल22 लछुमन भाइ23 हे ।
  सेहु भाइ जउरे24 चलि आएल , माँगलक25 सलिया बियाहि हे ॥ 9 ॥
  
  कउनी जलम देलन, फउनी करम लिखलन
  कउनी1 जलम देलन , फउनी करम लिखलन ।
  कउनी भइया अवलन2 लियामन3 हो राम ॥ 1 ॥
  रामजी जलम देलन , बरमा4 जी करम लिखलन ।
  अहे अहे सखिया , जम5 भइया , अवलन लियावन हो राम ॥ 2 ॥
  एस कोस गेली रामा , दुइ कोस गेली राम ।
  अहे अहे सखि हे , घुरि फिरि ताकी6 हक मंदिल हो राम ॥ 3 ॥
  येही तो मंदिलवा मोरा , बड़ी सुख मिलल हो ।
  सेहो मंदिलवा अगिया7 धधकइ हो राम ॥ 4 ॥
  माता पिता रोबे लगलन , जड़ीबूटी देवन लगलन ।
  अहे अहे सखी हे , फिन8 न मनुस चोला9 पायम10 हो राम ॥ 5 ॥
  
  अरजी बरजी करइ छोटकी ननदिया
  अरजी बरजी1 करइ छोटकी ननदिया ।
  आइ रे गेलइ इहमा2 मास रे फगुनमा3 ॥ 1 ॥
  जो तोंहे जइहऽ भउजी , अपन कोहबरवा ।
  भइया से कहि मोरा , रखिहऽ नेअरबा4 ॥ 2 ॥
  नहीं माँगू थारी5 लोटा , नहीं माँगू धनमा ।
  एक हम माँगू भउजी , सिर के सेनुरबा ।
  एक हम माँगू भउजी , तोहरो सोहगबा ॥
  
  सभवा बइठले रउरा बाबू हो कवन बाबू
  सभवा बइठले रउरा1 बाबू हो कवन बाबू ।
  कहवाँ से अइले पंडितवा , चउका2 सभ घेरि ले ले ॥ 1 ॥
  दमड़ी दोकड़ा के पानकसइली ।
  बाबू लछ3 रुपइया के दुलहा , बराम्हन भँडुआ ठगि ले ले ॥ 2 ॥
  बाबू , लछ रुपइया के दुलहा , ससुर भँडुआ ठगि ले ले ॥ 3
  
  गोरे सुंदर मुख पर बारि के पढ़ डालो री टोना
  गोरे सुंदर मुख पर बारि के पढ़ डालो री टोना1 ।
  सुन बेटी के दादा , सुन बेटी के नाना ।
  दादा गाफिल2 मत रहो , चैन से पढ़ डालो री टोना ।
  नाना गाफिल मत रहो , चैन से पढ़ डालो री टोना ॥ 1 ॥
  सुन बेटी के बाबा , सुन बेटी के चच्चा ।
  बाबा , गाफिल मत रहो , चैन से पढ़ डालो री टोना ।
  चाचा , गाफिल मत रहो , चैन से पढ़ डालो री टोना ॥ 2 ॥
  गोरे सुंदर मुख पर बारि के पढ़ डालो री टोना ।
  सुन बेटी के भइया , सुन बेटी के मामा ।
  भइया गाफिल मत रहो , चैन से पढ़ डालो री टोना ॥
  मामा गाफिल मत रहो , चैन से पढ़ डालो री टोना ॥
  गोरे सुंदर मुख पर बारि के पढ़ डालो री टोना ॥ 3 ॥
  
  तोहर मउरी हवऽ नव लाख के
  तोहर मउरी हवऽ नव लाख के ।
  जरा जइहऽ1 काँटेकुसे बच के ॥ 1 ॥
  नदी नाले से चलिहऽ सँम्हर के2 ।
  जरा लाड़ोसन्दर्भ त्रुटि : टैग के लिए समाप्ति टैग नहीं मिला से रहिहऽ सँम्हर के ॥ 2 ॥
  
  परथम गनेस पद बंदि के, कुसल मनावहु हे
  परथम गनेस पद बंदि के , कुसल मनावहु हे ।
  ललना , बिघन हरन गननायक , सोहर गावहु हे ॥ 1 ॥
  परथम मास जब बीतल1 , दोसर नियरायल2 हे ।
  ललना , तेसर मास जब आयल , चित फरियाल3 हे ॥ 2 ॥
  चउठा मास चढ़ि आयल , पचमा बितिये4 गेल हे ।
  ललना , छठे मास निरायल , गरम जनायल5 हे ॥ 3 ॥
  सतमा मास जब आयल , अठमा नियरायल हे ।
  ललना , नवमा मास जब आयल , होरिला6 जलम7 भेल हे ॥ 4 ॥
  भादो के रइनी8 भेयामन , 9 बिजुली चमक उठे हे ।
  ललना , तेहि छन परगटे नंदलाल , महल उठे सोहर हे ॥ 5 ॥
  चन्नन लकड़ी कटायम10 , मंगल गायम11 हे ।
  ललना , अरबे12 से दरबे13 लुटायम , सभ सुख पायम14 हे ॥ 6 ॥
  सासु के देम15 तीसी तेलवा , ननद केरा गड़ी16 तेल हे ।
  गोतनी के तेलफुलेत , गोतिनियाँ के देललेल17 हे ॥ 7 ॥
  सासु के देम खटोलवा18 , ननदी मचोला19 देम हे ।
  ललना , गोतनी के लाल पलँगिया , हमहुँ पइँचा20 लेम21 हे ॥ 8 ॥
  सासु के देम इयरिपियरि22 ननदिया के साड़ी देम हे ।
  ललना , गोतनी के लहँगापटोर23 , हमहुँ कबहुँ24 पइँचा लेम हे ॥ 9 ॥
  
  हाँ, हाँ, हाँ मेरा भोला है राजा
  हाँ , हाँ , हाँ मेरा भोला है राजा ।
  कमरे में दाई काहेको1 आई ,
  राजा जी , मेरी नाफे2 टली3 थी ॥ 1 ॥
  हाँ , हाँ , हाँ मेरा भोला है राजा ।
  हाँ , हाँ , हाँ मेरा सुरमा4 सिपाही ।
  रानी पीली साड़ी काहे को पेन्हे थी ।
  राजा जी , मैं तो न्योते गई थी ॥ 2 ॥
  राजा जी , मेरा भोला है राजा ।
  रानी कमरे में कौन रोया था ।
  राजा जी , दो ये बिल्ले5 लड़े थे ।
  राजा जी , मेरा भोला है राजा ।
  राजा जी , मेरा सीधा है राजा ॥ 3 ॥
  
  कहमाँहि किसुन जी जलम लेलन
  कहमाँहि किसुन1 जी जलम लेलन , कहमाँहि बाजत बधावा2
  सुनहु जदुनन्नन3 हे ।
  मथुराहिं किसुनजी जलम लेलन , गोखुला4 में बाजत बधावा ,
  सुनहु जदुनन्नन हे ॥ 1 ॥
  कयराहिं5 काटीकुटी खँम्हवा6 गड़ावल7 छोटेमोटे
  मँड़वा बनावल , सुनहु ।
  खरही8 काटीकुटी9 मड़वा छवायबइ10 मँड़वा में कलसा
  धरयबइ11 सुनहु ॥ 2 ॥
  ओकरा12 में भरबई13 गंगा पानी , ओकरा में धरबइ कसइलिया14 सुनहु ।
  ओकरा में धरबइ पलबिया15 ओकरा में धरबइ पनफूलवा16 सुनहु ॥ 3 ॥
  बारबइ17 हम मानिक दियरा18 झलमल करतइ19 दियरा , सुनहु जदुनन्नन हे ।
  मँड़वहिं रखबइ20 हरदिया , पूजबइ हम गउरीगनेसवा21 सुनहु जदुनन्नन हे ॥ 4 ॥
  उपरे22 अनंद पितर लोग , अब बंश बाढ़ल मोर , सुनहु जदुनन्नन हे ।
  मँड़वहिं हो गेल इँजोर23 सुनहु जदुनन्नन हे ॥ 5 ॥
  
  ओखरी में चउरा छँटाएब हे, चकरी में दाल दराएब हे,
  ओखरी1 में चउरा2 छँटाएब हे , चकरी3 में दाल दराएब4 हे ,
  कन्हइआ जी के मूंड़न हे ।
  बराम्हन के नेओता5 पेठाएब , पोथिआ समेत6 चलि आवऽ
  कन्हइआजी के मूंड़न हे ।
  बराम्हन अलुरी7 पसारे , हम लेबौ पोथिया के मोल ,
  कन्हइआ जी के मूंड़न हे ॥ 1 ॥
  ओखरी में चउरा छँटाएब हे , चकरी में दाल दराएब हे ,
  कन्हइआ जी के मूंड़न हे ।
  हजमा8 के नेओता पेठाएब , छुरबा9 समेत चलि आवऽ ,
  कन्हइआ जी के मूंड़न हे ।
  हजमा अलुरी पसारे , हम लेबो छुरबा के मोल ,
  कन्हइआ जी के मूंड़न हे ॥ 2 ॥
  ओखरी में चउरा छँटाएब , चकरी में दाल दराएब ,
  कन्हइआ जी के मूंड़न हे ।
  कुम्हारा10 के नेओता पेठाएब , कलसा समेत चलि आवऽ ,
  कन्हइआ जी के मूंड़न हे ।
  कुम्हरा अलुरी पसारे , हम लेबो कलसा के मोल ,
  कन्हइआ जी के मूंड़न हे ॥ 3 ॥
  ओखरी में चउरा छँटाएब , चकरी में दाल दराएब ,
  कन्हइआ जी के मूंड़न हे ।
  फूआ11 के नेओता पेठाएब , फुफ्फा12 समेत चलि आवऽ
  कन्हइआ जी के मूंड़न हे ।
  फूआ अलुरी पसारे , हम लेबो बबुआ के मोल ,
  कन्हइआ जी के मूंड़न हे ॥ 4 ॥
  
  कहमाँहि दुभिया जनम गेलइ जी बाबूजी
  कहमाँहि1 दुभिया2 जनम गेलइ जी बाबूजी ,
  कहमाँहि पसरल3 डाढ़4 हो । 1 ॥
  दुअराहिं5 दुभिया जनम गेलउ6 गे7 बेटी ,
  मड़वाहिं8 पसरल डाढ़ हे ॥ 2 ॥
  सोनमा9 ऐसन10 धिया11 हारल12 जी बाबा ।
  कारकोचिलवा13 हथुन दमाद हे ॥ 3 ॥
  कारहिंकार14 जनि घोसहुँ15 गे बेटी ,
  कार अजोधेया सिरी राम हे ॥ 4 ॥
  कार के छतिया16 चननमा सोभइ17 गे बेटी ।
  तिलक सोभइ लिलार18 हे ॥ 5 ॥
  कार के हाथ बेरवा19 सोभइ गे बेटी ।
  मुखहिं सोभइ बीरा20 पान हे ॥ 6 ॥
  मथवा में सोभइ चकमक21 पगड़िया ।
  गलवा22 सोभइ मोतीहार हे ॥ 7 ॥
  ऐसन23 बर के कार काहे24 कहलऽ ।
  कार हथिन सिरी राम हे ॥ 8 ॥
  
  टिकवा कारन लाड़ो रूस रहल रे
  टिकवा1 कारन लाड़ो2 रूस3 रहल रे , टिकवा कहाँ रे गिरे ?
  टिकुली कारन लाड़ो गोसा4 से भरे , टिकुली कहाँ रे भुले ? ॥ 1 ॥
  गंगा में गिरल , जमुना दह5 पड़ल , टिकवा कहाँ रे गिरे ?
  पाँव पड़ि बनरा6 मनावे रे लाड़ो , टिकवा खोजि खोजि लायम7 ॥ 2 ॥
  गंगा में देब महाजाल , जमुनमा दह डूबि डूबि लायम ।
  लगे देहु हाजीपुर8 बजार , टिकवा कीनिकीनि9 लायम ॥ 3 ॥
  जाये देहु हमरो बनीज10 टिकुली रंगे रंगे11 लायम ।
  लाइ देबो नौलखहार12 सेजिया चकमक रे करे ॥ 4 ॥
  
  कोहबर वइठल ओहे धनि सुन्नर, काहे धनि बदन मलीन
  कोहबर वइठल ओहे धनि सुन्नर , काहे धनि बदन मलीन ।
  तनि एक1 अहे धनि मुहमा पखारह2 खिलि जयतो बदन तोहार ॥ 1 ॥
  मलिया के बघिया3 में फुलवा फुलायल , फूल फूलल कचनार ।
  ओहे फूल लागि4 हइ जियरा बेयाकुल , मोर बदन कुम्हलाय ॥ 2 ॥
  मलिया के बघिया फेड़5 अमरितंवा6 फूल फरि भेल भुइआँ नेब7 ।
  तेहि अमरित फूल लागि जियरा बेयाकुल , मोर बदन कुम्हलाए ॥ 3 ॥
  कथिए पिसायब , कथिए उठायब , कथिए घरब हम सहेज ।
  लोढ़े पिसाएब , हँथवे उठायब , कटोरवे रखब सहेज ॥ 4 ॥
  सेहि पीइ8 अहे धनि , सुतह हमर सेजिय , खिलि जयतो बदन तोहार ।
  लोढ़े पिसायल , हँथवे उठायल , कटोरवे रखल सहेज ॥ 5 ॥
  सेहि पीइ एहो धनि सुतलन सेजरिया , खिलि गेलन बदन अपान9 ।
  मलियन10 तेल कटोरवन11 उबटन , तेल लगावे आठो अँग ॥ 6 ॥
  तेल लगवइत12 एक बात पूछल , कह परभु जलम के बात ।
  हमरो जलम भेल , नगर बधावा भेल , भे गेलइ13 चहुँ दिस इँजोर ॥ 7 ॥
  बड़ जेठ लोग सभ आसीस देलन , राजा भगीरथ होय ।
  तुहूँ कहहु धनि अपन जलमिया , कहली हम सब हे अपान ॥ 8 ॥
  जाहि दिन अजी परभु , हमरो जलम भेल , बाबा सूतल चदरी तान ।
  झोंकि दिहल चेरिया मिरचा14 के बुकनी15 सउरी16 में पड़ल हरहोर ॥ 9 ॥
  बाबा जे जड़लन17 बजड़ केमड़िया18 मामा19 उठल झउराय20 ।
  गड़ल गडु़अवा21 हमर उखड़ावल22 होइ गेलन जीउ जंजाल ॥ 10 ॥
  
  पहिला सगुनवाँ तिल-चाउर हे बाबू, तब कए डटारेबो पान
  पहिला सगुनवाँ1 तिलचाउर हे बाबू , तब कए डटारेबो2 पान ।
  लगनियाँ3 अइले उताहुल4 सगुनवाँ भला हम पाएब हे ॥ 1 ॥
  ससुर बोलएबो कवन5 दुलहा हो बाबू ।
  लगनियाँ अइले उताहुल , सगुनवाँ भला हम पाएब हे ॥ 2 ॥
  कइसे6 में आएब ससुर बढ़इता7 हे , ससुर राउर8 नदिया झिलमिल पानी ।
  लगनियाँ अइले उताहुल , सगुनवाँ भला हम पाएब हे ॥ 3 ॥
  काल्ह9 कटएबो चन्नन गछिया हे बाबू , परसों10 बनएबो डेंगी नाव ,
  ताहि11 रे चढ़ि आवहु12 हे ।
  सगुनियाँ अइले उताहुल , सगुनवाँ भला हम पाएब हे ॥ 4 ॥
  धीरे खेवऽ13 मधुरे खेवऽ , मलहवा भइया हे , बाबू , भिजले14 कवन दुलहा सिर पगिया ।
  कवन सुगइ15 सिर सेनुर16 नयनवाँ भरी काजर ।
  लगनियाँ अइले उताहुल , सगुनवाँ भला हम पाएब हे ॥ 5 ॥
  कथिय17 सुखयबऽ18 सिर सेनुर , नयनवा भरी काजर ।
  लगनियाँ अइले उताहुल , सगुनवाँ भला हम पाएब हे ॥ 6 ॥
  रउदे19 सुखाएब झिलमिल पगिया हे बाबू ।
  छँहिरे20 सुखाएब सिर सेनुर , नयनवाँ भरी काजर ।
  लगनियाँ अइले उताहुल , सगुनवाँ भला हम पाएब हे ॥ 7 ॥
  
  कहऽ त जच्चा रानी, डगरिन बोला देउँ
  कहऽ1 त जच्चा रानी , डगरिन बोला देउँ ।
  चुप , चुप , मेरो राजा , काटब2 नार3 अपने ॥ 1 ॥
  कहऽ त जच्चा रानी , लउँड़ी4 बोला देउँ ।
  चुप , चुप , मेरो राजा , लीपब5 सउर6 अपने ॥ 2 ॥
  कहऽ त जच्चा रानी , भउजी बोला देउँ ।
  चुप , चुप , मेरो राजा , पूजब7 देओ8 अपने ॥ 3 ॥
  कहऽ त जच्चा रानी , बहिनी बोला देउँ ।
  चुप , चुप , मेरो राजा पारब काजर9 अपने ॥ 4 ॥
  
  अप्पन बलेमु जी के बुझा लेबइ हे सखिया
  अप्पन1 बलेमु2 जी के बुझा3 लेबइ हे सखिया ।
  अप्पन सइयाँ जी के समुझा लेबइ हे सखिया ॥ 1 ॥
  काहे के बाजुबन4 काहे के टिकुली हे ।
  काहे के नथिया झमकयबइ5 हे सखिया ॥ 2 ॥
  सोने के बाजुबन , रूपे के टिकुलिया हे ।
  परेम6 के नथिया झमकयबइ हे सखिया ॥ 3 ॥
  कथि के सेजिया कथि के रे झालर ।
  कथि के बेनिया7 डोलयबइ8 हे सखिया ॥ 4 ॥
  परेम के सेजिया , परेम के झालर ।
  परेम के बेनिया डोलयबइ हे सखिया ॥ 5 ॥
  सोने रूप सइयाँ मोरा परेम पियासल ।
  हम धनि परेम पियासी हे सखिया ॥ 6 ॥
  अध राति ले9 हम रँग रस बिलसली10 ।
  कउनी मोरा अँखिया झँपायल11 हे सखिया ॥ 7 ॥
  भारे उठि देखली सइयाँ मोरा भागल ।
  सइयाँ के कहाँ जाइ खोजूँ हे सखिया ॥ 8 ॥
  रने बने खोजलूँ राहे बाटे घुमलूँ ।
  कउन सइयाँ के बतावे हे सखिया ॥ 9 ॥
  बटिया में मिललन सतगुरु हमरा ।
  ओहि सइयाँ से मिलवलन हे सखिया ॥ 10 ॥
  
  नइहर वाली लाड़ो माथे चाँद चमके
  नइहर वाली लाड़ो माथे चाँद चमके ।
  अम्माँ वाली लाड़ो माथे चाँद चमके ॥ 1 ॥
  माँगे लाड़ो के टीका सोभे , मोतिया की झलक देखा री लाड़ो ।
  अम्माँ पेयारी लाड़ो माथे चाँद चमके ॥ 2 ॥
  नाके लाड़ो के बेसर सोभे , चुनिया1 अजब बिराजे लाड़ो ।
  नथिया अजब बिराजे लाड़ो , माथे चाँद चमके ॥ 3 ॥
  काने लाड़ो के बाली2 सोभे , झुमके की झलक देखा री लाड़ो ।
  कनपासा3 की झलक देखा री लाड़ो , माथे चाँद चमके ॥ 4 ॥
  जाने4 लाड़ो के सूहा5 सोभे , छापे की झलक देखा री लाड़ो ।
  छापा अजब बिराजे लाड़ो , माथे चाँद चमके ।
  भइया पेयारी लाड़ो , माथे चाँद चमके ॥ 5 ॥
  
  अयलन रूकमिन जदुराई हे, परछों बर नारी
  अयलन1 रूकमिन जदुराई हे , परछों2 बर नारी ।
  नगरी में पड़लो3 हँकार4 हे , परछों बर नारी ॥ 1 ॥
  कंचन थारी सजाऊँ हे , परछों बर नारी ।
  मानिक दियरा बराऊँ हे , परछों बर नारी ॥ 2 ॥
  दस पाँच आगे पाछे चललन परिछे , गीत मधुर रस गावे हे ।
  रूकमिन हथिन5 चान6 के जोतिया7 बाल गोबिंदा8 सुकुमार हे ॥ 3 ॥
  काहे तों हहु9 हरि नीने10 अलसायल , काहे हहु मनबेदिल हे ।
  का तोर सासू नइ किछ देलन , का सरहज तोर अबोध हे ॥ 4 ॥
  नइ मोरा सासु हे नइ किछु देलन , नइ मोर सरहज अबोध हे ।
  मोर सासु हथिन लछमिनियाँ , सरहज मोर कुलमंती11 हे ।
  मोर ससुरार न भोराय12 हे , परिछों बर नारी ॥ 5 ॥
  
  अब कैसे जाऊँ लाड़ो, सामने खड़ी रे लाल
  अब कैसे जाऊँ लाड़ो1 सामने खड़ी रे लाल ।
  माँगो टीका पेन्ह लाड़ो , सामने खड़ी रे लाल ।
  अब कैसे जाऊँ लाड़ो दिल में बसी रे लाल ॥ 1 ॥
  नाको बेसर पेन्ह लाड़ो , सामने खड़ी रे लाल ।
  अब कैसे जाऊँ लाड़ो , दिल में बसी रे लाल ॥ 2 ॥
  कानो बाली पेन्ह लाड़ो , सामने खड़ी रे लाल ।
  अब कैसे जाऊँ लाड़ो , दिल में बसी रे लाल ॥ 3 ॥
  हाथों कँगन पेन्ह लाड़ो , सामने खड़ी रे लाल ।
  अब कैसे जाऊँ लाड़ो , अँखिया लड़ी रे लाल ॥ 4 ॥
  गले माला पहन लाड़ो , सामने खड़ी रे लाल ।
  अब कैसे जाऊँ लाड़ो , अँखिया लड़ी रे लाल ॥ 5 ॥
  हाथों पहुँची2 पेन्ह लाडो , सामने खड़ी रे लाल ।
  अब कैसे जाऊँ लाड़ो , दिल में बसी रे लाल ॥ 6 ॥
  जान3 सूहा4 पेन्ह लाड़ो , सामने खड़ी रे लाल ।
  अब कैसे जाऊँ लाड़ो सामने खड़ी रे लाल ॥ 7 ॥
  
  समधी भँडुआ के मुँहवा कैसन लगेला
  समधी भँडुआ के मुँहवा कैसन1 लगेला2
  जैसन बानर के मुँहवा ओएसन3 लागेला ।
  जैसन लँगुर4 के मुहँवा ओएसन लागेला ॥ 1 ॥
  समधी भँडुआ के मोछवा5 कैसन लागेला , हे कैसन लागेला ।
  जैसन बोतुआ6 के पुछिया7 ओएसन लागेला ॥ 2 ॥
  समधी भँडुआ के दँतवा कैसन लागेला ।
  जैसन खुड़पी8 के नोखवा9 ओएसन लागेला ॥ 3 ॥
  समधी भँडुआ के दढ़िया10 कैसन लागेला ।
  जैसन फेदवा11 के झोंटवा12 ओएसन लागेला ॥ 4 ॥
  समधी भँडुआ के पेटवा कैसन लागेला ।
  जैसन भतवा13 के हँढ़िया , ओएसन लागेला ॥ 5 ॥
  समधी भँडुआ के टँगवा कैसन लागेला ।
  जैसन फौंड़ा14 के लकड़ी , ओएसन लागेला ॥ 6 ॥
  
  मलिया के अँगना कसइलिया के डरवा
  मलिया1 के अँगना कसइलिया2 के डरवा3 ।
  लचकि लचकि भेल डार हे ॥ 1 ॥
  घर के बाहर भेलन , दुलरइता दुलहा ।
  तोड़लन कसइलिया के डार हे ॥ 2 ॥
  घर के बाहर भेलन , दुलरइता दादा ।
  मालिन ओरहन4 देइ हे ॥ 3 ॥
  बरजहुँ हो बाबू , अपन दुलरुआ5 ।
  तोड़ल कसइलिया के डार हे ॥ 4 ॥
  जनु कुछु कहऽ मालिन , हमरा दुलरुआ ।
  हम देबो कसइलिया के दाम6 हे ॥ 5 ॥
  
  मचिया बइठल तुहूँ सासु, त सुनहऽ बचन मोरा हे
  मचिया बइठल तुहूँ सासु , त सुनहऽ बचन मोरा हे ।
  सासु , सपन देखलूँ अजगूत , 1 बालक एक सुन्नर2 हे ॥ 1 ॥
  चुप रहुँ चुप रहुँ , पुतहू , 3 त सुनहऽ बचन मोरा हे ।
  पुतहू सुनि पइँहें गँमवा4 के लोग करतइ उपहाँस तोरो हे ॥ 2 ॥
  आज हकइ सोने के रात , बबुआ एक जलम लेता हे ।
  पुतहू , आज चानी केरा रात , होरिलवा जलम लेता हे ॥ 3 ॥
  घड़ी रात बीतल पहर रात , अउरी अधिए5 रात हे ।
  ललना , जलम लिहल नंदलाल , महल उठे सोहर हे ॥ 4 ॥
  सासु मोरा उठलन गवइत , ननद बजइवत हे ।
  ललना , सामीजी त मालिन फुलवरिया , मालिन सँग सारी6 खेलथ हे ॥ 5 ॥
  ऐहो एहो राजा दुलरइता राजा , सुनहऽ बचन मोरा हे ।
  राजा , तोहरा के भेलो नंदलाल , महल उठे सोहर हे ॥ 6 ॥
  पसवा7 त गिरलइ बेल तर , कउरिया8 बबूर तर हे ।
  राजा , चलि भेलन अपन महलिया , महल उठे सोहर हे ॥ 7 ॥
  कोठे चढ़ि देखथिन दुलरइतिन , झर रे झरोखे लगी हे ।
  चेरिया , आज रे उजाड़ी देहीं बगिया , त फूल छितराइ9 देहीं हे ॥ 8 ॥
  महल में जुमलइ10 मलिनियाँ , त कर जोड़ी खाड़ा भेलइ हे ।
  रानी , काहे लागी उजड़हइ बगिया , त काहे लागी फूल छितरहइ हे ॥ 9 ॥
  काहे लागी बाँधहहु मलिया , त काहे लागी लोरझोर11 हे ।
  रानी , बरजहु अपन कोठीवाल , 12 बगिया मत सून13 करूँ हे ॥ 10 ॥
  मैं तोरा पूछूँ मलिनियाँ , त सुनहऽ बचन मोरा गे ।
  मालिन , कइसे कइसे कयलें बिलास , मोरा के समुझाय देंही गे ॥ 11 ॥
  रसेरसे14 बेनियाँ15 डोलौलूँ , आउ16 फूल छितराउलूँ हे ।
  रानी , भउँरे17 रूपे राजा उहाँ18 गेलन , सभे रस चूसि लेलन हे ॥ 12 ॥
  
  नदिया किनारे जिरवा जलमि गेलइ
  नदिया किनारे जिरवा जलमि1 गेलइ ।
  फरे2 फूले लबधि3 गेलइ हे ॥ 1 ॥
  घोड़वा चढ़ल आथिन4 दुलरइता दुलहा हे ।
  उनकर पगड़ी अमोद5 बसे हे ॥ 2 ॥
  ओतें6 सूतूँ , दुलरइता दुलहा हे ।
  होइ जयतइ चुनरिया मइला हे ॥ 3 ॥
  धोबिया जे धोबले7 जमुन दइ हे ।
  सूखे8 देलकइ चनन गछिया हे ॥ 4 ॥
  बाट जे पूछले बटोहिया भइया हे ।
  केकर9 सिर के पगड़िया सूखइ हे ।
  केकर तन के चुनरिया सुखइ हे ।
  जेकर गंधे आमोद बसे हे ॥ 5 ॥
  
  अँगना में रोपलूँ हम नेमुआँ खिरकिया अनार जी
  अँगना में रोपलूँ हम नेमुआँ1 खिरकिया2 अनार जी ।
  दरोजे3 पर रोपलूँ नौरँगिया , बगीचवे में आम जी ॥ 1 ॥
  अँगना में फूलल4 नेमुआ , खिरकिया अनार जी ।
  दरोजे पर फरल5 नौरँगिया , बगीचवे में आम जी ॥ 2 ॥
  अँगना के नेमुआ हइ खट्टा , हइ मिट्ठा अनार जी ।
  खटमिठ लगे नौरँगिया , मीठेमीठे आम जी ॥ 3 ॥
  हम खायम6 नेमुआ के निमकी , सइयाँ जी अनार जी ।
  ननदी के देबइ नौरँगिया , होरिलवा के आम जी ॥ 4 ॥
  
  बाबू, दादी पूछतूँ ह घड़ी रे घड़ी
  बाबू , दादी पूछतूँ ह1 घड़ी रे घड़ी ।
  बाबू कइसन2 बनल हौ3 ससुर के गली ॥ 1 ॥
  मामा4 का तूँ पूछऽ हऽ5 घड़ी रे घड़ी ।
  मामा , सोने के मढ़ल ससुर के गली ॥ 2 ॥
  बाबू , झुट्ठो बड़ाई हमरा से करी ।
  कादो कीचड़ भरल हे ससुर के गली ॥ 3 ॥
  बाबू , भूल गेलऽ आपन बाबू के गली ॥ 4 ॥
  
  रामचन्दर चललन बियाह करे
  रामचन्दर चललन बियाह करे , रिमिझिमि बादल हे ।
  अरे रिखियन1 खबरि जनावउ2 कहाँ दल उतरत3 हे ॥ 1 ॥
  परिछे बाहर भेली सासु त , सोना के डलनि4 लेले हे ।
  अहे , किनकर5 आरती उतारू , कउन बर सुन्नर हे ॥ 2 ॥
  साम6 बरन7 सिरीराम , त गोरही8 लछुमन हे ।
  सिरी रामचन्दर के आरती उतारूँ , ओहि बर सुन्नर हे ॥ 3 ॥
  
  टुटली मैं फटली मड़इआ देखते भेयामन हे
  टुटली मैं फटली मड़इआ1 देखते भेयामन2 हे ।
  सेहु3 पइसी सुतली गउरा देइ , मन पछतावे हे ॥ 1 ॥
  माँगि चाँगि4 लावल5 महादेव , धन बित6 छरिआ7 हे ।
  बाघेछाल देल ओछाइ8 बसहा धान खाइल9 हे ॥ 2 ॥
  नहाइ धोवाइ महादेव चउका चढ़ि बइठल हे ।
  अधन10 देली ढरकाइ11 बिहँसि गउरा बोलथिन हे ॥ 3 ॥
  सब केर देलहो महादेव , धन बित छड़िया हे ।
  अपना जगतर12 भिखारी , पइँचो13 न मिलत हे ।
  ऐसन नगरिया के लोग , पइँचो न देहइ14 हे ॥ 4 ॥
  
  काजर के कजरौटी, काजर भल सोभेला हे
  काजर1 के कजरौटी , 2 काजर भल3 सोभेला4 हे ।
  ललना , अँजबो5 बबुआ के आँख , बेसरिया6
  
  कय गुने कलसा हे, कय गुने भार
  कय1 गुने2 कलसा हे , कय गुने भार3
  बोल हे कलसवा हे , के4 लेत भार ॥ 1 ॥
  छव गुने कलसा हे , नव गुने भार ।
  बोलथि5 जनइया6 रिखी7 हम लेबो भार ॥ 2 ॥
  गंगाजल पानी देबो , पुंगीफल धान ।
  चउमक8 बराय9 देबो , सगरो10 इँजोर11 ॥ 3 ॥
  धन12 अनपुरना13 देइ , धन रउरा भाग ।
  कलसा धराइ गेल14 जनइया रिखी के मड़वा ॥ 4 ॥
  
  लिपि पोति अयलो कोठरिया, चननवाँ छिरकि अयलों हे
  लिपि पोति अयलो1 कोठरिया , चननवाँ छिरकि2 अयलों हे ।
  ए ललना , घुमि फिरि अयलन3 रघुनन्नन , सेजिया मोहि डँसि4 देहु हे ॥ 1 ॥
  सोनहिं के मोरा नइहर , ओरियनि5 , ओलती6 चुए हे ।
  ए ललना , सातहिं7 भइया के हम बहिनियाँ , सेजियवा हम कइसे8 डाँसब9 हे ॥ 2 ॥
  एतना बचन राजा सुनलन10 , सुनहुँ न पवलन11 हे ।
  ए ललना , चढ़ि गेलन घोड़े असवार12 , मधुबन जायब13 हे ॥ 3 ॥
  एतना बचन धनि14 सुनलन , सुनहुँ न पवलन हे ।
  ए ललना , धरि लेलन घोड़े के लगाम , हमहुँ जोउरे जायब हे ॥ 4 ॥
  सोनहिँ के तोरा नइहर , ओरियनि मोती चुए हे ।
  ए धनि , सातहिँ15 भइया के तुहूँ बहिनियाँ , कइसे तुहूँ बन जयबो16 सेजिया डाँसब हे ॥ 5 ॥
  फिरहुँ फिरहुँ ए राजा जी , फेनुकै17 सेजिया डाँसब हे ॥ 6 ॥
  लिपि पोति अयलो कोठरिया , चननवा छिरकि अयलों हे ।
  ए ललना , डाँसि जे देलो18 लाली पलँगिया , सोवहु राजा रघुनन्नन हे ॥ 7 ॥
  
  आँगन में बतासे लुटा दूँगी, आँगन में
  आँगन में बतासे लुटा दूँगी , आँगन में ।
  सासु जी अइहें , चरुआ1 चढ़इहें । 2
  भला उनको चुनरिया पेन्हा दूँगी , आँगन में ॥ 1 ॥
  चरुआ चढ़ावे में कसरमसर करिहें ।
  भला उनसे चुनरिया छिना लूँगी , आँगन में ॥ 2 ॥
  गोतिनी जे अइहें , पलँग बिछइहें ।
  भला उनको तिलरिया3 पेन्हा दूँगी , आँगन में ॥ 3 ॥
  पलँगा बिछावे में कसरमसर करिहें ।
  भला उनसे तिलरिया छिना लूँगी , आँगन में ॥ 4 ॥
  ननद जो अइहें , आँख लगइहें4 ।
  भला उनको कँगनवाँ पेन्हा दूँगी , आँगन में ॥ 5 ॥
  आँख लगावे में कसरमसर करिहें ।
  भला उनसे कँगनवाँ छिना लूँगी , आँगन में ॥ 6 ॥
  
  राई सरसों के तेल अवरो फुलेल
  राई1 सरसों के तेल अवरो2 फुलेल , सो बेटा बइठल हइ3 उबटन4 ।
  दादी सोहागिन , हाथ कँगना डोलाय , लुलुहा5 घुमाय , नयना लड़ाय ,
  सो बेटा बइठल हइ उबटन ॥ 1 ॥
  राई सरसों के तेल , अवरो फुलेल , सो बेटा बइठल हइ उबटन ।
  उनकर6 मइया सोहागिन , हाथकँगना डोलाय , लुलुहा घुमाय ,
  नयना लड़ाय , सो बेटा बइठल हइ उबटन ॥ 2 ॥
  राई सरसों के तेल , अवरो फुलेल , सो बेटा बइठल हइ उबटन ।
  उनकर चाची सोहागिन , हाथ कँगना डोलाय , लुलुहा घुमाय ,
  नयना लड़ाय , सो बेटा बइठल हइ उबटन ॥ 3 ॥
  
  नारंगी दामन वाली जच्चा, गोद में बच्चा ले
  नारंगी1 दामन वाली जच्चा , गोद में बच्चा ले ।
  गोद में बच्चा ले री जच्चा , गोद में बच्चा ले ॥ 1 ॥
  माँग जच्चा के टीका सोभे , मोतिया लहरा ले रे जच्चा , मोतिया लहरा ले ।
  हजरिया2 बैैठा पास में , हँस हँस के बीड़ा ले ॥ 2 ॥
  नाक जच्चा के बेसर सोभे , चुनिया लहरा ले ।
  हाँ जी , चुनिया लहरा ले , चुनिया लहरा ले ।
  हजरिया बैठा पास में , केसरिया3 बैठा पास में , हँस हँस के बीड़ा ले ॥ 3 ॥
  कान जच्चा के बाली सोभे , झुमका लहरा ले , हाँ जी , झुमका लहरा ले ।
  केसरिया बैठा पास में , हँस हँस के बीड़ा ले ॥ 4 ॥
  हाय जच्चा के कँगना सोभे , चुड़िया लहरा ले , हाँ जी , चुड़िया लहरा ले ।
  हजरिया बैठा पास में , केसरिया बैठा पास में , हँस हँस के बीड़ा ले ॥ 5 ॥
  
  दुअरे अवइते समधी लवँग गमल हे
  दुअरे अवइते1 समधी लवँग गमल2 हे ।
  मड़वा अबइते कपुसार3 हे ।
  धन धन रसोइया तोरा कवन साही ।
  समधी अइले जेवनार हे ॥ 1 ॥
  दुअरे अवइते समधी लवँग गमकल हे ।
  मड़वा अवइते कपुसार हे ।
  धन धन रसोइया तोरा कवन साही ।
  समधी अइले जेवनार हे ॥ 2 ॥
  
  कोठरिया जे लिपली ओसरा से अउरो देहरिया से
  कोठरिया जे लिपली ओसरा से अउरो देहरिया से ।
  ललना , तइओ1 न चुनरिया मइल2 भेल , एक रे होरिलवा3 बिनु ॥ 1 ॥
  नइहर में दस सै भइया अउरो भतीजा हवे हेऽ ।
  ललना , तइओ न नइहर सोहावन लगे , एक रे मइया बिनु ॥ 2 ॥
  ससुरा में दस सै ससुर अउरो देवरा हेऽ ।
  ललना , तइओ न ससुरा सोहावन लगे , एक रे पुरुखवा बिनु ॥ 3 ॥
  देहिया में दस सै सारी अउरो चोली हेऽ ।
  ललना , तइओ न देहिया सोहावन लगे एक रे होरिलवा बिनु ॥ 4 ॥
  
  कहमाँ से बेटा आएल रे टोनमा
  कहमाँ से बेटा आएल रे टोनमा ।
  केकर1 गली आइ भरमल2 रे टोनमा ॥ 1 ॥
  पटना सहरवा से अयलूँ रे टोनमा ।
  ससुरा गलियवा3 में भरमलूँ रे टोनमा ।
  बाबा , हम ही एकलउता4 बेटा रे टोनमा ॥ 3 ॥
  
  बेरिया डुबन लगल, फूलल झिगनियाँ
  बेरिया1 डुबन लगल , फूलल झिगनियाँ2 ।
  आजु मोरा अइह धानि , हमर कोहबरिया ॥ 1 ॥
  कइसे के अइयो3 प्रभु , तोहरो कोहबरिया ।
  अँगना में हथु4 सासु मोर रे बयरनियाँ5 ॥ 2 ॥
  सासुजी के दिहऽ धानि , दलिया6 आउ भतवा ।
  चुपके से चलि अइहऽ हमर कोहबरिया ॥ 3 ॥
  कइसे के अइयो परभु , तोहरो कोहबरिया ।
  ओसरा7 में हथु गोतनी मोर रे बयरिनियाँ ॥ 4 ॥
  गोतनी के दिहऽ तूँ भरि के चिलिमियाँ8 ।
  चुपके से आ जइहऽ हमर कोहबरिया ॥ 5 ॥
  कइसे के अइयो परभु , तोहर कोहबरिया ।
  बाहरे खेलत हथु , ननदी बयरनियाँ ॥ 6 ॥
  ननदी के दिहऽ धानि , सुपती मउनियाँ9 ।
  चुपे चुपे चलि अइहऽ हमरो कोहबरिया ॥ 7 ॥
  कइसो के अइयो परभु , तोहर कोहबरिया ।
  मुसुकत खाड़े हथु देवर बयरनियाँ ॥ 8 ॥
  देवर के दिहऽ धानि , खइनियाँ10 आउ चुनमा ।
  चुपके से चलि अइहऽ , हमरो कोहबरिया ॥ 9 ॥
  
  का लेके अयले ननदिया, बोलाओ राजा बीरन के
  का1 लेके2 अयले3 ननदिया , बोलाओ राजा बीरन4 के ।
  पाँच के टिकवा , 5 दस के टिकुलिया , 6 लेके आयल ननदिया ॥ 1 ॥
  हमर बहिनियाँ बहुत किछु लयलक7 ।
  ओकरा8 के पियरी पेन्हाउ , 9 बोलाबु राजा बीरन के ॥ 2 ॥
  
  केकर रोवले गँगा बही गेल, केकर रोवले समुन्दर हे
  केकर1 रोवले गँगा बही गेल , केकर रोवले समुन्दर हे ।
  केकर रोवले भिजलइ चदरिया , केकर अँखिया न लोर2 हे ॥ 1 ॥
  अम्माँ के रोवले गँगा बही गेल , बाबूजी के रोवले समुन्दर हे ।
  भइया के रोवले भिंजले चदरिया , भउजी के अँखिया न लोर हे ॥ 2 ॥
  कवन कहल बेटी रोज रोज अइहें , कवन कहले छव मास हे ।
  कवन कहले भउजी काज परोजन3 कवन कहले दूरि जाहु4 हे ॥ 3 ॥
  अम्माँ कहले बेटी रोज रोज अइहें , बाबूजी कहले छव मास हे ।
  भइया कहले बहिनी काज परोजन , भउजी कहलन दूरि जाहु हे ॥ 4 ॥
  का तोरा भउजी हे नोन5 हाथ देली , न देली पउती6 पेहान7 हे ।
  का तोरा भउजी हे चूल्हा चउका रोकली , काहे कहल दूरि जाहु हे ॥ 5 ॥
  
  संतन अयलन सम गहँकी, गुरु हाट लगवलन हे
  संतन अयलन सम1गहँकी2 गुरु हाट लगवलन हे ।
  भाव उठल पँचरँग के , सभे सौदागर हे ।
  हम बेपारी3 निरगुन नाम के , हाटे चले न हो भाइ ॥ 1 ॥
  सत सुकरीत4 हइ पलना , सम देल गल5 डंडी जी ।
  गेयान दसेरा6 बान्ह के7 पूरा करके रक्ख जी ।
  सौदा करे संतन चललन , आगे रोकइ जमराइ8 ॥ 2 ॥
  मोजरा9 माँग हइ नाम के हो , हम तो बनिजारा ।
  हम तो बेपारी निरगुन नाम के हो लाऊँ नाम के माला ।
  सतगुरु बसथिन सतलोक में हो , उनखर10 छबि देखहु भाइ ॥ 3 ॥
  देखि छबि जमवा11 कायल भेल हो , मथवा देलक नेवाय ।
  कहल कबीर पुकार के हो सुनहु संत समाज ।
  जे जे सौदा करे नाम के हो , ओहि पूँजी हो भाइ ॥ 4 ॥
  
  कहाँ के ऊजे लामू लहेरिया
  कहाँ के ऊजे लामू1 लहेरिया2 ।
  झुलनियाँ वाली तोर3 चूड़ी कते में4 बिकाऊ ? ॥ 1 ॥
  हमरो जे चुड़िया साँवरो5 लच्छ6 रूपइया ।
  तोर बहियाँ घूमि घूमि जाय ।
  झुलनियाँ वाली तोर चूड़ी कते में बिकाऊ ? ॥ 2 ॥
  हमरो जे पियवा साँवरो बड़ रँगरसिया ।
  बने बने7 बँसिया बजावे ।
  झुलनियाँ वाली तोर चूड़ी कते में बिकाऊ ? ॥ 3 ॥
  
  माँग लाड़ो टीका सोभे, मोतिये की बहार
  माँग लाड़ो टीका सोभे , मोतिये की बहार ।
  लाड़ो हवले1 चलि आओ ।
  ए बोलवे दिलवर जान , लाड़ो हवले चलि आओ ॥ 1 ॥
  नाक लाड़ो बेसर सोभे , चुनिये2 की बहार ।
  हवले चलि आओ , देखे दिलबर जान ॥ 2 ॥
  कान लाड़ो बाली सोभे , झुमके की बहार ।
  हवले चलि आओ लाड़ो , देखे आशिक जार ॥ 3 ॥
  गले लाड़ो माला सोभे , सिकड़ी की बहार ।
  हवले चलि आओ लाड़ो , देखे दिलबर जान ॥ 4 ॥
  साँवली सलोनी लाड़ो , सर के लम्बे बाल ।
  हवले चलि आओ लाड़ो , देखें दिलवर जान ॥ 5 ॥
  जान लाड़ो सूहा सोभे , छापे की बहार ।
  हवले चलि आओ लाड़ो , देखे आशिक जार ॥ 6 ॥
  
  कउन बैरिन सेजिया डँसावल
  कउन बैरिन सेजिया डँसावल , 1 दियरा2 बरावल3 हे ।
  अरे , कउन बैरिन भेजले दरदिया , करेजे मोरा सालय हो ॥ 1 ॥
  चेरिया बैरिन सेज डाँसल , दियरा बरायल हे ।
  ननद भइया भेजलन दरदिया , दरदे करेजे सालय हे ॥ 2 ॥
  अब नहीं पिया सँग सोयबो , न बबुआ खेलायब हे ।
  ललना , अब नहीं नयना मिलायब , दरद करेजे साले हे ॥ 3 ॥
  आधी राती गेल , पहर राती , होरिला जलम लेल हे ।
  ललना , बजे लागल अनन्द बधावा , महल उठे सोहर हे ॥ 4 ॥
  अब हम पिया सँघे जायब , नयन जुड़ायब हे ।
  ललना , अब हम बबुआ खेलायब , अब हम सहब4 दुख हे ॥ 5 ॥
  होयते जे बबुआ के बिआह , अउर जग मूड़न5 हे ।
  ललना , होयत बबुआ के कनछेदन6 ननद न बोलायब हे ॥ 6 ॥
  होयते बबुआ केरा बिआह , आउर जगमूड़न हे ।
  ललना , होयत बबुआ के कनछेदन , अपने से आयम हे ॥ 7 ॥
  
  अउरी झउरी करथिन दुलरइतिन सुगवे हे
  अउरी झउरी1 करथिन दुलरइतिन सुगवे हे ।
  हम लेबइ2 इलइची3 फुलवा हे ।
  हम लेबइ जाफर फुलवा हे ॥ 1 ॥
  कहाँ हम पयबो इलइची फुलवा हे ।
  कहमा जाफर फुलवा हे ॥ 2 ॥
  हमरा नइहरवा परभु इलइची फुलवा हे ।
  अउरो जाफर फुलवा हे ॥ 3 ॥
  पहुना4 बहाने परभु नइहरवा नइह5 हे ।
  भौंरवा6 रूपे फूलवा लेइ अइह हे ॥ 4 ॥
  बगिया में अयलन दुलरइता सरवा7 हे ।
  लवँगिया डरवा8 सरवा बाँधी देलन हे ।
  सोबरन सँटिया9 सरवा मारी10 देलन हे ॥ 5 ॥
  रोइ रोइ चिठिया लिखथिन दुलरइता दुलहा हे ।
  येहो चिठिया धनि हाथ हे ॥ 6 ॥
  हँसि हँसि चिठिया लिखथिन दुलरइतिन सुघइ हे ।
  येहो चिठिया भइया हाथ हे ॥ 7 ॥
  लवँग डढ़िया11 भइया चोरवा12 खोली दिहऽ हे ।
  सोबरन सँटिया भइया केरी13 लिहऽ हे ॥ 8 ॥
  
  सीकिया चीरिए चीरिए बँगला छवावल
  सीकिया1 चीरिए चीरिए2 बँगला छवावल ।
  ठोपे ठोपे3 चुअहे4 गुलाब , से ठोपे ठोपे ॥ 1 ॥
  सेहो5 अरक6 के पगड़ी रँगाबल ।
  पेन्हें जी होरिलवा के बाप , उनखा7 के होरिला भयले ॥ 2 ॥
  हम त एहो परभु , गरभ से बेयाकुल ।
  तूँ चढ़ि पलँगा बइठबऽ मन मार ॥ 3 ॥
  तूँ त चलिए जयबऽ8 राजा कचहरिआ9 ।
  हम हीं बुझब , सभ लोग ॥ 4 ॥
  
  भँगिया पिसयते महादेओ, सुनहऽ बचन मोरा हे
  भँगिया पिसयते महादेओ , सुनहऽ बचन मोरा हे ।
  देओ , 1 तोरा धनी दरद बेयाकुल , तोरा के बोलावथु2 हे ॥ 1 ॥
  एतना बचन जब सुनलन , सुनहु न पओलन हे ।
  बुढ़उ बैल पीठी भेलन असवार , कहाँ रे धनी बेआकुल हे ॥ 2 ॥
  सउरी में से बोलथी गउरा3 देई , सुनहऽ बचन मोरा हे ।
  देओ , लाज सरम केरा बतिया , तोरा से कहियो केता4 हे ॥ 3 ॥
  मारहे पँजरवा5 में पीर से डगरिन बोलाइ देहु हे ॥ 4 ॥
  एतना बचन जब सुनलन , बुढ़वा दिगम्बर हे ।
  बुढ़उ बैल पीठ भेलन असबार , कहाँ रे बसे डगरिन हे ॥ 5 ॥
  बाट जे पूछहथ6 बटोहिआ त कुइआँ पनिहारिन7 हे ।
  इहाँ त सहरबा के लोग , काहाँ रे बसे डगरिन हे ॥ 6 ॥
  ऊँची चउपरिया8 पुर9 पाटन10 आले11 बाँस छावल हे12
  दुअरे चननवा के गाछ , उहाँ रे बसे डगरिन हे ॥ 7 ॥
  डगरिन डगरिन पुकारथि , 13 डगरिन अरज करे हे ।
  के मोरा खोलहे14 केवरिया15 त रतन जड़ल हकइ16 हे ॥ 8 ॥
  हम हिअइ17 देओ महादेओ , हम तोरा टाटी खोली हे ॥ 9 ॥
  की18 तोरा माय कि मउसी , कि सगर19 पितिआइन20 हे ।
  की तोरा घर गिरथाइन21 दरद बेआकुल हे ॥ 10 ॥
  नइ मोरा माय से मउसी , से सगर पित्त्आिइन हे ।
  मोरा धनि दरद बेयाकुल , तोंहि के बोलावथु हे ॥ 11 ॥
  पैरे ही पैरे22 नहीं जायब , पैर दुखायत23 हे ।
  आनि देहु मोरा सुखपाल , 24 ओहि रे चढ़ि जायब हे ॥ 12 ॥
  एतना बचन जब सुनलन बुढ़वा दिगंबर हे ।
  चलि भेलन बैल असवार , घरहि घुरि25 आयल हे ।
  एक त जाति के डगरिन , बोलऽहइ26 गरब सयँ27 हे ।
  माँग हकइ संझा28 सुखपाल ओहि29 रे चढ़ि जायब हे ॥ 14 ॥
  एक त सिवजी दलिद्दर , 30 जलम के खाके31 भाँड़े32 हे ।
  सिव , लेइ जाहु संझा सुखपाल , ओहिरे चढ़ि आवत हे ॥ 15 ॥
  डड़ियहि33 आवथी डगरिन , चाउँर डोलत आवे हे ।
  चनन से अँगना लिपायल सुघर डगरिन पग धरे हे ॥ 16 ॥
  घड़ी रात बीतल , पहर रात , अउरो आधिए रात हे ।
  लेलन गनेस औतार , महल उठे सोहर हे ॥ 17 ॥
  
  बेरहिं बेरी कोइल रे, तोहिं बरजों हे
  बेरहिं बेरी1 कोइल2 रे , तोहिं बरजों3 हे ।
  कोइल रे , आज बनवाँ4 चरन5 जनि जाहु ।
  अहेरिया6 रजवा चलि अयतन7 हे ॥ 1 ॥
  अयतन तऽ आवे दहुन अहेरिया रजवा हे ।
  अहे सोने के पिंजरवा चढ़ि बइठम8 हे ।
  अहेरिया रजवा का9 करतन10 हे ? ॥ 2 ॥
  बेरहिं बेरी बेटी तोहिं बरजों हे ।
  बेटी दुअरे खेलन जनि जाहु ।
  कवन दुलहा चलि अयतन हे ॥ 3 ॥
  अयतन तऽ आवे दहुन कवन दुलहा हे ।
  अहे सोने पलकिया चढ़ि बइठम हे ।
  कवन दुलहा का करतन हे ? ॥ 4 ॥
  एक कोस गेल11 डाँड़ी12 दुइ कोस हे ।
  अहे अम्मा रोवथि13 छतिया फाड़ि हे ।
  गोदिया14 बेटी , आजु सुन्ना15 भेल हे ॥ 5 ॥
  दुइ कोस गेल डाँड़ी , तीन कोस हे ।
  अहे चाची रोवथि छतिया फाड़ि हे ।
  सेजिया आजु बेटो , सुन्ना भेल हे ॥ 6 ॥
  तीन कोस गेल डाँड़ी , चार कोस हे ।
  अहो भउजी16 रोवथि छतिया फाड़ि हे ।
  भनसा17 ननदी आजु सुन्ना भेल हे ॥ 7 ॥
  चार कोस गेल डाँड़ी , पाँच कोस हे ।
  अहे सखी सब रोयथिन छतिया फाड़ि हे ।
  सलेहर18 आज सखी सुन्ना भेल हे ॥ 8 ॥
  
  मैं तुझे पूछूँ लाड़ो बीबी, एके बाल नव कँगही
  मैं तुझे पूछूँ लाड़ो बीबी , एके1 बाल नव कँगही2 ।
  किनने3 तेरा बाल सँवारा है ? ॥ 1 ॥
  दादी जो मेरी कवन दीदी बीबी , एके बाल नव कँगही ।
  वही दादी बाल सँवारा है ॥ 2 ॥
  मैं तुझे पूछूँ लाड़ो बीबी , एके बाल नव कँगही ।
  किनने तेरा बाल सँवारा है ? ॥ 3 ॥
  नानी जो मेरी कवन नानी बीबी , एके बाल नव कँगही ।
  वही नानी बाल सँवारा है ॥ 4 ॥
  
  लहँगा बेसाहन चललन कवन दुलहा
  लहँगा बेसाहन1 चललन कवन दुलहा , पएँतर2 भेल3 भिनसार हे ।
  हँसि पूछे बिहँसि पूछे , सुगइ , कवन सुगइ , कहाँ परभु खेपिल4 रात हे ॥ 1 ॥
  आम तर5 रसलों6 महुइआ7 तर बसलों , चंपा तर खेपली रात हे ।
  काली कोइल कोरा8 पइसि सुतलों , बड़ा सुखे खेपली रात ॥ 2 ॥
  डाँढ़े डाँढ़े9 पसिया10 कोइल बझवले11 पाते पाते12 कोइल छपाए13 हे ।
  जइसन पसिया रे उदवसले14 हम जएबो आनंद बन हे ।
  ओहि रे आनंदबन अमरित फल खएबों , बोलबों15 गहागही16 बोल हे ॥ 3 ॥
  
  जीरा रगरि रगरि हम पिसलूँ
  जीरा रगरि रगरि1 हम पिसलूँ ।
  जीरा पीले बहू , जीरा पीले धनी ॥ 1 ॥
  पाग2 के पेंच3 में छानली हे ।
  जीरा पीले जरा , जीरा पीले जरा ॥ 2 ॥
  होअत बलकवा के दूध ।
  जीरा पीले जचा , जीरा पीले जचा ॥ 3 ॥
  हम बबा के अलरी दुलरी4 ।
  हमरा न जीरा ओल्हाय , 5 जीरा कइसे पीऊँ ॥ 4 ॥
  
  रचिएक कोहबर लिखलूँ हम कोहबर
  रचिएक1 कोहबर लिखलूँ हम कोहबर ।
  लिखलूँ हम मनचित लाय , अनजान लिखुँ कोहबर हे ॥ 1 ॥
  सेहि पइसो सुतलन दुलहा दुलरइता दुलहा ।
  जवरे दुलहिनियाँ संघें साथ , लिखुँ कोहबर ॥ 2 ॥
  रसे रसे डोलहइ चुनरी लगल बेनियाँ ।
  होवे लगल2 दुलहा दुलहिन बात , अनजान लिखूँ कोहबर ॥ 3 ॥
  हम त हिओ3 धनि तोहर परनमा ।
  तू हका4 हमर परान , अनजान लिखुँ कोहबर ॥ 4 ॥
  
  किसुन जलम अब भेल, बधावा अब लेके चलऽ
  किसुन जलम अब भेल , बधावा अब लेके चलऽ ।
  गावत मंगलचार , 1 सभे मिलि लेके चलऽ ॥ 1 ॥
  तेलिन लयलक2 तेल , तमोलिन बीरवा3 ।
  मालिन लौलक4 गुथि5 हार , जसोदा जी के आँगनऽ ॥ 2 ॥
  धनधन पंडित लोग , धने जोग रोहिनी6 ।
  धन भादों के रात , कन्हइया जी के जलम भेलइ ॥ 3 ॥
  धन जसोदा तोर भाग , कन्हइया तोरा7 गोद खेले ।
  हरखहि बरखहिं देओ , 8 आनन्द घरे घर मचल ।
  लुटवत9 अनधन धान , निहुछि10 के निछावर11 ॥ 4 ॥
  कउची12 के लगल पलना , कउची लागल हे डोर ।
  के रे13 डोलाबे बउआ14 पलना , के रे झूलनहार ॥ 5 ॥
  अगरचनन केरा पलना , रेसम लागल हे डोर ।
  जसोदा डोलाबथि15 पलना , किसुन झूलनहार ॥ 6 ॥
  सले सले16 झूलहइ17 पलना , मइया देखथि18 रूप ।
  नंद लुटावथि19 संपति , सभ भेलन नेहाल ।
  गावथि सुर मुनि कीरति , सिव नाचथ20 दे ताल ॥ 7 ॥
  जे इह सोहर गावथि , गाइ21 देथिन22 सुनाय ।
  अनधन बाढ़थि लछमी , बाढ़े23 कुल , अहियात24 ॥ 8 ॥
  बाँझ के मिलइ पुतर फल , भरइ25 मरछि26 के गोद ।
  जलम जलम फल पावहिं , पूरइ सभ मनकाम ॥ 9 ॥
  
  कहवाँ के सेनुरिया सेनुर बेचे आयल हे
  कहवाँ1 के सेनुरिया2 सेनुर3 बेचे आयल हे ।
  कहवाँ के बर कामिल4 सेनुर बेसाहल5 हे ॥ 1 ॥
  कवन पुर के सेनुरिया सेनुर बेचे आयल हे ।
  कवन पुर के बर कामिल , सेनुर बेसाहल हे ॥ 2 ॥
  
  कउन बाबू के बगिया लगावल, जलथल हरियर हे
  कउन बाबू के बगिया लगावल , जलथल हरियर1 हे ।
  ललना , कवन बाबू हथि2 रखवार , कउन चोर चोरी कयलन हे ॥ 1 ॥
  बाबा मोरा बगिया लगावल , जलथल हरियर हे ।
  ललना , मोरा भइया हथि रखवार , साहेब चोर चोरी कयलन हे ॥ 2 ॥
  एक फर3 तोड़ले दोसर फर , अउरो तेसर फर हे ।
  ललना , जागि पड़ल रखवार , दउना4 डारे बाँधल हे ॥ 3 ॥
  सोबरन5 के साँटी6 चोरवा के मारल , रेसमे डोरो बाँधल ॥ 4 ॥
  घरवा से इकसल7 जचा रानी , इयरी पियरी पेन्हले हे ।
  गोदिया में सोभइ एगो8 बालक , नयन बीच काजर हे ॥ 5 ॥
  भइया हमर बीरन भइया , सुनहु बचन मोरा हे ।
  भइया , चोरवा हइ सुकुमार फुलुक9 डोरी बाँधिहऽ , सोबरन साँटि छुइह हे ॥ 6 ॥
  
  अच्छा अच्छा गहना चढ़इये रे, जेठ भैंसुरा
  अच्छा अच्छा गहना चढ़इये रे , जेठ भैंसुरा1 ।
  बड़ा जतन के धियवा रे , जेठ भैंसुरा ।
  टिकवा2 ले गुरहँथियेसन्दर्भ त्रुटि : टैग के लिए समाप्ति टैग नहीं मिला दुलहिन को वस्त्राभूषण देता है रे , जेठ भैंसुरा ॥ 1 ॥
  अच्छा अच्छा गहना चढ़इये रे , जेठ भैंसुरा ।
  बड़ा जतन के धियवा रे , जेठ भैंसुरा ।
  नथिया3 ले गुरहँथिये रे , जेठ भैंसुरा ॥ 2 ॥
  अच्छा अच्छा गहना चढ़इये रे , जेठ भैंसुरा ।
  बड़ा जतन के धियवा रे , जेठ भैंसुरा ।
  हँसुली4 ले गुरहँथिये रे , जेठ भैंसुरा ॥ 3 ॥
  अच्छा अच्छा गहना चढ़इये रे , जेठ भैंसुरा ।
  बड़ा जतन के धियवा रे , जेठ भैंसुरा ।
  बजुआ5 ले गुरहँथिये रे , जेठ भैंसुरा ॥ 4 ॥
  अच्छा अच्छा कपड़ा चढ़इये रे , जेठ भैंसुरा ।
  बड़ा जतन के धियवा रे , जेठ भैंसुरा ।
  सड़िया ले गुरहँथिये रे , जेठ भैंसुरा ॥ 5 ॥
  
  रँगीला टोना दुलहे को लगेगा
  रँगीला टोना दुलहे को लगेगा , छबीलाटोना दुलहे को लगेगा ।
  यह रे टोना दादी बीबी करेंगी , यह रँगीला टोना , सेहरे1 में लगेगा ॥ 1 ॥
  यह रे टोना नानी बीबी करेंगी , रँगीला टोना जोड़े2 में लगेगा ।
  छबीला टोना दुलहे को लगेगा ॥ 2 ॥
  यह रे टोना अम्माँ बीबी करंेगी , रँगीला टोना बीड़े3 में लगेगा ।
  छबीला टोना दुलहे को लगेगा ॥ 3 ॥
  यह रे टोना भाभी बीबी करेंगी , रँगीला टोना मोंढ़े4 में लगेगा ।
  छबीला टोना पलकों में लगेगा , रिझौना5 रिझौना टोना , दुलह को लगेगा ॥ 4 ॥
  
  रुकमिनी जेवनार बनाए
  रुकमिनी जेवनार1 बनाए , मकसूदन2 जेमन3 आए जी ।
  सोभित रतन जड़ाओ4 कुंडल , मोर मकुट सिर छाजहिं ॥ 1 ॥
  केसर तिलक लिलार5 सोभित , उर बयजन्तरी6 माल हे ।
  बाँहे बिजाइठ7 सोबरन बाला , अँगुरी अँगुठी सोहहिं ॥ 2 ॥
  सेयाम रूप मँह पीयर बसतर , चकमक झकझक लागहिं ।
  कनक कंकन , चरन नेपुर , रूप काहाँ लौं बरनउँ ॥ 3 ॥
  जिनकर रूप सरूप मुनिजन , मनहिं मन नित गावहिं ।
  झारि बिछौना , लाइ झारी8 सब के पाँव धोवावहि ॥ 4 ॥
  कनक , कलसबा , सुन्नर झारी , गिलास दय आगे धरयो ।
  अंजुल9 जोरी विनय करि के , सभें के पाँत बइठावहि ॥ 5 ॥
  कनक थारी में रुचिर ओदन10 दाल फरक परोसहिं ।
  सुन्नर भोजन परसि परसि , घीउ11 ऊपर ढरकावहि ॥ 6 ॥
  साग , बैंगन , अलुआ12 मूरी , कटहर , बड़हर परोसहि ।
  अदरख , अमड़ा , अरु करइला , इमली चटनी लावहिं ॥ 7 ॥
  कदुआ , ककड़ी अउर खीरा , राइ दही रहता13 बनो ।
  बारा , बजका आउ तिलौरी , हरखि पापर देइ दियो ॥ 8 ॥
  अदउरी , दनउरी आउर मेथौरी , हरखि दही आगे धरयो ।
  देइ अचमन14 जल गँगा के , बाद सभे बीरा15 दियो ॥ 9 ॥
  खाइ बीरा हँसि हँसि बोलथि हरि रुकमिनी का चही16
  देऊँ परेम परगास हमरा , हाथ जोरि बिनति करी ॥ 10 ॥
  
  अहो सगुनि अहो सगुनि, सगुने बियाह
  अहो सगुनि1 अहो सगुनि , सगुने2 बियाह ।
  मैं तो जनइति3 गे4 सगुनी , होयतो बियाह ॥ 1 ॥
  अरे काँचे बाँसे डलवा5 गे सगुनी , रखती बिनाय6 ।
  अरे आपन बेटा दुलरइता दुलहा , रखती चुमाय7 ॥ 2 ॥
  मैं तो जनइति गे सगुनी , होयतो बियाह ।
  अरे अपन बेटी दुलरइतिन बेटी रखती छिपाय ॥ 3 ॥
  रखे के न रखलऽ जी बाबा , लड़िका से बारी8 ।
  अरे अब कते9 रखबऽ जी बाबा , सुबुधि सेयानी10 ।
  
  अँखिआ त हवऽ दुलरू रतन के जोतवा
  अँखिआ त हवऽ1 दुलरू2 रतन के जोतवा3 ओठवनि4 चुअले5 गुलाब हे ।
  अतिना6 सुरति7 तोरा हलवऽ8 दुलरू , कउना बिधि रहलऽ कुआँर9 हे ।
  बाबा जे हमर दर रे देवनियाँ10 पितिया11 जोतले12 कुरखेत13 हे ।
  भइया जे हमर जिरवा लदनिया14 ओहे बिधि रहली कुआँर हे ॥ 2 ॥
  बाबा जे छोड़लन दर रे देवनियाँ , पितिया छोड़लन कुरखेत हे ।
  भइया जे छोड़लन जिरवा लदनियाँ , अब मोरा होएत बियाह हे ॥ 3 ॥
  केकर नदिया हे झिलमिल पनियाँ , केकर नदिया में बहले सेवार हे ।
  केकर नदिया में चेल्हवा15 मछरिया , कउन दुलहा नावे16 जाल हे ॥ 4 ॥
  सासु के नदिया में झिलमिल पनियाँ , ससुर के नदिया बहले सेवार हे ।
  सरवा17 के नदिया चेल्हवा मछरिया , कवन दुलहा नावे जाल हे ॥ 5 ॥
  एक जाल नवलऽ18 दुलहा दुइ जाल नवलऽ , बझि गेलबऽ19 घोंघवा20 सेवार हे ।
  तीसरहिं जलवा जब नवलऽ दुलरू , बझि गेल कनिया21 कुआँर हे ॥ 6 ॥
  कउना रिखइया22 के हहु तुहूँ नाती परनाती हे , कउना रिखइया के हहु तुहूँ पूत हे ।
  कउने भरोसे23 तुहूँ जलवा लगवलऽ , कहवाँहिं बेख24 तोहार हे ॥ 7 ॥
  कवन सिंह के हीं25 हम नाती परनाती , कवन सिंह के हम पूत हे ।
  जँघिया भरोसे26 हम जलावा लगवली , कवन पुर बेख हमार हे ॥ 8 ॥
  
  कहमाँ गमोलँ तोहूँ एता दिन सिवजी
  कहमाँ गमोलँ1 तोहूँ एता2 दिन सिवजी , पियरी3 जनेउआ कहाँ पावल4 हे ।
  गेलियो5 हम गेलियो गउरा तोहरो नइहरवा , बराम्हन रचल धमार6 हे ।
  एता दिन हमें गउरी सासुर7 गमउली8 सुखे9 सुखे गेल ससुरार हे ॥ 1 ॥
  तुहूँ गमौलऽ सिउजी अइसे से ओइसे , नयना काजर कहाँ पाव10 जी ।
  गेलियो हम गउरा हे तोहरो नइहरवा , सरहजवा रचल धमार हे ।
  ओहु जे11 सरहोजिया हे उमिर के12 काँचल13 दिहलन कजरा लगाय हे ॥ 2 ॥
  तोहूँ जे हकऽ14 सिउजी अइसे से ओइसे , पियर धोतिया कहाँ पाव जी ।
  गेलियो से गेलियो गउरी तोहरो नइहरवा , सरवा15 रचल धमार हे ।
  सरहजवा हथी गउरी काँचे से बुधिया16 देलन धोतिया रँगाय हे ॥ 3 ॥
  कहमाँ गमवलऽ सिउजी मास पखवरवा17 पउआँ18 कहाँ भराव जी ।
  गेलियो हम गेलियो गउरा तोहरो नइहरवा , नउआ19 रचल धमार हे ।
  नउआ जे हकइ20 गउरा ओहु छोट जतिया21 भरि देलक22 हमरा के पाँव हे ॥ 4 ॥
  कहमाँ से अयलऽ सिउजी एता मोटरी23 लेके24 कहमाँ पयलऽ25 कलेउ26 हे ।
  गेलियो जे हम गउरा तोहरो नइहरवा से , सासुजी देलन सजाय हे ।
  एक खइँचा27 देलन गउरा पुआ28 पकमनमा , दुइ खइँचा लाइ29 मिठाइ हे ॥ 5 ॥
  एतना जे सुनलन गउरा गेंठरी उठवलन , धरि देलन कोठिया30 के साँधेकंधे पर हे ।
  हमर नइहरवा सिउजी सब दिन उरेहल31 काहे गेलऽ32 ससुरार हे ॥ 6 ॥
  सास ससुरवा गउरा हथी गँगाजलिया33 सार34 सरहज कमल फूल हे ।
  ससुरा के लोग हथी लाइ मिठइया , रोज जायब ससुरार हे ॥ 7 ॥
  
  बना सोया महाराज जगाये सखी
  बना सोया महाराज जगाये सखी ।
  तेरे सेहरे में लगी अनार की कली , हीरे लाल बड़ी ॥ 1 ॥
  तेरे जोड़े1 में लागी अनार की कली , कचनार की कली ।
  बना सोया महाराज जगाये सखी ॥ 2 ॥
  तेरे बीड़े में लागी अनार की कली , कचनार की कली ।
  बना सोया महाराज जगाये सखी ॥ 3 ॥
  मेरे लाड़ो में लागी अनार की कली , हीरे लाल जड़ी ।
  बना सोया महाराज जगाये सखी ॥ 4 ॥
  
  किनका के एहो दूनूँ कुवँरा जनक पूछे मुनि जी से
  किनका1 के एहो2 दूनूँ कुवँरा3 जनक पूछे मुनि जी से ॥ 1 ॥
  गाई के गोबर अँगना निपावल , गजमोती चउका पुरावल4 ।
  धनुस देलन ओठगाँई5 जनक पूछे मुनि जी से ॥ 2 ॥
  जे एहो धनुस करत तीन खंड , सीता बियाह घरवा ले जायत हो ।
  किनका के एहो दूनूँ कुवँरा , जनक पूछे मुनि जी से ॥ 3 ॥
  उठला सिरी रामचन्दर धनुस उठवला ।
  धनुस कयला6 तीन खंडा , जनक पूछे मुनि जी से ॥ 4 ॥
  भेलो7 बियाह , चलल राम कोहबर8 मुनि सब जय जय बोले ।
  अब सिय होयल9 बियाह , जनक पूछे मुनि जी से ॥ 5 ॥
  
  कहाँ के चँदवा कहाँ चलल जाय, मोरे परान हरी
  कहाँ के चँदवा कहाँ चलल जाय , मोरे परान हरी ।
  कहाँ के दुलहा गवन1 कयले जाय , मोरे परान हरी ॥ 1 ॥
  पुरुब के चँदवा पछिम चलल जाय , मोर परान हरी ।
  कवन पुर के दुलहा गवना कयले जाय , मोर परान हरी ॥ 2 ॥
  सभवा बइठल बाबा मिनती2 करे , मोर परान हरी ।
  दिन दस रहे देहु3 धियवा हमार , मोर परान हरी ॥ 3 ॥
  जब तोरा अहो ससुर धियवा पियार , मोर परान हरी ।
  काहे लागि तिलक चढ़वलऽ हमार , मोर परान हरी ॥ 4 ॥
  
  जसोदा झुलावे गोपाल पलना हो, कन्हैया पलना
  जसोदा झुलावे गोपाल पलना हो , कन्हैया पलना ।
  चन्नन के उजे1 पलना बनल हे , ओकर2 में लगल रेसम फुदना3 ॥ 1 ॥
  पउअन4 में सभ रतन जड़ल हे , हँसहँस झुलावे मइया पलना ।
  नंद झुलावे , जसोदा झुलावे , आउर5 झुलावे बिरिज6 ललना ॥ 2 ॥
  
  मलिया के अँगनवाँ चननवाँ केरा गाछ
  मलिया के अँगनवाँ चननवाँ केरा गाछ1 ।
  ताहि तर2 सुगवा3 सगुनवा4 ले ले ठाढ़ ॥ 1 ॥
  पहिला सगुनवाँ माइ हे , मलिया के देल ।
  सोने के मउरिया5 लाइ मड़वा धराय ॥ 2 ॥
  दूसरे सगुनवाँ माइ हे , कुम्हरा6 के देल ।
  सोने के कलसवा लाइ मड़वा धराय ॥ 3 ॥
  तीसरे सगुनवाँ माइ हे , बम्हनवाँ के देल ।
  सोने के पतरबा7 लाइ मड़वा धराय ॥ 4 ॥
  चउथे8 सगुनवाँ माइ हे , बेटी के बाबा के देल ।
  अपनी दुलहिनियाँ आनि चउका बइठाय ॥ 5 ॥
  पँचवाँ सगुनवाँ माइ हे , बेटा के बाबा के देल ।
  अपन दुलहवा आनि चउका बइठाय ॥ 6 ॥
  गरजे लागल कारी बदरिया , बरसे लागल मेघ ।
  भीजे लागल दुलहा दुलहिन , जोड़ले सनेह9 ॥ 7 ॥
  दुलहिन पुछये दुलहवा साधु10 बात ।
  कइसेकइसे11 सजल12 जी परभु अपन बरियात13 ॥ 8 ॥
  धोयले धोयले कपड़ा रँगलरँगल दाँत ।
  छयले छयले गभरू14 सजल बरियात ॥ 9 ॥
  दुलहा जे पूछये दुलहिनियाँ साधु बात ।
  कइसे कइसे सीखल धानि राम रसोई15 ॥ 10 ॥
  बतिसो हँड़ियवा जी परभू , छप्पन परकार ।
  बाबा घरे सिखली जी परभू राम के रसोई ।
  
  जमुना किनरवा जीरवा जलमि गेलइ
  जमुना किनरवा1 जीरवा जलमि गेलइ हे ।
  फरी फूरी2 ओरझ3 हे ॥ 1 ॥
  हथिया चढ़ल आथिन4 दुलरइता दुलहा हे ।
  जिनखर5 पगिया रँगे रँगे हे ।
  जिनखर अभरन6 रसे रसे7 हे ॥ 2 ॥
  नदिया किनारे धोबिया धोवे लगल हे ।
  सूखे देलक कदमियाँ तरे हे ॥ 3 ॥
  हँसि हँसि पुछथिन कवन दुलहा हे ।
  केकर बेटी के चुनरिया सुखइन हे ।
  केंकर धिया के केचुअवा8 सुखइन हे ॥ 4 ॥
  जिनखर चुनरी रँगे रँगे हे ।
  जिनखर केचुआ अमोद बसे हे ॥ 5 ॥
  कवन पुर के हथिन दुलरइता बाबू हे ।
  उनखर बेटी के चुनरिया सुखइन हे ।
  उनखर धिया के केचुअवा सुखइन हे ॥ 6 ॥
  
  गंगा असननियाँ चललन दुलरइता दुलहा हे
  बाबा फुलवरिया लवँग1 केर गछिया , अरे दह2 ।
  जुहिया फुलल कचनरिया , अरे दह ॥ 1 ॥
  घोड़वा चढ़ल आवइ दुलहा दुलरइता दुलहा , अरे दह ।
  कते3 दूर हइ4 ससुररिया , अरे दह ।
  कइसन हइ दुलहिनियाँ , अरे दह ॥ 2 ॥
  धीरेबोलूँ , धीरे बोलूँ दुलहा दुलरइता दुलहा , अरे दह ।
  नजिके5 बसहइ6 ससुररिया , अरे दह ।
  काँच7 कली हइ दुलहिनियाँ , अरे दह ॥ 3 ॥
  
  झपसी में चढ़लूँ अटरिया, लाल हलना
  झपसी1 में चढ़लूँ अटरिया , लाल हलना ।
  पर गेल2 ननँदी नजरिया3 लाल हलना ॥ 1 ॥
  काहे4 तोर भउजो हे मुँह पियरायल , लाल हलना ।
  काहे बदन झमँरायल5 बतावहु , 6 लाल हलना ॥ 2 ॥
  तोहर7 भइया मोरा सोंटा8 बजौलन9 लाल हलना ।
  ओही10 से मुँह मोर पीयर11 हइ , लाल हलना ॥ 3 ॥
  छोटकी ननदिया मोर बैरिनियाँ , लाल हलना ।
  मइया से लुतरी12 लगाबल , लाल हलना ॥ 4 ॥
  बहुआ जे भेलन गरभ से , रे मोर लाल हलना ।
  हाथी आउ13 घोड़ा लुटायम , रे मोर लाल हलना ॥ 5 ॥
  जो होरिलवा लेतइ14 जलमिया , लाल हलना ।
  सोना आउ चानी लुटायम , मोर लाल हलना ॥ 6 ॥
  लेलक15 होरिलवा जलमिया रे , मोर लाल हलना ।
  पेटी16 के कुंजी हेरायल17 रे मोर लाल हलना ॥ 7 ॥
  
  लिपि-पोति देलूँ अँगनमा, अँगनमा सोहामन हे
  लिपिपोति देलूँ अँगनमा1 अँगनमा सोहामन2 हे ।
  गजमोती चउका3 पुरावल4 सोने कलस धरी हे ॥ 1 ॥
  आजु हे रामजी के बियाह , चलहुँ मंगल गामन5 हे ।
  जुगजुग जीथिन6 सीतादेइ7 अवरो8 सीरीराम दुलहा हे ॥ 2 ॥
  भोगथिन9 अजोधेया के राज , तीनों लोक सुन्नर हे ।
  जुगजुग बढ़े अहिवात , जे मंगल गावत हे ॥ 3 ॥
  
  सोरही गइया के गोबरे आँगन गहागहो लीपल हे
  सोरही गइया के गोबरे आँगन गहागहो लीपल हे ।
  गजमोती1 चउका पुरायम2 त राम अइहें दोंगा करे हे ॥ 1 ॥
  लालिय3 पट केर जाजिम , झारि4 बिछायम5 हे ।
  काटब खरही6 के बाँस त कोहबर बनायम7 हे ॥ 2 ॥
  चनन खाट बिनायम8 झालर लगायम हे ।
  मानिक दियरा बरायम , राम अइहें दोंगा करे हे ॥ 3 ॥
  केकर सोभहे पगड़िया , त केकर चुनरिया सोभे हे ।
  रामजी के सोभहे पगड़िया , त सिया के चुनर सोभे हे ॥ 4 ॥
  जोड़े जोड़े होवहे9 मिलान10 लगन अगुआयल11 हे ॥ 4 ॥
  
  बाबू सिर जोगे टोपी त न आएल
  बाबू1 सिर जोगे2 टोपी त न आएल ।
  बाबू के ठग के ले गेल , सुनहु लोगे ।
  बाबू के सेंतिए3 ले गेल , सुनहु लोगे ।
  रामजी कोमल बर लइका4 सुनहु लोगे ॥ 1 ॥
  बाबू देह जोगे कुरता त न आएल ।
  बाबू के ठग के ले गेल , सुनहु लोगे ।
  बाबू के सेंतिए ले गेल , सुनहु लोगे ।
  रामजी कोमल बर लइका , सुनहु लोेगे ॥ 2 ॥
  बाबू गोड़ जोग धोती त न आएल ।
  बाबू के ठग के ले गेल , सुनहु लोगे ।
  बाबू के सेंतिए ले गेल , सुनहु लोगे ।
  रामजी कोमल बर लइका , सुनहु लोगे ॥ 3 ॥
  
  राइ जमाइन दादी निहूछे देखियो रे कोइ नजरी न लागे
  राइ1 जमाइन2 दादी निहूछे3 देखियो रे कोइ नजरी न लागे ।
  सँभरियो4 रे कोइ नजरी न लागे ॥ 1 ॥
  राइ जमाइन मइया निहूछे , देखियो रे कोइ नजरी न लागे ।
  सँभरियो रे कोइ नजरी न लागे ॥ 2 ॥
  राइ जमाइन चाची निहूछे , देखियो रे कोइ नजरी न लागे ।
  सँभरियो रे कोइ नजरी न लागे ॥ 3 ॥
  राइ जमाइन भउजी निहूछे , देखियो रे कोई नजरी न लागे ।
  सँभरियो रे कोइ नजरी न लागे ॥ 4 ॥
  
  आया री लाड़ो सो तेरा बर आया
  आया री लाड़ो सो तेरा बर1 आया ।
  टीका2 लाया री लाड़ो , मोतिया लाया री ।
  आया री लाड़ो सो तेरा बर आया ॥ 1 ॥
  बेसर लाया री लाड़ो चुनिया3 लाया री ।
  आया री लाड़ो सो तेरा बर आया ॥
  आया री लाड़ो सो तेरा बना आया ॥ 2 ॥
  बाली4 लाया री लाड़ो , झुमका लाया री ।
  आया री लाड़ो सो तेरा बर आया ॥ 3 ॥
  कँगन लाया री लाड़ो पहुँची5 लाया री ।
  आया री लाड़ो सो तेरा बर आया ॥ 4 ॥
  सूहा6 लाया री लाड़ो छापा7
  आया री लाड़ो सो तेरा बर आया ॥ 5 ॥
  
  बारह बरीस के नन्हुआँ कवन दुलहा
  बारह बरीस के नन्हुआँ1 कवन दुलहा , खेलत गेलन बड़ी दूर ।
  उहवाँ2 से लइलन3 हारिले सुगवा4 तिहलन हिरदा लगाय ॥ 1 ॥
  सब कोई पेन्हें अँगिया5 से टोपिया , सुगवाहिं अलुरी6 पसार7 ।
  हमरा के चाहीं मखमल चदरिया , हमहूँ जायब बरियात ॥ 2 ॥
  सब कोई चढ़लन हथिया से घोड़बा , हमरा के चाहीं सोने के पिंजड़वा ।
  हमहूँ जायब बरियात ॥ 3 ॥
  सब कोई खा हथी8 पर पकवनवाँ , हमरा के चाहीं बूँट9 के झँगरिया10 ।
  हमहूँ जायब बरियात ॥ 4 ॥
  सब कोई देखे बर बरियतिया , सासु निरेखे धियवा दमाद ।
  अइसन11 लाढ़ी12 रे बर कतहूँ न देखलूँ , सुगवा लिहलन बरियात ॥ 5 ॥
  आहि13 जे माई पर परोसिन , सुगवा के डीठि जनि नाओ14 ।
  बन केइ सुगवा बनहिं चली जइहें , संग साथी अइले बरियात ॥ 6 ॥
  
  हरियर लेमुआ हे हरियर जोवा केरा खेत1
  हरियर1 लेमुआ2 हे हरियर जोवा3 केरा4 खेत ॥ 1 ॥
  एक अचरज हम सुनलूँ , दुलरइते बाबू के मड़वा5 जनेऊ ।
  मड़वहिं बैठल दुलरइते बाबू , गेंठ जोड़ि6 दुलरइते सुहवे7 हे ॥ 2 ॥
  बेदिअहिं8 घीउ9 हे ढारिये गेल , सगरो10 भेइ गल इजोर11 ।
  सरग12 अनंद भेल पितर लोग , अबे बंस बाढ़ल13 मोर ॥ 3 ॥
  
  तुमको मैं टोना करूँगी रे
  तुमको मैं टोना करूँगी रे , बाली1 भोली का दुलहा ॥ 1 ॥
  सेहरे में टोना भेजा , सेहरा बाँधि2 आया रे , मेरा असला3 दमदवा ।
  तुझको मैं टोना करूँगी रे , बाली भोली का दुलहा ।
  तुझको मैं टोना करूँगी रे , मेरा नेवता4 दमदवा ।
  तुझको मैं टोना करूँगी रे , मेरा झुकता5 दमदवा ॥ 2 ॥
  जोड़े में टोना भेजा पेन्हि6 आया रे , मेरा असला दमदवा ।
  तुझको मैं टोना करूँगी रे , मेरा भोला दमदवा ॥ 3 ॥
  मोजे में टोना भेजा , मोजा पेन्हि आया रे , मेरा नेवता दमदवा ।
  तुझको मैं टोना करूँगी रे , बाली भोली का दुलहा ।
  तुझको मैं टोना करूँगी रे , मेरी लाड़ो का दुलहा ।
  तुझको मैं टोना करूँगी रे , मेरा दुलरा दमदवा ॥ 4 ॥ ।
  
  कोठे ऊपर में बनरा सूतल हे
  कोठे ऊपर में बनरा1 सूतल हे ।
  बनरा बोलाबे लाड़ो2 कइसे3 आवे हे ।
  अगे माइ , नया तोहर दुलहा भीरे4 कइसे आवे हे ॥ 1 ॥
  पायल के अवाज सुनि दादा जागथ5 हे ।
  अगे माइ , नया दुलहिनिया लाजे कइसे आवे हे ॥ 2 ॥
  
  पियवा, त पियवा से पातर पियवा, सुनहु बचन मोरा हे
  पियवा1 , त पियवा से पातर2 पियवा , सुनहु बचन मोरा हे ।
  पियवा , एक पेड़ अमवा3 लगवतऽ त फलवा हम खइती हे ॥ 1 ॥
  धनिया , जे तुहुँ सुघरि धनिया , सुनहु वचन मोरा ए ।
  धनिया , एक तुहुँ बेटवा पझइतऽ4 त सोहर हम सुनती हे ॥ 2 ॥
  उठि उठि चलि भेलन बिपर5 धरे , अउरो से विपर धरे हे ।
  विपर , तोहरे चरन धोइए पीयबो , पुतर एक होयतो हे ॥ 3 ॥
  पुरुब के चनमा6 पछिम होय , सुरुज पछिम उदे हे ।
  बहुआ तरसि तरसि जीउ जयतो , पुतर कहाँ पयबऽ हे ॥ 4 ॥
  उहँउ7 से चलि भइली सासु लगे , अउरो से सासु लगे हे ।
  सासुजी , रउरेहुँ चरन धोइ पीयबो , पुतर एक होयतो हे ॥ 5 ॥
  पुरुब के चनमा पछिम होय , सुरुज पछिम उदे हे ।
  बहुआ तरसि तरसि जीउ जयतो , पुतर कहाँ पयबऽ हे ॥ 6 ॥
  उहँउ से चलि भेलन गोतनी से , अउरो गोतनी लगी हे ।
  गोतनी रउरे चरन धोइ पीतूँ , पुतर एक होयतो हे ॥ 7 ॥
  पुरुब के चनमा पछिम होय , सुरुज पछिम उदे हे ।
  बहुआ , तरसि तरसि जीउ जयतो , पुतर कहाँ पयबऽ हे ॥ 8 ॥
  उहँउ से चललन ननदी लगी , अउरो ननदी लगी हे ।
  ननदी तोहरो चरन धोइ पीयबो , पुतर एक होयतो हे ॥ 9 ॥
  पुरुब के चनमा पछिम होय , सुरुज पछिम उदे हे ।
  भउजो , तरसि तरसि जीउ जयतो , पुतर कहाँ पयबऽ हे ॥ 10 ॥
  नहाइधोआइ8 ठाढ़ा भेल9 सुरुज गोड़ लागल हे ।
  सुरुज , हम पर होअन देयाल , 10 पिया हो ताना मारल हे ॥ 11 ॥
  आधी रात गयली पहर रात , अउरो पहर राती हे ।
  बीचे राती ललना जलम भेल , महल उठे सोहर हे ॥ 12 ॥
  आबह बिप्र आबह चउकि11 चढ़ि बइठह हे ।
  तोहरे कहल12 नंदलाल , तोहर गोड़ पूजब हे ॥ 13 ॥
  आवह सासु , तूँ आवह , जाजिम चढ़ि बइठह हे ।
  तोहरे कहल नंदलाल , तोहर पाँव पूजब हे ॥ 14 ॥
  आवह गोतनी , तूँ आवह , मचिया चढ़ि बइठह हे ।
  तोहरे कहल मोरा लाल , तोहरो पाँव पूजब हे ॥ 15 ॥
  आवह ननदो , तूँ आवह , चटइया चढ़ि बइठह हे ।
  तोहरे कहल मोरा लाल , तोहरो पियरी पहिरायब हे ॥ 16 ॥
  
  अवध नगरिया से अइलय बरियतिया हे
  अवध नगरिया से अइलय1 बरियतिया हे , परिछन चलु सखिया ।
  हथिया झुमइते2 आवे , घोड़वा नचइते3 सोभइते4 आवे ना ।
  सखि रघुबर बरियतिया हे , सोभइते आवे ना ॥ 1 ॥
  बजन बजइते आवइ , कसबी5 नचइते हे ।
  उड़इत6 आवे न चवदिस7 से निसान8 हे , उड़इते आवे ना ॥ 2 ॥
  लेहू लेहू डाला9 डुली बारी लेहू बतिया हे ।
  परिछन चलु रघुबर बरियतिया हे , देखन चलु ना ॥ 3 ॥
  ढोल वो नगाड़ा बाजइ , बजइ सहनइया हे ।
  देखन चलु न सखि रघुबर बरियतिया हे ॥ 4 ॥
  
  सेनुरा सेनुरा जनी करूँ, सेनुरा बेसाहम हे
  सेनुरा सेनुरा जनी करूँ , सेनुरा बेसाहम1 हे ।
  धनि2 लागि3 जयबइ4 सेनुरा के हाट , से सेनुरा ले आयम5
  एतना कहिए दुलहा उठलन , चलि भेलन6 मोरँग7 हे ।
  मोरँग देसे सेनुरा सहत8 भेलइ9 सेनुरा लेआबल हे ॥ 2 ॥
  लेहु धनि सेनुरा से सेनुरा आउर टिकुली बेनुली10 हे ।
  धनि साटि लेहु अपन लिलार , चलहु मोर ओबर11 हे ॥ 3 ॥
  कइसे12 के साटि हम बेनुली , कइसे करूँ सेनुर हे ।
  कइसे के चलूँ हम ओबर , हम तो कुमार बार13 हे ॥ 4 ॥
  चुटकी भर लेहु न सेनुरबा , सोहगइलबा14 बेसाहहु15 हे ।
  भरी देहु धानि के माँग , धानि तोहर होयत हे ॥ 5 ॥
  चुटकी भरी लिहलन सेनुरबा , सोहगइलबा बेसाहल हे ।
  दुलहा भरी देलन धानि के माँग , अब धानि आपन हे ॥ 6 ॥
  बाबा जे रोबथिन मँड़उबा16 बीचे , भइया खँम्हवे धयले17 हे ।
  अमाँ जे रोबथिन घरे भेल18 अब धिया पर हाथे हे ॥ 7 ॥
  सखि सभ माथा बन्हावल19 लट छिटकावल20 हे ।
  अजी सखि , चलूँ गजओबर , अब भेल पर हाथ हे ॥ 8 ॥
  सेनुरा सेनुरा जे हम कयलूँ , सुनेरा21 त काल भेल हे ।
  सेनुरा से पड़लूँ सजन घर , नइहर22 मोर छूटल हे ॥ 9 ॥
  छूटि गेल भाई से भतीजबा , आउरो घर नइहर हे ।
  अब हम पड़लूँ परपूता23 हाँथे , सेनुर दान भेल हे ॥ 10 ॥
  
  केकरा चौंर जलम जदुनन्नन, केकरा बंस बढ़िये गेल माई
  केकरा1 चौंर2 जलम जदुनन्नन , केकरा बंस बढ़िये गेल माई ।
  नाना के चौंर जलम जदुनन्नन , दादा3 के बंस बढ़िय गेलइ माई ॥ 1 ॥
  घोड़वा चढ़ल आवे भइया , बहिनी धयलन4 लगाम गे माई ॥ 2 ॥
  छठी5 पूजन भइया साठ रुपइया , आँख अँजन6 सोने थारी7 माँगब ।
  पान खवैया8 पनबट्टा माँगब , पिरकी9 बिगन10 उगलदान ।
  आपु11 चढ़न भइया डोला12 माँगब , स्वामी चढ़न घोड़ा गे माई ॥ 3 ॥
  जेकरा से13 अगे14 बहिनी एतना न होवे , से कइसे15 बहिनी बोलावे गे माई ॥ 4 ॥
  हम जेा जनती ननद , दीदी अइहें नश्हर जाके पझैती16 गे माई ।
  जब तोहें भउजी नइहर जयतऽ , नइहर आके नचइती गे माई ॥ 5 ॥
  
  उपरे परबतवा पर हारिल सुगवा
  उपरे परबतवा पर हारिल सुगवा , अहो उनकर रातुल1
  दुनु ठोर , से एहो नाया कोहबर ।
  सेहो पइसि सूतल दुलहा दुलरइता दुलहा , जवरे सजनमा
  केर धिया , से एहो नाया कोहबर ॥ 1 ॥
  ओते2 सुतूँ3 ओते सुतूँ दुलहिन दुलरइता दुलहिन ।
  मोरे रे चदरिया मइल होय , नाया कोहबर ॥ 2 ॥
  एतना बचनियाँ जब सुनलन दुलरइती सुहवे4 हे ।
  खाट छोड़िए भुइयाँ5 सोइ गेलन6 ए नाया कोहबर ॥ 3 ॥
  सरिया7 खेलइते तोहें दुलरइता सरवा8 हे ।
  रूसल बहिनियाँ बँउसी देह9 त , एहो नाया कोहबर ॥ 4 ॥
  उठूँ बहिनी , उठूँ बहिनी , हमर बोलिया हे ।
  उठिकर चिरवा सँम्हारू , त एहो नाया कोहबर ॥ 5 ॥
  कइसे के उठियो अउ10 चिरवा सँभाएि हे ।
  राउर बहनोइया बोलय कुबोल त , एहो नया कोहबर ॥ 6 ॥
  बोले देहुन बोले देहुन , कुबोली बोलिया हे ।
  कुलमन्ती सहहे11 कुबोल , एहो नाया कोहबर ॥ 7 ॥
  
  पिपरी लेके सासु खड़ी, पिपरिया पीले बहू
  पिपरी1 लेके सासु खड़ी , पिपरिया पीले बहू ।
  हो जयतो2 होरिलवा ला3 दूध , पिपरिया पीले बहू ॥ 1 ॥
  पिपरी पीते मोरा होठ हरे , मोरा कंठ जरे हे ।
  हिरदय कमलवा4 के फूल पिपरिया मैं न पिऊँ ॥ 2 ॥
  पिपरी जेके भउजी खड़ी , चाची खड़ी ।
  पुरतो5 होरिलवा के साध , पिपरिया पीले बहू ॥ 3 ॥
  पिपरी पीते मोरा आँख जरे , नयना लोर6 ढरे ।
  पिपरी न कंठ ओल्हाय7 पिपरिया मैं न पिऊँ ॥ 4 ॥
  
  नइहर वाली लाड़ो बलवा अपन सँवार
  नइहर वाली लाड़ो बलवा अपन सँवार ।
  माँगो का टीका और सोभे मोतिया ।
  हाँ जी लाड़ो , बलवा अपन सँवार ॥ 1 ॥
  अम्माँ प्यारी लाड़ो , बलवा अपन सँवार ।
  सहानी1 लाड़ो बलवा अपन सँवार ॥ 2 ॥
  नाकों में बेसर और सोभे चुनिया2 ।
  हाँ री लाड़ो , बलवा अपन सँवार ।
  भोली लाड़ो बलवा अपन सँवार ॥ 3 ॥
  कानांे में झुमका और सोभे बलिया3 ।
  हाँ री लाड़ो , बलवा अपन सँवार ॥ 4 ॥
  जानो का सूहा4 और सोभे छापा5 ।
  हाँ जी लाड़ो , बलवा अपन सँवार ॥ 5 ॥
  
  कवन साही अइसन लाली दरवजवा
  कवन साही अइसन1 लाली दरवजवा , मानिक जड़ले केवाँड़ हे ।
  कवन दुलहा अइसन बड़ा दुलरूआ , खेलले पासा2 जोड़ हे ॥ 1 ॥
  कवन भँडु़आ अइसन लाली दरवजवा , मानिक जड़ले3 केवाँड़4 हे ।
  कवन दुलहा अइसन बड़ा दुलरूआ , खेलले पासा जोड़ हे ॥ 2 ॥
  अँखवा5 जनि6 मटकइह7 दुलहा , धरती जनि लइह8 डीठ हे ।
  देखन अइहें9 ससुरारी के लोगवा , कइसन सुन्नर दमाद हे ॥ 3 ॥
  अँखिया दुलरुआ के आमि10 के फँकवाँ11 नकवा सुगवा के ठोर हे ।
  जइसन झलके अनार के दाना , ओइसन12 दुलरूआ के दाँत हे ॥ 3 ॥
  
  पलँगा बइठल हथ महादेओ, मचिया गउरा देई हे
  पलँगा बइठल हथ1 महादेओ , मचिया गउरा2 देई3 हे ।
  हमरा पुतरवा4 के साध5 , पुतर कइसे6 पायब हे ॥ 1 ॥
  करबइ7 मैं छठ8 एतवार , 9 सुरुज गोड़ लागब हे ।
  मिलिजुलि पारथि10 बनायब , पुतर फल पायब हे ॥ 2 ॥
  कुरखेत11 मटिया मँगायब गंगाजल सानब12 हे ।
  काँसे कटोरिया पारथि बनायब , फल फूल लायब हे ॥ 3 ॥
  देबइन13 हम अछत14 चन्नन , अउरो बेल पातर15 हे ।
  देबइन धतुरबा के फूल , भाँग घोंटि लायब हे ॥ 4 ॥
  करबइन मैं बरत परदोस16 पुतर फल पायब हे ॥ 5 ॥
  एक पख17 पूजल , दोसर पख , तेसरे चढ़ि आयल हे ।
  पुरि गेल18 गउरा के मनकाम , पुतर फल पायब हे ॥ 6 ॥
  
  ऊँच तोरा लिलरा गे बेटी, मनि बरे जोत
  ऊँच तोरा लिलरा1 गे बेटी , मनि2 बरे3 जोत4 ।
  दँतबा के जोत गे बेटी , बिजुली चमके ॥ 1 ॥
  एक तो सुनली5 गे बेटी , मएभा6 सासु ।
  दोसरे सुनली के बेटी , करिया7 दमाद ।
  खयबो में माहुर8 बिरवा9 लगयबो में फाँसी ,
  येही धिया10 लागी11 ॥ 2 ॥
  जनि खाहु माहुर बिरवा , जनि लगाबहु फाँसी ।
  भइया के लिखल हे अम्मा , बाबा चउपरिया12 ।
  हमरो लिखल हे अम्मा , जयबो दूर देसवा ॥ 3 ॥
  जाहि दिन हे अम्मा , भइया के जलमवाँ13
  सोने छूरी कटइले नार14 हे ।
  जाहि दिन अहे अम्मा , हमरो जलमवाँ ,
  हँसुआ खोजइते हे अम्मा , खुरपी15 न भेंटे ;
  झिटकी16 कटइले मोरो नार हे ॥ 4 ॥
  
  कदली के वन में घउर लगल हे, फूलल कोसुम गुलाब
  कदली के वन में घउर1 लगल हे , फूलल कोसुम2 गुलाब ।
  ओही3 रँग रँगबइ4 साहेब के पगिया , पहिरथ5 होरिला6 के बाप ॥ 1 ॥
  हरदी आउ सोंठ में बड़ खरच भेलइ , 7 हमरा दँहजल8 सब लोग ॥ 2 ॥
  तोहुँ9 त हो 10 परभु दरोजवा11 पर बइठऽ , हमहुँ बूझब12 सभ लोग ।
  हम धनी जाही13 दरोजवा पर बइठे , तोंही बूझऽ सभ लोग ॥ 3 ॥
  भठवा14 के देबइ चढ़े के घोड़वा , भाटिन15 के लहँगा पटोर16 ।
  चमरा के देबइ दुनूँ17 कान सोनमा , 18 डगरिन के पीयरी रँगाई ॥ 4 ॥
  गोतिया के देबइन भातभतखहिया , 19 गोतनी के हलुआ घटाई20 ।
  ननदोसिया21 के देबइन चढ़े के हँथिया , चढ़े के घोड़वा ,
  ननदी के गदहा टिपोर22 ॥ 5 ॥
  
  अहे मोरा पिछुअड़ा लवँगिया के गछिया
  अहे मोरा पिछुअड़ा1 लवँगिया के गछिया2 ।
  लवँग चुअले3 सारी रात हे ।
  अहे लवँग चुनि चुनि सेजिया डँसवलों ।
  बीचे बीचे रेसम के डोरा हे ॥ 1 ॥
  अहे ताहि पइसि4 सुतले , दुलहा कवन दुलहा ।
  जउरे सजनवा केरा धिया हे ।
  अहे ओते ओते5 सुतहु कवन सुगइ ।
  तोरा गरमी मोरा ना सोहाय हे ॥ 2 ॥
  अहे अतिना6 बचनियाँ जब सुनत कवन सुगइ ।
  रोअत नइहरवा चलि जाय हे ।
  अहे मोरा पिछुअड़वा मलहवा रे भइया ।
  मोहि के7 पार उतारऽ हे ॥ 3 ॥
  अहे राति अमल8 बहिनी अतही9 गँवावऽ10 ।
  भोरे11 उतारब पार हे ॥ 4 ॥
  अहे भला जनि बोलइ भइया , मलहवा भइया ।
  तोरो बोली मोहिं न सोहाय हे ।
  अहे चान12 सुरुज अइसन अपन परभु तेजलों13 ।
  तोहरो के सँग नहीं जायब हे ॥ 5 ॥
  अहे एके नइया आवले लवँग इलाइची ।
  दोसरे नइया आवे पाकल पान हे ।
  अहे तीसरे नइया आवलें ओहे पनखउका14 ।
  उनके साथ उतरव पार हे ॥ 6 ॥
  
  एक धनि अँगवा के पातर पिया के सोहागिन हे
  एक धनि अँगवा1 के पातर2 पिया के सोहागिन हे ।
  ललना , दोसरे , दुआरे लगल ठाढ़ , काहे भउजी आँसू ढारे हे ॥ 1 ॥
  तुंहूँ त हहु , भउजो , अलरी3 से , भइया के दुलरी हे ।
  काहे भउजी लगल दुआर , काहे रे भउजी आँसू ढारे हे ॥ 2 ॥
  तुहूँ त हहु बबुआ देवर , मोर सिर साहेब4 जी ।
  बबुआ , तोरो भइया देलन बनवास , से एक रे पुतर बिनु हे ॥ 3 ॥
  लेहु न लेहु भउजी सोनमा , से अउरो चानी लेहू हे ।
  भउजी , मनवहु आदित5 भगमान , पुतर एक पायब हे ॥ 4 ॥
  मनवल6 आदित भगमान , से होरिला जलम लेल हे ।
  जुगजुग जिअए देवरवा जे मोरा गोदी भरि देल हे ॥ 5 ॥
  
  कही पेठाएम ससुर जी से,
  कही पेठाएम1 ससुर जी से ,
  झट दिना2 गवना करावऽ अगहन में ।
  डेरा पड़ल हइ3 राजा बघिअन में ॥ 1 ॥
  कही पेठाएम बारी दुलहिन जी से ,
  थोड़ा दिन गम खालऽ नइहर में ।
  डेड़ा पड़ल राजा के बघिअन में ,
  झूलन पड़ल राजा के बघिअन में ॥ 2 ॥
  कही पठाएम भइँसुर4 जी से ,
  झट दिना गवना करावऽ अगहन में ।
  डेरा पड़ल राजा के बघिअन में ,
  झूलन पड़ल राजा के बघिअन में ॥ 3 ॥
  कही पेठाएम बारी भावह5 जी से ,
  थोड़ा दिन गम खालऽ नइहर में ।
  डेरा पड़ल राजा के बघिअन में ,
  झूलन पड़ल राजा के बघिअन में ॥ 4 ॥
  कही पेठाएम देवर जी से ,
  झट दिना गवना करावऽ अगहन में ।
  डेरा पड़ल राजा के बघिअन में ,
  झूलन पड़ल राजा के बघिअन में ॥ 5 ॥
  कही पेठाएम बारी भउजी जी से ,
  थोड़ा दिन गम खालऽ नइहर में ।
  डेरा पड़ल राजा के बघिअन में ,
  झूलन पड़ल राजा के बघिअन में ॥ 6 ॥
  कही पेठाएम सइँया जी से ,
  झट दिना गवना करावऽ अगहन में ।
  डेरा पड़ल राजा के बघिअन में ,
  झूलन पड़ल राजा के बघिअन में ॥ 7 ॥
  कही पेठाएम बारी धनि जी से ,
  दोसर खसम करलऽ नइहर में ।
  डेरा पड़ल राजा के बघिअन में ,
  झूलन पड़ल राजा के बघिअन में ॥ 8 ॥
  कही पेठाएम सामी जी से ,
  तोरा अइसन गुलाम रखम6 नइहर में ।
  डेरा पड़ल राजा के बघिअन में ,
  झूलन पड़ल राजा के बघिअन में ॥ 9 ॥
  
  दस पाँच सखिया मिली, चलली बजरिया रामा
  दस पाँच सखिया मिली , चलली बजरिया1 रामा ।
  ओहि2 ठइयाँ3 टिकुली रे , भुलायल हो राम ॥ 1 ॥
  कहमा4 महँग5 भेलइ6 टिकुली सेनुरवा रामा ।
  कहमा महँग भेलइ , बालम हो राम ॥ 2 ॥
  लिलरे7 महँग भेलइ , टिकुली सेनुरवा रामा ।
  सेजिए महँग भेलइ , बालम हो राम ॥ 3 ॥
  कहमा जो पयबइ8 हम , टिकुली सेनुरवा रामा ।
  कहमा पयबइ अपन बालम हो राम ॥ 4 ॥
  बजरे9 में पयबइ हम , टिकुली सेनुरवा रामा ।
  ससुरे पयबइ अप्पन बालम हो राम ॥ 5 ॥
  के मोरा लाइ देतइ10 टिकुली सेनुरवा रामा ।
  करे मिलयतइ11 अप्पन बालम हो राम ॥ 6 ॥
  देओरा12 मोरा लाइ देतन टिकुली सेनुरवा रामा ।
  सतगुरु मिला देतन बालम हो राम ॥ 7 ॥
  कहत कबीर दास पद निरगुनियाँ हो रामा ।
  संत लोग लेहु न बिचारिय13 हो राम ॥ 8 ॥
  
  कोइ सखि माथा बन्हावे, कोइ सखि उबटन हे
  कोइ सखि माथा बन्हावे1 कोइ सखि उबटन हे ।
  कोइ सखि चीर सँम्हारे , कोइ रे समुझावत हे ॥ 1 ॥
  सासु के बन्दिहऽ2 पाँव , जेठानी बात मानिहऽ3 हे ।
  ननदी के करिहऽ पिरीत4 देवर कोर5 राखिहऽ6 हे ॥ 2 ॥
  भउजी जे बाँन्हथिन खोँइछा7 अँचरा बिलमावथि8 हे ।
  आज भवन मोरा सून9 भेल , ननद भेलन पाहुन हे ॥ 3 ॥
  बाबा जे हथिन10 निरमोहिया , त हिरिदिया11 कठोर भेल हे ।
  हमरा के सौंपलन रघुनंन्नन , अपना पलटि12 घर हे ॥ 4 ॥
  
  पाँच नदिया रामा, एक बहइ धरवा रामा
  पाँच नदिया रामा , एक बहइ1 धरवा रामा ।
  ताहि बीच कमल रे फुलायल हो राम ॥ 1 ॥
  फूल लोढ़े गेली बारी2 सारी3 मोरा अटकल डारी ।
  गुरु बिनु केउ न4 छोड़ावेइ5 हो राम ॥ 2 ॥
  फुलवा लोढ़िय लोढ़ि , भरली चँगेरिया6 राम ।
  सतगुरु अयलन लियावन हो राम ॥ 3 ॥
  छोडु़ छोड़ु संघ के सथिया , आझ7 मोरे आँचरवा हो राम ।
  सतगुरु के सँघवा , अब हम जायब हो राम ॥ 4 ॥
  कहत कबीर दास , पद निरगुनियाँ राम ।
  संत लोग लेहु न , विचारियऽ हो राम ॥ 5 ॥
  
  सलोनी धानी कहऽ त मइया बोलाबूँ
  सलोनी धानी कहऽ त मइया बोलाबूँ ।
  नइ1 मोरे राजा , तोर2 मइया से काम मोरे नइ ।
  नइ मोरे राजा , तोर बहिनी से काम मोरे नइ ।
  मोरा त उठल3 हे4 पीर , ले आबऽ5 धाई6 के ॥ 2 ॥
  
  घर पिछुअरवा डोमिन के घरवा
  घर पिछुअरवा1 डोमिन के घरवा ।
  देइ देहि बिनि2 डोमिन बेनियाँ3 नवरँगिया4 ॥ 1 ॥
  हमरा जे हकइ5 डोमिन , साँकर6 कोहबरिया ।
  हमरा के लागइ डोमिन , बड़ी रे गरमियाँ7 ॥ 2 ॥
  जे तूँहि चाहिं दुलहिन , बेनिया नवरँगिया ।
  तूँ हमरा देहिं8 दुलहिन , सोने के कँगनमा ।
  कहमा गढ़वले डोमिन , अइसन गढ़नमा ॥ 4 ॥
  तोहर पुतहु किनलन9 बेनियाँ नवरँगिया ।
  ओहि रे देलन मोरा , सोने के कँगनमा ॥ 5 ॥
  भइया खउकी10 बाबू खउकी , तूहूँ रे पुतोहिया ।
  कहमा हेरवलें11 अपन , सोने के कँगनमा ॥ 6 ॥
  हमरा जे हलइ12 सासु , साँकर कोहबरिया ।
  हमरा के लागइ सासु , एतना गरमियाँ ॥ 7 ॥
  हम जे किनलूँ सासु , बेनिया नवरँगिया ।
  ओने13 अवलन14 दुलहा दुलरूआ ॥ 8 ॥
  तोहर धानि हकउ बाबू , एता15 रे सउखिनियाँ16 ।
  कइसे कइसे किनलन बेनियाँ नवरँगिया ॥ 9 ॥
  तोहर दुलार अमाँ , घड़ी रे पहरुआ ।
  धानि के दुलार अमाँ , हकइ सारी रतिया ।
  कइसे के बरजूँ17 अमाँ , नाया दुलहिनियाँ ॥ 10 ॥
  
  ननदी भौजइया मिलि पनिया के चलली, जमुन दह हे
  ननदी भौजइया मिलि पनिया के चलली , जमुन दह1 हे ।
  ननद , जब होतो मोरा नंदलाल , बेसर पहिरायब हे ॥ 1 ॥
  देबो मैं देबो तोरा ननदो हे , भइया के पियारी हहु2 हे ।
  ननद , जब होतो मोरा नन्दलाल , बेसर पहिरायब हे ॥ 2 ॥
  आधी रात बितलइ3 पहर रात , होरिला जनम लेलन हे ।
  भउजो , अब भेलो तोरा नंदलाल , बेसर पहिराबहु हे ॥ 3 ॥
  कहली हल4 हे ननद , कहली हल , भइया के दुलारी हहु हे ।
  ननद , नइ5 देबो तोहरा के बेसर , बेसरिया नइए देबो हे ॥ 4 ॥
  सभवा बइठल तोहें बाबूजी , त सुनहऽ बचन मोरा हे ।
  बाबूजी , तोर पुतहू कहलन बेसरिया , बेसरिया दिलाइ देहु हे ॥ 5 ॥
  सउरी6 पइसल7 तुहूँ पुतहु न , सुनहऽ बचन मोरा हे ।
  पुतहु , देइ देहु नाक के बेसरिया , त बेटी घर पाहन हे ॥ 6 ॥
  नइ देबइ , नइ देबइ , नइ देबइ , हम नकबेसर हे ।
  बाबूजी , बेसर मिलल हे दहेज , बेसरिया नइए देबइ हे ॥ 7 ॥
  पोथी पढ़इते तुहूँ भइया , त सुनहऽ बचन मोरा हे ।
  भइया , तोर धनि कहलन बेसरिया दिलाइ देहु हे ॥ 8 ॥
  सउरी पइसल तुहुँ धनियाँ , त सुनहऽ बचन मोरा हे ।
  धनि , देइ देहु अपन बेसरिया , बहिनी घर पाहुन हे ॥ 9 ॥
  नइ देबइ , नइ देबइ , नइ देबइ , नइ नकबेसर हे ।
  प्रभु हम कहाँ पयबो बेसरिया , बेसरिया हेराय गेलो8 हे ॥ 10 ॥
  चुप पहु , चुप रहु बहिनी , त सुनहऽ बचन मोरा हे ।
  बहिनी , करबो में दोसर बिआह , त बलका9 पोसाय10 देहु हे ॥ 11 ॥
  लगे देहीं हाजीपुर बजरिया , बेसर हम लाइ देबो हे ।
  बहिनी , इनखा11 के देबइन बनवास , से चुप रहु , चुप रहु हे ॥ 12 ॥
  एतना बचन जब सुनलन , सुनहुँ न पावल हे ।
  धनि , नकिया से काढ़ि के बेसरिया भुइयाँ12 फंेकि देलन हे ॥ 13 ॥
  लेइ जाहु , लेइ जाहु , लेइ जाहु मोर नकबेसर हे ।
  ननदो , बनि जाहु मोर सउतिनियाँ , जे घर से निकासल हे ॥ 14 ॥
  काहे लागी लेबो बेसरिया , बेसरिया तोहरे छाजो13 हे ।
  भउजो , जीये मोर भाइ भतीजवा , उगल रहे14 नइहर हे ।
  काहे लागी दोसरा बिआह करबऽ , काहे लागी बेसर हे ।
  भइया , लेइ तोर रोगबलइया15 हमहीं जइबे सासुर हे ॥ 16 ॥
  
  बाबा के अँगना लवँग केर गछिया
  बाबा के अँगना लवँग केर गछिया1 ।
  फूल चुअए2 चारो कोना , रे मेरो टोना ॥ 1 ॥
  फूल चुन चुन तबीज3 बनैलों4 ।
  बान्हू5 दुलरइता दुलहा बाजू6 रे मेरो टोना ॥ 2 ॥
  
  गंगाजल से पाँव पखारल
  गंगाजल से पाँव पखारल1 चनन पीढ़ा2 बिछावल , कि हाँ जी ॥ 1 ॥
  झारी के झारी गँगाजल पानी , सोने के कलस धरावल3 कि हाँ जी ।
  बामे हलधर दाहिन जदुपत , सभ गोवारन4 सँघ आवल5 कि हाँ जी ॥ 2 ॥
  नारद आवल बेनु बजवात , बरम्हा बेद उचारे , कि हाँ जी ।
  सभ सुन्नरि सभ गारी गावत , मुसकत सीरी गिरधारी , कि हाँ जी ॥ 3 ॥
  बसमती चाउर के भात बनावल , मूँग रहर के दाल , कि हाँ जी ।
  कटहर , बड़हर , कद्दू , करइला , बैंगन के तरकारी , कि हाँ जी ॥ 4 ॥
  रतोआ , खटाइ , अचार , मिठाई , चटनी खूब परोसे , कि हाँ जी ।
  बारा , पापड़ , मूँग , तिलौरी आउर दनौरी बनावल , कि हाँ जी ॥ 5 ॥
  बजका6 बजुकी आउर पतोड़ा , सबहे भाँति बनावल , कि हाँ जी ।
  ऊपर से ढारल7 घीउ8 के चभारो9 धमधम धमके रसोइ , कि हाँ जी ॥ 6 ॥
  पंखा जे डोलवथि रुकमिनी नारी , आजु भोजन भल पावल , कि हाँ जी ।
  ऊपर दही आउ10 चीनी बिछावल , लौंग सोपाड़ी11 खिलाइ , कि हाँ जी ॥ 7 ॥
  जेमन12 बइठल जदुपत , हलधर , जेमत13 हय मुसकाइ , कि हाँ जी ।
  जेमिए जुमुए14 जदुपत आचमन कयलन , झारी गंगाजल पानी , कि हाँ जी ॥ 8 ॥
  पौढ़ल15 सेज पोंछल मुँह रेसम , रुकमिनी चौर16 डोलावे , कि हाँ जी ।
  बड़ रे भाग17 से जदुपत आवल , धन धन भाग हमारो , कि हाँ जी ॥ 9 ॥
  फिनु18 आयब इही19 मोर डगरिया , करूँ अंगेया20 अंगीकारे21 कि हाँ जी ।
  नारद गावत , बरम्हा गूनत22 धन रुकमिनी तोर भागे , कि हाँ जी ॥ 10 ॥
  
  कवने रइया हरदी बेसाहल हे
  कवने रइया1 हरदी बेसाहल2 हे ।
  कवने देई3 पिसतन4 लगतउ5 गे6 बेटी उबटन7 ॥ 1 ॥
  दादा रइया हरदी बेसहलन , दादी देइ पिसलन ,
  लगतउ गे बेटी उबटन , लगतउ गे बेटी तेलफुलेल ॥ 2 ॥
  कवने रइया हरदी बेसाहल हे ।
  कवने देइ पिसतन , लगतउ गे बेटी उबटन ॥ 3 ॥
  बाबू रइया हरदी बेसहलन , मइया देइ पिसलन ।
  लगतउ गे बेटी उबटन , लगतउ गे बेटी तेल फुलेल ॥ 4 ॥
  
  गोचर हे नगर के बराम्हन, पोथिया बिचारहु हे
  गोचर1 हे नगर के बराम्हन , पोथिया बिचारहु हे ।
  आजु कन्हइया जी के मूँडन2 नेओता3 पेठाएब4 हे ॥
  अरिजनि5 नेओतब , बरिजनि6 अउरो7 देआदिन8 लोग हे ।
  नेओतब कुल परिवार , कन्हइयाजी के मूंड़न हे ॥ 2 ॥
  काहे लागि रूसल9 गोतिया10 लोग , अउरो गोतिनी11 लोग हे ।
  काहे लागि रूसले ननदिया , मँड़उआ12 नहीं सोभले हे ॥ 3 ॥
  का13 ले14 मनएबो15 गोतिया , का ले गोतिनी लोग हे ।
  अहे , का ले मनएबो ननदिया , मँड़उआ मोर सोभत हे ॥ 4 ॥
  बीरा16 मनएबो गोतिया , सेनुर17 ले गोतिनी लोग हे ।
  अहे , बेसरि ले मनएबो ननदिया , मँड़उआ मोर सोभत हे ॥ 5 ॥
  
  आज होरिलवा के देखन चलूं
  न्योछन
  आज होरिलवा के देखन चलूं ।
  आज होरिलवा के चूमन चलूँ ॥ 1 ॥
  मोर होरिलवा हइ1 पुनियाँ2 के चनवा3 ।
  अपन होरिलवा के खेलावँन4 चलूँ ॥ 2 ॥
  राइ5 नोन6 लेके निहुँछन7 चलूँ ।
  अपनअपन नजरी8
  
  ऊँची ए मड़वा छरइह दुलरइते बाबा
  ऊँची ए मड़वा छरइह1 दुलरइते2 बाबा ।
  ऊँची होतो3 नाम तोहार हे ॥ 1 ॥
  झारी4 गलइचा5 बिछइह6 दुलरइते भइया ।
  ऊँची होतो नाम तोहार हे ॥ 2 ॥
  धरती में नजर खिरइह7 दुलरइते बर ।
  देखतो नगरी के लोग हे ॥ 3 ॥
  
  लूँगी भावज मैं वही कँगना
  लूँगी भावज1 मैं वही कँगना ।
  मुझे कँगने को शौक मेरी भाभी ॥ 1 ॥
  माँगो2 का टीका ले री ननदिया , ले री झलाही3 ।
  एक नहीं दूँगी यही कँगना ॥ 2 ॥
  लूँगी मैं भावज वही कँगना ।
  मुझे कँगने की शौक मेरी भाभी , लूँगी मैं वही कँगना ॥ 3 ॥
  नाको का बेसर ले री ननदिया , ले री झलाही ।
  एक नहीं दूँगी , यही कँगना ॥ 4 ॥
  
  पोथिया पढ़इते तोहिं परभुजी, त सुनहऽ बचन मोरा हो
  ‘तिलरी राउर मइया पेन्हो , आउर बहिनिया पेन्हो हे ।
  हो परभुजी , हमहुँ न काली कोयलिया , तिलरिया हमरा ना सोभे हे ॥ ’
  पोथिया पढ़इते1 तोहिं परभुजी , त सुनहऽ2 बचन मोरा हो ।
  परभुजी , हमरा झुलनियाँ3 केरा साध , झुलनियाँ हम पहिरब4 हो ॥ 1 ॥
  बोलिया तो , अहो धनि , बोललऽ , बोलहुँ न जानलऽ हे ।
  धनियाँ , कारी रे कोयलिया अइसन5 देहिया , झुलनियाँ तोरा न सोभे हे ॥ 2 ॥
  बोलिया त , अहो परभु , बोललऽ , बोलहुँ न जानलऽ हे ।
  परभुजी , कारी के रे सेजिया जनि जइहऽ , साँवर होइ जायेब6 हे ॥ 3 ॥
  मचिया बइठल तोहिं सासुजी , सुनहऽ बचन मोरा हे ।
  सासुजी , बरजहुँ7 अपन बेटवा , सेजिया हमर जनि अवथुन , 8 , साँवर होइ जवथुन9 हे ॥ 4 ॥
  बहुआ10 छोरि देहु माँग के सेनुरवा , नयना भरि काजर हे ।
  बहुआ , बरजब अपन बेटवा , सेजिया तोहर न जयतन11 हे ।
  
  अँगना में चकमक, कोहबर अँन्हार
  अँगना में चकमक , कोहबर अँन्हार1 ।
  नेसि2 देहु दियरा3 होयतो4 इँजोर गे माइ ॥ 1 ॥
  पान अइसन पतरी , सुहाग बाढ़ो5 तोर ।
  साटन6 के अँगिया समाय7 नहीं कोर8 गे माइ ॥ 2 ॥
  केंचुआ9 के चोरवा भइया , देहु न बँधाय ।
  रउदा10 में बाँधल भइया , रहतन रउदाय11 ।
  अँचरो में बाँधब भइया रहतन लोभाय ॥ 3 ॥
  
  बन्ना दादी पूछे हँसि हँसि बात रे बना
  बन्ना1 दादी पूछे हँसि हँसि बात रे बना ।
  बन्ना , कइसन हथुन2 तोहर ददियासास3 रे बना ॥ 1 ॥
  बन्ना , हमर ददियासास जइसन दूध रे बना ।
  बन्ना , छप्पन रंग4 खइली5 ससुरार रे बना ॥ 2 ॥
  बन्ना , एतना बड़इया मति करु रे बना ।
  बन्ना , खट्टा दही अइसन6 तोरे सास रे बना ॥ 3 ॥
  बन्ना , झोर भात7 खयलऽ ससुरार रे बना ॥ 4 ॥
  
  लेहऽ दुलरइता भइया कँधवा कोदरिया
  लेहऽ1 दुलरइता भइया कँधवा2 कोदरिया3 ।
  परबत से जड़ी ला देहु भइया ॥ 1 ॥
  तोड़िए काटिए4 भइया बाँहलन मोटरिया ।
  लऽ न दुलरइतिन बहिनी जोग के जड़िया ॥ 2 ॥
  पिसिए कुटिए5 बहिनी भरल कटोरिया ।
  पीअऽ न दुलरइता दुलहा जोग के जड़िया ॥ 3 ॥
  हमें न पीबो सुघइ6 जोग के जड़िया ।
  हम भागी जायबो बाबा के पासे ॥ 4 ॥
  
  जेहि बन सीकियो न डोलइ, बाघ गुजरए हे
  जेहि बन सीकियो1 न डोलइ , 2 बाघ गुजरए3 हे ।
  ललना , ताहीतर रोवे सीता सुन्दर , गरभ अलसायल4 हे ॥ 1 ॥
  रोवथी सीता अछन5 सँय , अउरो छछन6 सँय हे ।
  ललना , के मोरा आगेपाछे7 बइठतन , के8 रे सिखावत9 हे ॥ 2 ॥
  बन में से इकसलन10 बनसपति , 11 सीता समुझावल हे ।
  ललना , सीता हम तोरा आगेपाछे बइठब , केसिया सँभारब12 हे ॥ 3 ॥
  हम देबो सोने के हँसुअवा , 13 हमहीं होयवो डगरिन हे ॥ 4 ॥
  आधी रात बीतलइ पहर रात , बबुआ जलम लेल हे ।
  ललना , जलमल तिरभुवन नाथ , तीनहुँ लोक ठाकुर हे ॥ 5 ॥
  जलम लेहल बाबू अजीधेया त अउरो रजधानी लेत हे ।
  बाबू जीरवा14 के बोरसी15 भरयतूं , 16 लौंगिया पासँध देती हे ॥ 6 ॥
  जलमल ओही कुंजन बन अउरो सिरीस बन हे ।
  बबुआ , कुसवे17 ओढ़त18 कुस बासन19 कुसवे के डासन20 हे ॥ 7 ॥
  अँचरा फारिय21 के कगजा , कजरा22 सियाही भेल हे ।
  ललना , कुसवे बनइली23 कलमिया , लोचन24 पहुँचावहु हे ॥ 8 ॥
  पहिला लोचन रानी कोसिला , दोसर केकइ रानी हे ।
  ललना तेसर लोचन लहुरा25 देवर , रामहिं जनि जानहि हे ॥ 9 ॥
  चारी चौखंड26 के पोखरिया , राम दँतवन करे हे ।
  ललना , जाइ पहुँचल उहाँ27 नउआ , त कहि के सुनावल हे ॥ 10 ॥
  कोसिलाजी देलन पाँचों टुक28 जोड़वा , 29 केकई रानी अभरन हे ।
  ललना , लछुमन देलन मुंदरिया , 30 रामजी पटुका31 देलन हे ॥ 11 ॥
  कहले सुनल सीता माँफ करिह , अजोधेया चलि आवह हे ।
  फटतइ32 धरतिया समायब , 33 अजोधेया नहीं आयब हे ॥ 12 ॥
  
  हमरो बाबाजी के चारों खंड अँगना
  हमरो बाबाजी के चारों खंड अँगना , चहुँ दिसि लगल केबार हे ।
  ओहि1 खंभ ओठँगल2 बेटी दुलरइती बेटी , बाबा से मिनती हमार हे ॥ 1 ॥
  काहाँ तोंहे बाबा पयलऽ3 गजदाँत हथिया , काहाँ पयलऽ गजमोती हार हे ।
  काहाँ तोंहे पयलऽ डँटहर4 पनमा , काहाँ पयलऽ राजकुमार हे ॥ 2 ॥
  राजा घर पयली बेटी गजदाँत हथिया , पैसारी5 घर गजमोती हार हे ।
  बरियाहि6 पइली डँटहर पनमा , देस पइसी7 राजकुमार हे ॥ 3 ॥
  कइसे के चिन्हबऽ बाबा गजदाँत हथिया , कइसे के गजमोती हार हे ।
  कइसे तों चिन्हबऽ बाबा डँटहर पनमा , कइसे के राजकुमार हे ॥ 4 ॥
  खरग8 से चिन्हब गजदाँत हथिया , झलक9 से गजमोती हार हे ।
  डंटिया से चिन्हब डँटहर पनमा , पोथिया पढ़इते राजकुमार हे ॥ 5 ॥
  
  माँगे टीका लाड़ो माँगे, ए वोही न लाये बने
  माँगे1 टीका लाड़ो2 माँगे3 ए वोही4 न लाये बने5 ।
  अच्छी नइहर बाली माँगे , वोही रँग काहे न लाये बने ॥ 1 ॥
  नाको बेसर लाड़ो माँगे , वोही रँग काहे न लाये बने ।
  अच्छी भइया पेयारी माँगे , वोही रँग काहे न लाये बने ॥ 2 ॥
  कानो बाली6 लाड़ो माँगे , वोही रँग काहे न लाये बने ।
  अच्छी अब्बा पेयारी माँगे , वोही रँग काहे न लाये बने ॥ 3 ॥
  हाथों कँगन लाड़ो माँगे , वोही रँग काहे न लाये बने ।
  हाथों पहुँची7 लाड़ो माँगे , वोही रँग काहे न लाये बने ।
  अच्छी नइहर वाली माँगे , वोही रँग काहे न लाये बने ॥ 4 ॥
  जाने8 सूहा9 लाड़ो माँगे , वोही रँग काहे न लाये बने ।
  अच्छी भइया पेयारी माँगे , वोही रँग काहे न लाये बने ॥ 5 ॥
  
  बाबा के दुलरुआ कवन बाबू हे
  बाबा के दुलरुआ कवन बाबू हे ।
  बन बीचे महल उठाइ माँगय हे ॥ 1 ॥
  बन बीचे महल सजाइ माँगय हे ।
  महल बीचे जंगला1 कटाइ माँगय हे ॥ 2 ॥
  महल बीचे सेजिया डसाइ माँगय हे ।
  सासु जी के बेटिया सोलाइ2 माँगय हे ॥ 3 ॥
  हंसराज3 घोड़ा दहेज माँगय हे ।
  दुलरुआ सरवा4 खवास5 माँगय हे ॥ 4 ॥
  छोटकी सरिया6 लोकदिनियाँ7 माँगय हे ॥ 5 ॥
  
  जाय जगावहु कवन पितर लोग, भेलन पोता
  जाय जगावहु1 कवन2 पितर लोग , भेलन पोता ।
  पोता भेल बंसबाढ़न , 3 बहु4 जुड़वावस5 ॥ 1 ॥
  देइ घालऽ6 सोने के हँसुअवा , होरिला नार काटस7 ॥ 2 ॥
  भोंरहिं राम जनम ले लें साँझहि लछुमन हो ।
  आधे राते भरथ भुआल , मोरे रे राम जनम ले ले हो ॥ 3 ॥
  दियवा8 खोजन गेलूँ , 9 दियवो न मिलल , दियरवो10 न मिलल ।
  ललना , हिरवा11 के करबो12 अँजोर , 13 मोरे राम जनमु ले लें ॥ 4 ॥
  हँसुआ खोजन गेलूँ , हँसुओ न मिलल ।
  सोने छुरिये राम नार काटब , मोरे राम जनम ले लें ॥ 5 ॥
  
  रुनुक झुनुक बिछिया बाजल, पिया पलँग पर हे
  रुनुक झुनुक बिछिया1 बाजल , पिया पलँग पर हे ।
  ललना , पहरि कुसुम रँग चीर , पाँचो रँग अभरन2 हे ॥ 1 ॥
  जुगवा खेलइते तोंहे देवरा त , सुनहऽ बचन मोरा हे ।
  देवरा , भइयाजी के जलदी बोलावऽ , हम दरदे बेयाकुल हे ॥ 2 ॥
  जुगवा खेलइते तोंहे भइया त , सुनहऽ बचन मोरा हे ।
  भइया , तोर धनि दरद बेयाकुल , तोरा के बोलावथु3 हे ॥ 3 ॥
  पसवा त गिरलइ बेल तर , अउरो बबूर तर हे ।
  ललना , धाइ के पइसल गजओबर , कहु धनि कूसल हे ॥ 4 ॥
  डाँर4 मोर फाटहे करइली जाके , ओटिया चिल्हकि मारे हे ।
  राजा , का कहूँ दिलवा के बात , धरती मोर अन्हार लागे हे ॥ 5 ॥
  घोड़ा पीठे होबऽ असवार त डगरिन5 बोलवहु हे ॥ 6 ॥
  हथिया खोलले हथिसरवा , त घोड़े घोड़सार खोलल हे ।
  राजा , घोड़े पीठ भेलन असवार , त डगरिन बोलावन हे ॥ 7 ॥
  के मोरा खोले हे केवड़िया त टाटी फुरकावय6 हे ।
  कउन साही7 के हहु तोही बेटवा , कतेक8 राते आयल हे ॥ 8 ॥
  हम तोरा खोलऽ ही केवड़िया त टाटी फुरकावहि हे ।
  डगरिन , दुलरइता9 साही के हम हीअइ बेटवा , एते राते आयल हे ॥ 9 ॥
  किया तोरा माय से मउसी10 सगर11 पितियाइन12 हे ।
  किया तोरा हथु गिरिथाइन13 कते राते आयल हे ॥ 10 ॥
  न मोरा माय से मउसी , न सगर पितिआइन हे ।
  डगरिन , हथिन मोर घर गिरिथाइन एते राते आयल हे ॥ 11 ॥
  हथिया पर हम नहीं जायब , घोड़े गिरि जायब हे ।
  लेइ आबऽ रानी सुखपालक , 14 ओहि रे चढ़ि जायब हे ॥ 12 ॥
  जवे तोरा होयतो त बेटवा , किए देबऽ दान दछिना हे ।
  जबे तोरा होयतो लछमिनियाँ , त कहि के सुनावह हे ॥ 13 ॥
  डगरिन , जब मोरा होयतो त बेटवा , त कान दुनु सोना देबो हे ।
  डगरिन , जब होयत मोरा लछमिनियाँ , पटोर15 पहिरायब हे ॥ 14 ॥
  सोने के सुखपालकी चढ़ल डगरिन आयल हे ।
  डगरिन बोलले गरभ सयँ , सुनु राजा दसरथ ए ॥ 15 ॥
  राजा , तोर धनि हथवा के साँकर , 16 मुहँवा के फूहर हे ।
  नहीं जानथू17 दुनियाँ के रीत , दान कइसे हम लेबो हे ॥ 16 ॥
  काहेला डगरिन रोस करे , काहेला बिरोध करे हे ।
  डगरिन हम देबो अजोधेया के राज , लहसि18 घर जयबऽ हे ॥ 17
  इयरी पियरी पेन्हले डगरिन , लहसि घर लउटल हे ।
  जुगजुग जियो तोर होरिलवा , लबटि अँगना आयब हे ॥ 18 ॥
  
  परबत उपर नेमुआ चनन केर गाछ
  परबत उपर नेमुआ चनन1 केर गाछ , लिखूँ कोहबर ।
  ताहि तर दुलरइता दुलहा खेलइ जुगवा सार2 लिखूँ कोहबर ॥ 1 ॥
  किया तोंहे अजी बाबू , खेलबऽ जुगवा सार , लिखूँ कोहबर ।
  तोहरो दुलरइतिन सुघवे3 नइहरवा भागल जाय , लिखूँ कोहबर ॥ 2 ॥
  जाय देहु जाय देहु , अम्माँ जी के पास , लिखूँ कोहबर ।
  उनको पीठी4 बजतइन5 सुबरन केर साँट6 लिखूँ कोहबर ॥ 3 ॥
  ई मति जानु बाबू , सासु निरमोहिया , लिखूँ कोहबर ।
  उनकर धिया हइन7 परान के अधार , लिखूँ कोहबर ॥ 4 ॥
  
  भइया के घर में भतीजा जलम भेल, हम तो बधइया माँग अयलो
  बधैया
  भइया के घर में भतीजा जलम भेल , हम तो बधइया1 माँग अयलो2 ॥ 1 ॥
  अगिला3 हर के बरदा4 माँगही , पिछला हर हरवाहा ।
  हो भइया , हम तो बधइया माँगेअयली ॥ 2 ॥
  दूधदही ला5 सोरही6 माँगही ,
  धीया7 लागी भँइसिया , 8 हो भइया , हम तो बधइया माँगे अयली ॥ 3 ॥
  बाहर9 के हम नोकर चाहही , घरवा बहारन के दाइ , हो भइया ।
  गोड़ धोमन10 के चेरिया चाहही , पैर दामन11 के लौंड़िया , 12 हो भइया ॥ 4 ॥
  तीरथ बरत के डोली चाहही , सामी13 चढ़न के हाथी , हो भइया ।
  हम तो बधइया माँगे अइली , हो भइया ॥ 5 ॥
  
  दादा केरा अँगना जामुन के गछिया
  दादा केरा अँगना जामुन के गछिया ।
  सेइ तर1 दुलरइतिन बेटी ठाढ़ , से दादा न बोलइ ॥ 1 ॥
  रहियो2 न बोलइ , बटियो3 न बोलइ ।
  पनिया भरइते4 पनिहारिन , से दादा न बोलइ ॥ 2 ॥
  अनमा5 से देल दादा , धनमा6 से दिहले ।
  मोतिया दिहले अनमोल जी ॥ 3 ॥
  एक नहीं दिहले दादा , सिर के कँगहिया7 ।
  सासु ननद ओलहन8 देत , से दादा न बोलइ ॥ 4 ॥
  
  पाँच-पाँच पनवाँ के बिरवा त बिरवा सोहामन जी
  पाँचपाँच पनवाँ के बिरवा1 त बिरवा सोहामन जी ।
  अजी ननद , एहो बिरवा भइया जी के हाथे त मैया के मनावहु जी ॥ 1 ॥
  कि अजी भउजी , नाउन2 , कि अजी भउजी , भाँटिन ।
  कि अजी भउजी , तोरा बाप के चेरिआ जी ॥ 2 ॥
  न एजी ननद , नाउन , न एजी ननद , भाँटिन ।
  न एजी ननद , मोरा बाप के चेरिया जी ।
  अजी ननद , मोरा प्रभु जी के बहिनी , ननद बलु3 लगबऽ जी ॥ 3 ॥
  जुगवा खेलइते भइया , बेलतेरे , अउरो बबुरतरे जी ।
  अजी भइया , प्राण पेयारी मोर भउजिया , त केसिया4 भसमलोटे जी ॥ 4 ॥
  जुगवा छोरलन राजा बेलतरे , अउरो बबुरतरे जी ।
  कि अरे लाला , भाई चलले , गजओबर , कहू जी धनि कूसल हे ॥ 5 ॥
  लाज सरम केरा बात , कहलो न जाय , सुनलो न जाय ।
  कि अजी प्रभु , मरलों करमवा के पीरा5 त ओदर6 चिल्हकि मारे हे ॥ 6 ॥
  कहितऽ त अजी धनियाँ , जिरवा7 के बोरसी भरइतों , लवँगिया के पासँघ8 जी ।
  कहितऽ त अजी धनियाँ , अपन अम्माँ के बोलइतों , रतिया सोहानन जी ॥ 7 ॥
  कहितऽ त अजी धनियाँ , सोए रहूँ , अउरो बइठि रहूँ ।
  अजी धनि , मानिक दीप बरएबों त रतिया सोहावन जी ॥ 8 ॥
  न कहुँ अजी प्रभुजी , सोए रहु , न कहुँ बइठि रहु ।
  अजी प्रभु , बुति9 जइहें मानिक दीप , रतिया भेयावन जी ॥ 9 ॥
  बुति जइहें जीरवा के बोरसी , लवंगिया के पासँघि जी ।
  अजी प्रभु , सोए जइहें तोहर अम्माँ , त रतिया भेयावन जी ॥ 10 ॥
  हम त जनति धनि , बिरही10 बोलित , अउरो बिरही बोलित जी ।
  अजी धनि , लरिके मैं गवना करइती , विदेस चलि जइती , बिरही नहीं सुनती जी ॥ 11 ॥
  
  टिकवा देख मत भुलिहऽ हो दादा
  टिकवा1 देख मत भुलिहऽ2 हो दादा , टिकवा हइ मँगन3 के ।
  दुलहा हइ सतपँचुआ4 के जनमल5 दुलहिन हइ जिमदार6 के ॥ 1 ॥
  नथिया देख मत भुलिहऽ हो बाबा , नथिया हइ मँगन के ।
  दुलहा हइ सतपँचुआ के जनमल , दुलहिन हइ जिमदार के ॥ 2 ॥
  झुमका देख मत भुलिहऽ हो चच्चा , झुमका हइ मँगन के ।
  दुलहा हइ सतपँचुआ के जनमल , दुलहिन हइ जिमदार के ॥ 3 ॥
  हँसुली देख मत भुलिहऽ हो मामा , हँसुली हइ मँगन के ।
  दुलहा हइ सतपँचुआ के जनमल , दुलहिन हइ जिमदार के ॥ 4 ॥
  
  जरा बेनिया डोलइहो लाल, मुझे लागि गरमी
  जरा बेनिया1 डोलइहो2 लाल , मुझे लागि गरमी ।
  अलग होके सोइहो3 लाल , मुझे लागि गरमी ।
  करवट4 होके सोइहो लाल , मुझे लागि गरमी ॥ 1 ॥
  टीके की झलमल , मोतिये की गरमी ।
  जरा बेनिया डोलइहो लाल , मुझे लागि गरमी ।
  पयताने5 होके सोइहो लाल , मुझे लागि गरमी ॥ 2 ॥
  बेसर की झलमल , चुनिये की गरमी ।
  जरा बेनिया डोलइहो लाल , मुझे लागि गरमी ।
  जरा पंखा डोलइहो लाल , मुझे लागि गरमी ॥ 3 ॥
  बाली की झलमल , झुमके की गरमी ।
  जरा बेनिया डोलइहो लाल , मुझे लागि गरमी ।
  सिरहाने6 होके सोइहो लाल , मुझे लागि गरमी ॥ 4 ॥
  कँगन की झलमल , पहुँची की गरमी ।
  करबट होके सोइहो लाल , मुझे लागि गरमी ।
  जरा बेनिया डोलइहो लाल , मुझे लागि गरमी ॥ 5 ॥
  सूहे की झलमल , छापे की गरमी ।
  जरा बेनिया डोलइहो लाल , मुझे लागि गरमी ।
  लाड़ो के लागि गरमी ॥ 6 ॥
  
  लीली घोड़िया बर असबरवा
  लीली घोड़िया बर असबरवा , हाथ सोबरन के साँट1 हे सखी ।
  राति देखल घर मोरे आयल , पेन्हि ओढ़ि धीय जमाइ2 हे सखी ॥ 1 ॥
  औंठीपौंठी3 सूतल सारी4 सरहजबा5 पोथानी6 सूतल नीचे सास हे ।
  ओते सुतूँ7ओते सुतूँ सासु पंडिताइन , लगि जयतो8 पेरवा9 के धूर हे ॥ 2 ॥
  किया तोंहे हउ बाबू सात पाँच के जलमल , किया मलहोरिया10 तोहर बाप हे ।
  नइ हम हिअइ11 सासु , सात पाँच के जलमल ।
  हम हिअइ पंडितवा के पूत हे ।
  मलहोरिया हइ12 रउरे लगवार13 हे ॥ 4 ॥
  अइसन जमइया माइ हम न देखलूँ , रभसि रभसि14 पारे गारी हे ॥ 5 ॥
  
  दादा जीए, दादी जीए, आउर सभ लोग
  दादा1 जीए , दादी2 जीए , आउर3 सभ लोग ।
  मोरे लाला के गोरेगोरे गाल ॥ 1 ॥
  कुरता चूमूँ , टोपी चूमूँ , चूमूँ उनकर गाल ।
  मोरे लाला के भुअरेभुअरे4 बाल ॥ 2 ॥
  
  सभवा बइठल रउरा कवन बाबा
  सभवा बइठल रउरा1 कवन बाबा , दहु2 बाबा हमरो जनेउ3 गे माई ।
  बेदिया बइठल हो बरुआ , रतन के जोत4 के माई ॥ 1 ॥
  केई5 देबे6 मूँज जनेउआ7 केई मिरिग छाल गे माई ।
  केई देवे पियर8 जनेउआ , बेदिया के बीच गे माई ।
  रतन के जोत गे माई ॥ 2 ॥
  बराम्हन देलन मूँज जनेउआ , नउआ9 मिरिग छाल गे माई ।
  बाबा देलन पियर जनेउआ , बेदिया के बीचे गे माई ।
  रतन के जोत गे माई ॥ 3 ॥
  सभवा बइठल रउरा कवन चच्चा , दहु चच्चा हमरो जनेउ गे माई ।
  बेदिया बइठल हो बरुआ , रतन के जोत गे माई ॥ 4 ॥
  केई देवे मूँज जनेउआ , केई मिरिग छाल गे माई ।
  केई देवे पियर जनेउआ , बेदिया के बीचे गे माई
  रतन के जोत गे माई ॥ 5 ॥
  बराम्हन देलन मूँज जनेउआ , नउआ मिरिग छाल गे माई ।
  चच्चा देलन पियर जनेउआ , बेदिया के बीचे गे माई ।
  रतन के जोत गे माई ॥ 6 ॥
  
  मोती लगल सेजिया, मुँगे लगल सेजिया
  मोती लगल सेजिया , मुँगे1 लगल सेजिया ।
  चाँद देलन जोतिया , सुरुज देलन मोतिया ॥ 1 ॥
  ताहि पर2 सुतलन दुलहा दुलरइता दुलहा ।
  आइ गेलइन3 हे हुनुँके4 सुखनीनियाँ5 ॥ 2 ॥
  नीनियाँ बेयागर6 दुलहा तानलन7 चदरिया ।
  दुलहिन सूतल मुख मोर8 सबुज सेजिया ॥ 3 ॥
  अब न जायब हम परभु जी के सेजिया ।
  उनखा9 पियार10 हकइन11 सबुज सेजे नीनियाँ ॥ 4 ॥
  
  सभवा बइठल तोहें बाबा
  सभवा बइठल तोहें बाबा , बाबा बगिया1 में कइसन2 इँजोर3 ?
  तूं नहीं जाने दुलरइतिन बेटी , आयल घेरी4 बरिआत ॥ 1 ॥
  कउन रँग हथिन5 बर बरियतिया , कउन रँग हुनकर6 दाँत ।
  सोने रँग बरवा , रूपे रँग बरियतिया , पनमा रँगल हुनकर दाँत ॥ 2 ॥
  
  काहे कटोरी तेरा उबटन हाँ जी बेटी, काहे कटोरी है तेल
  काहे1 कटोरी तेरा उबटन हाँ जी बेटी , काहे कटोरी है तेल ।
  सोने कटोरी है तेरा उबटन , और रूपे कटोरी है तेल ॥ 1 ॥
  कौन लगावे तेरा उबटन , हाँ जी बेटी , कौन लगावे तेल ।
  दादी लगावे उबटन हाँ जी बेटी , नानी लगावे तेल ॥ 2 ॥
  सहानी लाड़ो2 कौम लगावे तेल ।
  अम्माँ , लगावे तेल हाँ जी लाड़ों , चाची लगावे तेल ॥ 3 ॥
  बाली3 भोली कौन लगावे तेल ।
  हाँ जी बेटी , कौन लगावे उबटन , कौन लगावे तेल ॥ 4 ॥
  
  सभवा बइठल तोहे बाबू साहेब, अउरी सिर साहेब हे
  सभवा1 बइठल तोहे बाबू साहेब , अउरी सिर साहेब हे ।
  साहेब , मोर नइहर लोचन2 पठइती , तो बाबू जी अनन्द होइतन हे ॥ 1 ॥
  बाबूजी होयथीं अनदंे मन , मइया हरखि जयतइ हे ।
  बहिनी के जुड़ा जयतइ छतिया , भइया मोर हुलसि जायत हे ॥ 2 ॥
  मोर पिछुअरवा3 नउआ4 भइया तोही मोर हित बसे हे ।
  नउआ , चली जाहु हमर ससुररिया , दुलरइतिन देइ5 के नइहर हे ॥ 3 ॥
  कहाँ के हहु तोंहि हजमा , 6 त केकर7 पेठावल हे ।
  ललना , कउन बाबू के भेल नंदलाल , लोचन लेइ आवल हे ॥ 4 ॥
  कवन पुर8 के हम हीअइ नउआ , कवन बाबू पेठावल9 हे ।
  ललना , कवन बाबू के भेलइन नंदलाल , लोचन लेइ आवल हे ॥ 5 ॥
  लेहु हो नउआ , तूं साल अउ दोसाला लेहु हे ।
  नउआ , लेहु तोंहि पटुका पटोर10 लहसि घर जाहुक हो ॥ 6 ॥
  मइया , जे हमर दुलरइतिन मइया , सुनहट बचन मोर हे ।
  मइया , अइसन भेजिहऽ पियरिया , 11 कि देखि के हिरदय साले हे ॥ 7 ॥
  भउओ , जे हमरो दुलरइतिन भउजो , सुनहट वचन मोरा हे ।
  भउजो , अइसन भेजिह सोंठउरवा , 12
  जे गोतनी के हिरदय साले हे ॥ 8 ॥
  
  फूल लोढ़े चलली हे गउरा, बाबा फुलवारी
  फूल लोढ़े1 चलली हे गउरा2 बाबा फुलवारी ।
  बसहा चढ़ल महादेव , लावले3 दोहाई4 ॥ 1 ॥
  लोढ़ल5 फफलवा हे गउरा देलन छितराए ।
  रोवते कनइते6 हे गउरा , घर चलि आवे ॥ 2 ॥
  मइया अलारि7 पूछे , बहिनी दुलारि पूछे ।
  कउने तपसिया8 हे गउरा , तोरो के डेरावे ॥ 3 ॥
  लाज के बतिया9 हे अम्मा , कहलो न जाए ।
  भउजी जे रहित हे अम्मा , कहिति समुझाए ॥ 4 ॥
  पूछु गल सखिया10 सलेहर11 कहिहें समुझाए ।
  बड़े बड़े जट्टा हे अम्मा , सूप अइसन12 दाढ़ी ॥ 5 ॥
  ओही तपसिया हे अम्मा , हमरो डेरावे ।
  ओही तपसिया हे अम्मा , पड़ले दोहाई ॥ 6 ॥
  बुद्धि तोरा जरउ13 हे गउरा , जरउ गेयान ।
  ओही तपसिया है गउरा , पुरुख14 तोहार ॥ 7 ॥
  
  खेलते रहली सुपलो मउनिया
  खेलते रहली सुपलो मउनिया1 आइ परल कवन लाल दुलहा ।
  किए2 धानि खेलब हे सुपली मउनिया , किय धानि चलब3 हे हमर देसवा ॥ 1 ॥
  कवन हटिया कवन बटिया , कवन नगरिया लिआइ जयबऽ4 ।
  जहाँ नहीं हटिया , जहाँ नहीं बटिया , पटना नगरिया लिआइ जयबो ॥ 2 ॥
  केकरा5 सँगे उठबइ हे , केकरा सँगे बइठबइ , केकरा ठेहुनिया लगाइ6 देबऽ ।
  दीदी सँगे उठिहऽ7 हे भउजी सँगे बैठिहऽ , मइया ठेहुनिया लगाइ देबो ॥ 3 ॥
  जैसन जनिहे मइया अपन धियवा , ओयसहिं जनिहे मइया हमर धनिया ।
  ओलती8 के पनिया बड़ेड़ी9 नहीं जइहें , धिया के दुलार दुतोह नहीं पइहें ॥ 4 ॥
  
  मोती बारे हैं, बेर बेर मोती बारे हैं
  मोती बारे हैं , बेर बेर1 मोती बारे हैं ।
  दादा के घोड़े चढ़ि आए नवसा2 दुलहा ।
  दादी दरवाजे लगि खड़ी हैं , मोती बारे हैं ॥ 1 ॥
  नाना के घोड़े चढ़ि आए नवसा दुलहा ।
  नाना के हाथी चढ़ि आए नवसा दुलहा ।
  नानी दरवाजे लगि खड़ी हैं , मोती बारे हैं ॥ 2 ॥
  अब्बा के घोड़े चढ़ि आए नवसा दुलहा ।
  अम्मा दरवाजे लगि खड़ी हैं , मोती बारे हैं ॥ 3 ॥
  चाचा के घोड़े चढ़ि आए नवसा दुलहा ।
  चाची दरवाजे लगि खड़ी हैं , मोती बारे हैं ॥ 4 ॥
  भइया के घोड़े चढ़ि आए नवसा दुलहा ।
  भाभी दरवाजे लगि खड़ी हैं , मोती बारे हैं ॥ 5 ॥
  
  संझा बोलत माई हे किनकर घरे जाग
  संझा बोलत माई हे किनकर1 घरे जाग2 ॥ 1 ॥
  कथि केर3 धियवा4 कथि केर बात5 ।
  कथि केर दियवा6 जरइ7 सारी रात ॥ 2 ॥
  सोने केर दियवा , कपासे केर बात ।
  सोरही गइया8 के घियवा , जरइ सारी रात ॥ 3 ॥
  
  ननदी अँगनमा चनन केरा हे गछिया
  ननदी अँगनमा1 चनन ेकरा2 हे गछिया ।
  ताहि चढ़ि बोलय कगवा कुबोलिया ॥ 1 ॥
  मारबउ3 रे कगवा हम भरल बढ़निया4 ।
  तोहरे कुबोली बोली पिया5 गेल परदेसवा
  हमरा के छोड़ि गेल अपन कोहबरवा ॥ 2 ॥
  काहे लागी मारमें6 गे भरल बढ़निया ।
  हमरे बोलिया औतन7 पिया परदेसिया ॥ 3 ॥
  तोहरे जे बोलिया औतन पिया परदेसिया ।
  दही भात मिठवा8 खिलायम9 सोने थरिया10 ॥ 4 ॥
  उड़ि उड़ि कगवा हे गेलइ नीम गछिया ।
  धम से पहुँची गेलइ पिया परदेसिया ॥ 5 ॥
  
  भादो रैन भयामन दिसि घन घेरे हे
  भादो रैन भयामन दिसि घन घेरे हे ।
  रोहिनी नछतर1 तिथि अठमी , लाल गोपाल भेले हे ॥ 1 ॥
  किरीट मुकुट घनस्याम से कुंडल कान सोभे हे ।
  ललना , संख चकर2 गदा पदुम चतुर भुज रूप किए हे ॥ 2 ॥
  उर वैजयन्ती के माल से देखि रूप मन मोहे हे ।
  ललना , बिहसि के बोले भगमान , तोहर हम पुतर हे ॥ 3 ॥
  पूरुब जलम बरदान तेही से तोर कोख अयली हे ।
  ललना , जनि तुहि अरपहुँ डरपहुँ3 जसोदा घर धरि आहू हे ॥ 4 ॥
  छूटि गेले बंधन जंजीर तो खुलि गेलइ फाटक हे ।
  ललना , वसुदेव लेलन हरि के गोद पहरु सब सूतल हे ॥ 5 ॥
  बिहसि बोलल महराज , देव जनि डरपहु हे ।
  ललना लेई चलु जमुना के पार , कमर नहीं भींजत हे ॥ 6 ॥
  यह सुनि के वसुदेव जी जमुना के पार भेलन हे ।
  ललना , जसोदा घर बाजत बधाई , महल उठल सोहर हे ॥ 7 ॥
  
  अपनी महलिया से मलिया मउरी गुथहइ
  अपनी महलिया से मलिया मउरी1 गुथहइ2 ।
  जहाँ कवन बाबू खाड़3 जी ॥ 1 ॥
  मैं तोरा पूछूँ मलियवा हो भइया ।
  केते दूर बसे ससुरार जी ॥ 2 ॥
  तोर ससुररिया , बाबू , मउरिया से खैंचल4 ।
  चुनमें5 चुनेटल6 तोर दुआर जी ॥ 3 ॥
  मोतिया चमकइ बाबू , तोहर ससुररिया ।
  चारो गिरदा7 गड़ल हो निसान8 जी ॥ 4 ॥
  अपनी महलिया में दरजी जोड़ा9 सियइ ।
  जहाँ कवन बाबू खाड़ जी ॥ 5 ॥
  मैं तोरा पूछूँ दरजियवा हो भइया ।
  केते दूर बसे ससुरार जी ॥ 6 ॥
  तोर ससुररिया बाबू , जोड़वा से खैंचल ।
  चुनमें चुनेटल तोर दुआर जी ॥ 7 ॥
  मोतिया चमकइ बाबू , तोहर ससुररिया ।
  चारो गिरदा गाड़ल हइ निसान जी ॥ 8 ॥
  
  मड़वा डगमग खरही बिनु
  मड़वा डगमग1 खरही2 बिनु , कलसा पुरहर बिनु हे ।
  मन मोरे डगमग नइहर बिनु , अप्पन सहोदर बिनु हे ॥ 1 ॥
  मड़वहिं बइठल गोतिया लोग , भनसा3 गोतिनिया लोग हे ।
  तइयो नहीं मन मोरा हुलसल4 अप्पन नइहर बिनु हे ॥ 2 ॥
  इयरी पियरी कइसे पेन्हब , अप्पन नइहर बिनु हे ।
  चउका चनन कइसे बइठब , अप्पन जयल5 बिनु हे ।
  अरप दरप6 कइसे बोलब , अप्पन पुरुख बिनु हे ॥ 3 ॥
  
  कत दिन मधुपुर जायब, कत दिन आयब हे
  कत1 दिन मधुपुर जायब , कत दिन आयब हे ।
  ए राजा , कत दिन मधुपुर छायब , 2 मोहिं के बिसरायब हे ॥ 1 ॥
  छव महीना मधुपुर जायब , बरिस दिन आयब हे ।
  धनियाँ , बारह बरिस मधुपुर छायब , तोहंे नहिं बिसरायब हे ॥ 2 ॥
  बारहे बरिस पर राजा लउटे3 दुअरा4 बीचे गनि5 ढारे6 हे ।
  ए ललना , चेरिया7 बोलाइ भेद पूछे , धनि मोर कवन रँग हे ॥ 3 ॥
  तोर धनि हँथवा के फरहर , 8 , मुँहवा के लायक9 हे ।
  ए राजा , पढ़ल पंडित केर10 धियवा , तीनों कुल रखलन11 हे ॥ 4 ॥
  उहवाँ12 से गनिया उठवलन , अँगना बीचे गनि ढारे हे ।
  ए ललना , अम्माँ बोलाइ भेद पुछलन , कवन रँग धनि मोरा हे ॥ 5 ॥
  तोर धनि हँथवा के फरहर , मुँहवा के लायक हे ।
  ए बबुआ , पढ़ल पंडित केर धियवा , तीनों कुल रखलन हे ॥ 6 ॥
  उहवाँ से गनिया उठवलन , ओसरा13 बीचे गनि ढारे हे ।
  ए ललना , भउजी बोलाइ भेद पुछलन , धनि मोरा कवन रँग हे ॥ 7 ॥
  तोरो धनि हँथवा के फरहर , मुँहवा के लायक हे ।
  बाबू , पढ़ल पंडित केर धियवा , तीनों कुल रखलन हे ॥ 8 ॥
  उहवाँ से गनिया उठवलन , सेजिया बीचे गनि ढारे हे ।
  ए ललना , धनियाँ बोलाइ भेद पुछलन , तुहूँ धनि कवन रँग हे ॥ 9 ॥
  अँगना मोरा लेखे14 रनबन15 दुअरा कुँजनबन16
  ए राजा , सेजिया पर लोटे काली नगिनिया , रउरे17 चरन बिनु हे ॥ 10 ॥
  
  हम नहीं पूजबइ बरहिया, भइया नहीं अयलन हे
  हम नहीं पूजबइ1 बरहिया , 2 भइया नहीं अयलन हे ॥ 1 ॥
  अँगना बहारइत चेरिया त सुनहऽ बचन मोरा हे ।
  चेरिया , देखि आवऽ हमरो बीरन भइया , कहुँ चलि आवत हे ॥ 2 ॥
  दूरहिं घोड़ा हिंहिंआयल , 3 पोखरिया4 घहरायल5 हे ।
  गली गली इतर6 धमकी गेल , 7 भइया मोरा आयल हे ॥ 3 ॥
  मचिा बइठल तोहें सासुजी , सुनहऽ बचन मोरा हे ।
  अब हम पूजबो बरहिया , भइया मोर आयल हे ॥ 4 ॥
  सासुजी , कहँमाहि8 धरियई9 दउरिया , 10 कहाँ रे ई11 सोठाउर12 हे ।
  सासुजी , कहाँ बइठइअइ13 बीरन भइया , देखतो सोहावन हे ॥ 5 ॥
  कोठी14 काँधे रखिहऽ दउरिया , कोठिल15 बीच सोठाउर हे ।
  बहुआ अँचरे16 बइठइहऽ बीरन भइया , देखत सोहावन हे ॥ 6 ॥
  ओहरी17 बइठल दुलरइतिन ननदो , मुँह चमकावल हे ।
  जे कछु कोठिया के झारन , 18 अँगना के बाढ़न19 हे ।
  भउजी सेहे लेके अयलन बीरन भइया , देखते गिलटावन20 हे ॥ 7 ॥
  
  आले आले बँसवा कटावलूँ
  आले आले1 बँसवा कटावलूँ , डढ़िया2 नबि नबि3 जाय ।
  से जीरा छावल कोहबर ॥ 1 ॥
  सेहे4 पइसि5 सूतल6 दुलहा दुलरइता दुलहा ।
  जबरे7 सजनमा केर धिया , से जीरा छावल कोहबर ॥ 2 ॥
  ओते8 सुतूँ9 ओते सुतूँ , दुलहिन , दुलरइतिन दुलहिन ।
  पुरबी चदरिया10 मइला होय जयतो , से जीरा छावल कोहबर ॥ 3 ॥
  एतना बचनियाँ जब सुनलन , दुलहिन सुहबे ।
  खाट छोड़िए भुइयाँ11 लोटे हे , से जीरा छज्ञवल कोहबर ॥ 4 ॥
  भनसा12 पइसल तोहे13 बड़की सरहोजिया14 ।
  अपन ननदिया के बौंसावह15 से जीरा छज्ञवल कोहबर ॥ 5 ॥
  उठूँ मइयाँ16 उठूँ मइयाँ , जाऊँ कोहबरवा ।
  अपन सँम्हारू17 लामी केस , से जीरा छावल कोहबर ॥ 6 ॥
  कइसे उठूँ , कइसे उठूँ भउजी हे ।
  छिनारी पूता18 बोलहे19 कुबोल , से जीरा छावल कोहबर ॥ 7 ॥
  कने20 गेल21 कीया22 भेलऽ23 छिनारी के भइया हे ।
  हमर ननदिया रूसवल24 से जीरा छावल कोहबर ॥ 8 ॥
  
  आज अनंद भलइ हमर नगरी
  बधैया
  आज अनंद भलइ1 हमर नगरी ।
  मोर दादा लुटावे अनधन सोना , मोर दादी लुटावे मोती के लरी2 ॥ 1 ॥
  बाबूजी लुटावथ3 कोठीअटारी , मइया लुटाबे फूल के झरी ।
  मोबारख4 होय होरिला तोहरो गली ॥ 2 ॥
  
  के रे लेल उबटन, के रे लेल तेल
  के1 रे लेल उबटन , के रे लेल तेल ।
  के रे लेल थारी2 भरी हरदी3 कस्तूर4 ॥ 1 ॥
  सेते5 आवऽ6 येते आवऽ , बइठऽ , दुलरइता ।
  लगतो7 अहो दुलहा , हरदी कस्तूर ॥ 2 ॥
  
  गँगा रे अरार कवन बरूआ करे असनान
  गँगा रे अरार1 कवन बरूआ2 करे असनान ।
  करे असननियाँ रे बरूआ , निरखे3 आठो अँग4 ॥ 1 ॥
  बिनु हो जनेउआ हो बाबा , ना सोभे कान ।
  अप्पन जनेउआ हो बाबा हमरा के दऽ ॥ 2 ॥
  हमरो जनेउआ हो बरूआ , भे गेल5 पुरान ।
  तोहरो जनेउआ हो बरूआ , देबो बजना6 बजाए ॥ 3 ॥
  गँगा के अरार कवन बरूआ करे असनान ।
  करे असननियाँ रे बरूआ , निरखे आठो अँग ॥ 4 ॥
  बिनु हो जनेउआ हो चाचा , ना सोभे कान ।
  अप्पन जनेउआ हो चाचा , हमरा के दऽ ॥ 5 ॥
  हमरो जनेउआ हो बरूआ , भे गेल पुरान ।
  तोहरो जनेउआ हो बरूआ , देबो बजना बजाए ॥ 6 ॥
  
  नदिया के किनारे लहालही दुभिया
  नदिया के किनारे लहालही1 दुभिया2 चरले सोरहिया के गाय हे ।
  ओही3 रे बछरवा4 के गभरू5 बनवलों , पियले कटोरवे दूध हे ॥ 1 ॥
  दुधवा पिअइते बाबू अझुरी पसारे6 माँगल7 मउरी गँथाए हे ।
  होए द बिहान8 पह फटे9 द दुलरुआ , बसि जइहें सहर बजार हे ॥ 2 ॥
  सोनवा चोरायम10 मउरी बनायम11 मोतिअनि लगले जे लर हे ।
  साँकरि साँकरि गलिया कवन भँडुआ , साँकरि रउरी दुआर12 हे ॥ 3 ॥
  जहाँ ए कवन बाबू लगत दुअरिया , झरले मउरिया के लर हे ॥ 4 ॥
  अपन रसोइया13 से बाहर भेलन कवन सुगइ14 ।
  कइसे में लोकू15 छैल जी के मउरिया , झुकि परे गाँव के लोग हे ॥ 5 ॥
  
  चउका चढ़ि बइठलन कवन बाबू
  चउका1 चढ़ि बइठलन कवन बाबू ।
  जाँघ ले ले धिया बइठाइ हे ॥ 1 ॥
  ए राम , असरे पसरे2 चुनरी भींजल ना ।
  रउरा परभुजी बेनियाँ3 डोलावऽ ना ॥ 2 ॥
  कइसे बेनियाँ डोलाऊँ हे सुगइ ।
  ताकत होइहें4 बाबूजी तोहार हे ॥ 3 ॥
  चलु चलु सुगइ हमर देसवा ।
  उहँई5 देबो बेनियाँ डोलाइ ना ॥ 4 ॥
  चउका चढ़ि बइठलन कवन चच्चा ।
  जाँघ ले ले धिया बइठाइ हे ॥ 5 ॥
  ए राम , असरे पसरे चुनरी भींजल ना ।
  रउरा परभुजी बेनियाँ डोलावऽ ना ॥ 6 ॥
  कइसे बेनियाँ डोलाऊँ हे सुगइ ।
  ताकत होइहें चच्चा तोहार हे ॥ 7 ॥
  चलु चलु सुगइ हमर देसवा ।
  उहईं देबो बेनियाँ डोलाइ ना ॥ 8 ॥
  
  हार लगल बेनियाँ, सोहाग लगल बेनियाँ
  हार लगल1 बेनियाँ , सोहाग लगल बेनियाँ ।
  मोती लगल हे , सोभइ सुगही2 के सेजिया ॥ 1 ॥
  अँगना में हकइ3 चलन केरा4 हे गछिया5 ।
  बिछ गेलइ6 हे धनि , सुगही के सेजिया ॥ 2 ॥
  से चले लगलइ हे उहाँ7 हार लागल बेनियाँ ।
  ओने से8 आवल पुरबा9 आयल सुख नीनियाँ ॥ 3 ॥
  भुला गेलइ हे मोरा हार लगल बेनियाँ ।
  भुला गेलइ हे मोरा सुहाग लगल बेनियाँ ॥ 4 ॥
  आग लावे10 गेलूँ11 हम , ननदी के अँगना ।
  उहीं12 धरल हे देखलूँ , हार लगल बेनियाँ ॥ 5 ॥
  बाबा खउकी13 भइया खउकी , तुहूँ मोरा धानि ।
  लगाइ देलऽ हे मोर बहिनी के चोरिया ॥ 6 ॥
  बाबा कीर14 भइया कीर , परभु तोर दोहइया ।
  हम न लगौली15 तोर बहिनी के चोरिया ॥ 7 ॥
  आग लावे गेली हम , ननदो के अँगना ।
  ओहँइ16 देखली , हम हार लगल बेनियाँ ॥ 8 ॥
  आबे देहु , आबे देहु , हाजीपुर के हटिया17 ।
  कीन देबो18 हे धनि , हार लगल बेनियाँ ॥ 9 ॥
  लाय देहो हे परभु , हार लगल बेनियाँ ।
  रूस गेल हे धनि , लाय देबो बेनियाँ ॥ 10 ॥
  
  हम तो दरदे बेयाकुल, ननदिया के हाँसी बरे
  हम तो दरदे1 बेयाकुल , ननदिया के हाँसी2 बरे3 ।
  सासु तोर पइयाँ4 परू5 रूसिनिया6 के बिदा करूँ ।
  छिनरिया7 के बिदा करूँ , सतभतरी8
  
  बाबा हो धन लोभित धनवे लोभाइ गेल
  बाबा हो धन लोभित1 धनवे2 लोभाइ3 गेल ।
  सातो नदिया पार कयलऽ4 ।
  केहि5 अइहें6 केहिं जइहें , सनेस7 पहुँचइहें ।
  कउन भइया बाट बहुरयतन , अम्मा से भेंट होयतन8 हे ॥ 1 ॥
  नउआ9 अयतन , बरिया10 जयतन , सनेस पहुँचयतन हे ।
  कवन भइया बाट बहुरयतन , अम्मा से मिलन होयतन हे ॥ 2 ॥
  
  मचिया बइठल तू अम्मा
  मचिया बइठल तू अम्मा तो सुनहूँ बचन मोरा हे ।
  ललना हम लिपबई भाभी के सउरिया कंगनबाँ लेई लेबइन हे ।
  सउरी पइसल तुहूँ बहुआ त सुनहूँ बचन मोरा हे ।
  ललना दई देहूँ धिया के कंगनवा , धिया देस दूर बसे हे ।
  कंगनवे कारन पिया देश गेलन अउरो विदेस गेलन हे ।
  ललना न देबइन ननदी कंगनवाँ , ननदिय देसदूर बसे हे ।
  चुप रह चुप रह बहिनी , त सुनहूँ बचन मोरा हे ।
  हम करबो दूसर बिआह कंगनवाँ हम दिलाई देबो हे ।
  इतना बचनियाँ धनियाँ सुनलन , सुनहूँ न पौलन हे ।
  ललना झटसिन फेंकले कंगनवाँ अंगनवाँ बीच हे ।
  ललना ल न छिनरियो कंगनवाँ सवतिया बनके रहहूँ न हे ।
  
  कँगना भी बदलूँ, पहुँची भी बदलूँ
  कँगना भी बदलूँ , पहुँची भी बदलूँ , पिया बदल कोई लेवे ।
  चदरिया न बदलूँ हमर1 हरिअर2 चद्दर बुटेदार , चदरिया न बदलूँ ॥ 1 ॥
  झाँझ भी बदलूँ , लरछा3 भी बदलूँ , पिया बदल कोई लेवे
  चदरिया न बदलूँ , हमर हरिअर चद्दर बुटेदार , चदरिया न बदलूँ ॥ 2 ॥
  कंठा भी बदलूँ , हयकल4 पिया बदल कोई लेवे ।
  चदरिया न बदलूँ , हमर हरिअर चद्दर बुटेदार , चदरिया न बदलूँ ॥ 3 ॥
  
  तुम काहे न बोलो अपने लाल से
  तुम काहे न बोलो अपने लाल से ।
  तेरा टीका जो उलझा लाड़ो माँग से ।
  तेरा दुलहा सुलझावे अपने हाथ से ।
  खेलवड़िया1 सुलझावे अपने हाथ से ॥ 1 ॥
  तुम काहे न बोलो गेंदवा2 लाल से ।
  तेरा बेसर जो उलझा लाड़ो नाक से ।
  तेरा दुलहा सुलझावे अपने हाथ से ।
  खेलवड़िया सुलझावे अपने हाथ से ॥ 2 ॥
  तुम काहे न बोलो गेंदवा लाल से ।
  तेरा बाली जो उलझा लाड़ो कान से ।
  तेरा दुलहा सुलझावे अपने हाथ से ।
  तेरा बनरा3 छोड़ावे अपने हाथ से ॥ 3 ॥
  तुम काहे न बोलो गंेदवा लाल से ।
  तेरा माला जो उलझा लाड़ो गले से ।
  तेरा दुलहा सुलझावे अपने हाथ से ॥ 4 ॥
  तुम काहे न बोलो गंेदवा लाल से ।
  तेरा सूहा4 जो उलझा लाड़ो जान5 ।
  तेरा छापा जो उलझा लाड़ो जान से ।
  तेरा दुलहा सुलझावे अपने हाथ से ।
  तुम काहे न बोलो गंेदवा लाल से ॥ 5 ॥
  
  कहँमा हि लेमुआ के रोपब, कहमा अनार रोपब हे
  कहँमा1 हि लेमुआ2 के रोपब , कहमा अनार रोपब हे ।
  कहँमाहि रोपब नौरंगिया , से देखिदेखि जीउ भरे हे ॥ 1 ॥
  अँगनाहि रोपबइ से लेमुआ , खिरकी3 अनार रोपब हे ।
  दरोजे4 पर रोपबइ नौरंगिया , से देखिदेखि जीउ भरे हे ॥ 2 ॥
  लटकल देखलूँ लेमुआ त , पकल अनार देखलूँ हे ।
  गोले गोले देखलूँ नौरंगिया , जचा5 रे दरद बेयाकुल हे ॥ 3 ॥
  समना6 भदोइया केरा रतिया , त हारिला जलम लेलन हे ।
  बजे लागल अनन्द बधाबा त महल उठे सोहर हे ॥ 4 ॥
  कउन बन फूलहइ गुलबवा त कउन बन कुसुम रँग हे ।
  कउन देइ7 के रँगतइ चुनरिया , त देखते सोहावँन हे ॥ 5 ॥
  कुंज बन फूलहइ गुलबवा त कुरखेत8 कुसुम फूलइ हे ।
  सुगही9 के रँगब चुनरिया , त देखत सोहावँन हे ॥ 6 ॥
  
  मलिया के बाघ में बेलिया फूले हे फुलवा,
  मलिया के बाघ1 में बेलिया2 फूले हे फुलवा ,
  चमेलिया फूले हे फुलवा ।
  तहवाँ हे कवन सुगइ झारे3 लामी4 केसिया ॥ 1 ॥
  घोड़वा चढ़ल आबे कवन दुलहा ।
  अरे लपकि धइले छयला5 दहिन मोरा हे बहियाँ ॥ 2 ॥
  छोडू़ छयला , छोडू़ छयला , दहिन मोरा बहियाँ ।
  फूटि जइहें संखाचूड़ी , मुरुकि6 जइहें बहियाँ ॥ 3 ॥
  फूटे दहु संखाचूड़ी , नाहि मुरुकि बहियाँ ।
  फेनो7 के पेन्हयबो सुगइ , लाली लाली हे चूड़िया ।
  अरे फेनो के पेन्हयबो सुगइ , सोने के है कँगना ॥ 4 ॥
  कहाँ तूहूँ पयबो परभु , लाली लाली चूड़िया ।
  कहाँ तूहूँ पयबो परभु , सोने के कँगना ॥ 5 ॥
  अम्माँ पउती8 पयबो सुगइ , लाल लाल चूड़िया ।
  सोनरा घर पयबो सुगइ , सोने के कँगना ॥ 6 ॥
  जब हम होयबो9 कवन साही के बेटिया ।
  अरे लातहुँ10 न छुअबो छयला , लाली लाली चूड़िया ॥ 7 ॥
  जब हम होयबो कवन साही बहिनियाँ ।
  अरे लातहुँ न छुअबो छयला , सोने के कँगना ॥ 8 ॥
  जब हम होयबो कवन साही के बेटवा ।
  अरे जोर11 से पेन्हयबो सुगइ , लाली लाली चूड़िया ॥ 9 ॥
  जब हम होयबो कवन साही भतीजवा ।
  अरे जोर से पेन्हयबो सुगइ , सोने के कँगना ॥ 10 ॥
  
  सुरसती गनपत मनाइब, चरन पखारब हे
  सुरसती1 गनपत मनाइब , 2 चरन पखारब3 हे ।
  अहे रूकमिनी भइल राजा जोग , 4 केसब5 बर पावल हे ॥ 1 ॥
  नेहाइ धोवाइ6 के माँग फारल , 7 अगर चनन सिर धरे ।
  फूल सेज बिछाय आपन कंत सँग बिहरन लगे ॥ 2 ॥
  चार पहर रात कामिन8 हरि सँग बिलास करे ।
  चउठे पहर जब बीतल सपन एक देखल हे ॥ 3 ॥
  देखि सपना रानी रूकमिनी , अपन हरि जगावहिं ।
  लाज लोक विचार कछु नहीं , एक बात उचारहि ॥ 4 ॥
  दूसर मास जब बीतल , कार्त्तिक9 फूलल कुंद कली ।
  अहे हँसि हँसि पूछथि सखियन उनकर मोदभरी ॥ 5 ॥
  रुकमिन जनमहिं करोध10 सखिन मारन धाबहिं ।
  जाहु नारी , देम11 मोंहि खेल न भावहिं ॥ 6 ॥
  तीसर मास जब आयल , अगहन मोद भरी ।
  सैनहि सैन12 सखिन सब घुमरि घुमरि13 उठे ॥ 7 ॥
  देह लागत सून14 भोजन देखि देखि हुल15 बरे16 ।
  छप्पन परकार के भोजन छाड़ि देइ , छुवा17 न करे ॥ 8 ॥
  सभ छाड़ि चुल्हवा18 के माटि के रुकमिन चुपके चाटे ॥ 9 ॥
  कउन कारन19 भेल तोंहि के , कहि के मोंहि सुनावहू ।
  कउन चीज मनभावत , वोंहि के बनावहू ॥ 10 ॥
  नहीं चाहुँ अन धन लछमी , न छप्पन भोजन हे ।
  नहीं मोरा रोग न सोग , कउन चीज माँग हम हे ॥ 11 ॥
  जलम जलम तोर दासी होऊँ , अउरो न कछु चाहूँ हे ॥ 12 ॥
  चउठी महीने जब बीतल , पूस नियरायल हे ।
  लागत ठंडा बयार त काँपत हियो हमरो ॥ 13 ॥
  पचमे माह माघ आयल आयल सीरी पंचमी हे ।
  सजी गेल बाघ20 बगइचा , त रुकमिन हुलसे हियो ॥ 14 ॥
  छठहि मास जब आयल , फागुन छठवाँ जनायल21 हे ।
  अहे कनक कटोरा में दूध भरि चेरिया त लावल हे ॥ 15 ॥
  सभ छाड़ि अमरस22 चाटल , मधुर रस तेजल23 हे ।
  अलफी सलफी24 सभ फेकल25 मन फरियायल26 हे ॥ 16 ॥
  सतमें मास आयल चइत , सत बाजन27 बाजये हे ।
  अहे , मधुबन फुलल असोक , भओंरा28 रस भरमइ29 हे ॥ 17 ॥
  कोइल सबद सोहावँन , अति मनभाँवन हे ।
  रुकमिन चिहुँकी के उठथि बदन पियरायल हे ॥ 18 ॥
  अठमे महीने जब , आयल बइसाख30 नियरायल हे ।
  अहे फेरि फेरि देख मुँह अयनमा , 31 कइसन32 मुँह पीयर हे ॥ 19 ॥
  नौमा33 महीना जब जेठ क दुपहर हे ।
  लुहवा34 चलहइ , धूरी35 उठहइ से रुकमिन व्याकुल हे ॥ 20 ॥
  दसमहि मास जब आयल , असाढ़ नियरायल हे ।
  कउन विधि उतरब पार , चितय36 रानी रुकमिन हे ॥ 21 ॥
  जलम लीहल परदुमन , महल उठे सोहर हे ।
  मोती , मुँगा , चानी , सोना , लुटवल , जे किछु माँगल हे ।
  सखी सभ मंगल गावहिं , सुध बुध बिसरहिं हे ॥ 22 ॥
  जे इह मंगल गावहिं , गाइ , सुनावहिं हे ।
  दूध पूत बढ़े अहियात , पुतर फल पावहिं हे ॥ 23 ॥
  
  रूक्मिन बिपर के बोलौउलन, आँगन बइठवलन हे
  रूक्मिन बिपर1 के बोलौउलन , आँगन बइठवलन2 हे ।
  हमरा सँपतिया3 के चाह , सँपति हम चाहही4 हे ॥ 1 ॥
  उलटि पुलटि बिपर देखलन मन मुसकयलन5
  रूक्मिन , बिधी नइ लिखलन लिलार , 6 सँपति कहाँ पायब हे ।
  रूक्मिन , देबी जी हथुन7 दयामान , सँपति तोरा ओहि देथुन8 हे ॥ 2 ॥
  उहँऊ9 रूक्मिन चललन , देबी से अरज करे हे ।
  देबीजी हमरो सँपतिया के चाह , सँपति हम चाहही हे ॥ 3 ॥
  उलटि पुलटि देबीजी देखथिन बड़ी मुसकयलन हे ।
  रूक्मिन , बिधी नहीं लिखल लिलार , सँपति कहाँ पायब10 हे ।
  रूक्मिन , गंगा जी हथुन दयामान , सँपति तोरा देइ देथन हे ॥ 4 ॥
  उहँउ से रूक्मिन चललन , गंगा से अरज करे हे ।
  गंगाजी , मोरा सँपतिया के चाह सँपति हम चाहही हे ॥ 5 ॥
  उलटि पुलटि गंगाजी देखलन , मन मुसकयलन हे ।
  रूक्मिन , बिधी नहीं लिखल लिलार , सँपति कहाँ पायब हे ।
  रूक्मिन , बिसुन11 जी हथुन दयामान , सँपति तोरा देइ देथुह हे ॥ 6 ॥
  उहँउ से रूक्मिन चलि भेलन , बिसुन से अरज करे हे ।
  बिसुन , मोरा सँपतिया के चाह , सँपति हम चाहही हे ॥ 7 ॥
  उलटि पुलटि बिसुन देखलन , मन मुसकयलन हे ।
  रूक्मिन , बिधी नहीं लिखल लिलार , सँपति कहाँ पायब हे ।
  रूक्मिन , सिबजी हथुन दयामान , वोही सँ देथुन हे ॥ 8 ॥
  उहँउ से रूक्मिन चलि भेलन , सिब से अरज करे हे ।
  सिबजी , मोरा सँपतिया के चाह , सँपति हम चाहही हे ॥ 9 ॥
  उलटि पलटि सिब देखलन , मन मुसकयलन हे ।
  रूक्मिन , बिधि नहीं लिखलन लिलार , सँपति कहाँ पायब हे ।
  रूक्मिन , बरमाँजी12 हथुन दयामान , ओही सँपति देथुन हे ॥ 10 ॥
  उहँउसे रूक्मिन चललन , बरमाँ से अरज करे हे ।
  बरमाँजी हमरो सँपतिया के चाह , सँपति कहाँ पायब हे ॥ 11 ॥
  उलटि पलटि बरमाँ देखलन , मन मुसकयलन हे ।
  रूक्मिन , बिधि नहीं लिखलन लिलार , सँपति कहाँ पायब हे ॥ 12 ॥
  बरमाँजी बलका13 के बोलौउलन जाँघे बइठवलन हे ।
  बलका , छठिया14 राते तोरा होयते , घुरिए15 चलि अइह हे ॥ 13 ॥
  एतना सुनयते16 त बलका त बलका अरज करे हे ।
  बरमाँ जी , हम न जायब17 अबतार बहुत दुख होयत हे ॥ 14 ॥
  घर ही रोवत मोरा अंबा बाहर मोरा पिता रोइतन हे ।
  बरमाँ जी , हम नहीं लेबो अबतार , बहुत दुख पायब हे ॥ 15 ॥
  बरमाँ जी , बलका के बोलवलन , जाँघे बइठवलन हे ।
  बलका सदियाबिआह18 तोरा होयतो , तबहि चलि अइह हे ॥ 16 ॥
  बलका बरमाँ से अरज करे अउरो मिनती करे हे ।
  बरमाँ जी , हम न लिहब अवतार , बहुत दुख होवत ॥ 17 ॥
  घरे जे रोबे मोरा भइया बाहर मोरा पिता रोइतन19 हे ।
  सेजिया बइठल रोवे घरनी , बहुत दुख होयत हे ॥ 18 ॥
  बरमाँ जी बलका के बोलवलन , जाँघे बइठवलन हे ।
  बलका , अजर अमर होई रहिह , बहुत सुख होयत हे ॥ 19 ॥
  
  हरि हरि दुभिया सोहामन लागे हे
  हरि हरि1 दुभिया2 सोहामन लागे हे ।
  फरि फरि3 दौना4 झुकि गेलइ हे ॥ 1 ॥
  घोड़वा दउड़यते अयलन दुलरइता दुलहा हे ।
  जिनखर5 अभरन6 अमोद7 लागे हे ।
  जिनखर पगिया8 केसर रँगे हे ॥ 2 ॥
  धाइ धुइ9 पइसल सुघइ सेजिया हे ।
  कहु धनि खेम10 कुसल हे ।
  चलहु धनि हमर देसवा हे ॥ 3 ॥
  हम कइसे जयबो परमु तोहर देसवा हे ।
  रोइ रोइ मइया मरि जयतइ हे ॥ 4 ॥
  कलपि11 कलपि बाबू रहि जयतन हे ।
  सँघवा12 के सखिया सँघे मोरा छूटि जयतइ हे ।
  कोरपिछुआ13 भइया रूसि जयतइ हे ॥ 5 ॥
  एतना बचनियाँ सुनि के दुलरइता दुलहा हे ।
  सुनु धनि बचन मोरा हे ॥ 6 ॥
  मइया मोरा होतो14 धनि तोहर मइया हे ।
  मोर बाबूजी तोर बाप हे ।
  मोर बहिनी होतो धनि तोहर सखिया हे ।
  मोर भुइया तोहर लहुरा15 देवर हे ॥ 7 ॥
  नइहरा के सुखबा परभु जी कइसे बिसरब हे ।
  उहाँ सुपती16 मउनी कइसे खेलब हे ॥ 8 ॥
  
  पहिला दरद जब आयल, सासु गोड़ लागले हे
  पहिला दरद जब आयल , सासु गोड़1 लागले हे ।
  सासु , अब न करम अइसन2 काम , दरद अँग सालइ3 हे ॥ 1 ॥
  दोसर दरद जब उठल , ननदी गोड़ लागल हे ।
  ननदी , अब न जयबइ सामी सेज , दरद हिया सालइ हे ॥ 2 ॥
  तेसर दरद जब उठल , होरिला जलम लेल हे ।
  बजे लागल अनन्द बधइया , महल उठे सोहर हे ॥ 3 ॥
  
  कउने बाबू के मड़वा लगल फुलवरिया हे
  कउने बाबू के मड़वा लगल फुलवरिया हे ।
  कउने देइ1 के कोहबर नाचहइ2 मलहोरिया3 हे ।
  आजु सुदिनमा दिनमा नाचइ मलहोरिया हे ॥ 1 ॥
  
  मियाँ बँदरे को लागि जइहें चोट रे
  मियाँ बँदरे1 को लागि जइहें2 चोट रे ।
  कँगनवाँ मैं ना पेन्हू रे ॥ 1 ॥
  ए नइहर वाली अस्सी मुहर का कँगना तुम्हारा ।
  पाँचे मोहर की है कील3 रे , कँगनवाँ मैं ना पेन्हूँ रे ॥ 2 ॥
  ए नइहरवाली , कँगना , तुम्हारा , राते उतारो ।
  भारे पेन्ह रे , कँगनवाँ मैं ना पेन्हूँ रे ।
  मियाँ बँदरे को लागि जइहें चोट रे , कँगनवाँ मैं ना पेन्हूँ रे ॥ 3 ॥
  
  सिमरी के दिअरी हे झलमल लउकल
  सिमरी1 के दिअरी2 हे झलमल लउकल3 दुनियाँ संसार हे ।
  सेहो सुनि बेटी के बाबा मनहिं बेदिल4 भेलन , ठोकि देलन5 बजर केवार6 हे ॥ 1 ॥
  अपना रसोइया7 से बाहर भेलि कवन बेटी , सुनऽ बाबा बचन हमार हे ।
  खोलु , खोलु बाबा हो बजर केवँरिया , अहो बाबा , साजन छेकले8 दुआर हे ॥ 2 ॥
  कइसे में खोलूँ बेटी बजरा केवँरिया हे , आजु मोरा अकिल हेरायल9 हे ।
  बहिआँ10 धरइते जी बाबा , कुइयाँ भँसिअइतऽ11 छुटि जाइल धिआ के संताप हे ॥ 3 ॥
  जँघिया भरोसे गे बेटी धिआ जलमवली , मुँह सूखे12 कइली दुलार हे ।
  बहियाँ धरइते गे बेटी , छाती मोरा फाटल , कुइआँ भँसवलो न जाय हे ॥ 4 ॥
  
  मैं तो अकेली राजा घर न लुटाऊँगी
  मैं तो अकेली राजा घर न लुटाऊँगी ,
  घर न लुटाऊँगी , नेग भी चलाऊँगी ।
  मैं तो अकेली राजा घर न लुटाऊँगी ,
  सासु अइहें किया मोरा होइहें ।
  देवता मनाने अपनी मइया को बुराऊँगी ,
  मैं तो अकेली राजा घर न लुटाउँगी ।
  गोतनी नहीं अइहें किया मोरा होइहें ,
  हलुआ घाटन अपनी भाभी को बुराऊँगी ।
  मैं तो अकेली राजा घर न लुटाऊँगी ,
  ननदी न अइहें किया मोरा होइहें ।
  काजर पारन को बहिनी को न बुलाउँगी ,
  मैं तो अकेली राजा घर न लुटाऊँगी ।
  
  ननदिया माँगे फुलझड़ी हे, हम न देवइ
  ननदिया माँगे फुलझड़ी हे , हम न देवइ1 ।
  झलाही2 माँगे मोती लड़ी हे , हम न देवइ ॥ 1 ॥
  राजाजी , सोवे कि जागे हे , हम न देवइ ।
  अप्पन3 बहिनी के बरजू4 हे , हम न देवइ ॥ 2 ॥
  
  अमवा पत्तो न डोलले, महुआ के पत्तो न डोलले
  अमवा1 पत्तो न डोलले2 महुआ के पत्तो न डोलले ।
  एक इहाँ डोलले सुगइ सेज हे बेनियाँ ॥ 1 ॥
  हरे रँग के बेनियाँ , आँचर3 लगल मोतिया ।
  सुरुजे देलन जोतिया ॥ 2 ॥
  आग आने4 गेलिअइ5 हम सोनरा के घरवा ।
  कउनी6 रे बैरिनियाँ चोरयलक7 मोर हे बेनियाँ ॥ 3 ॥
  गेलिअइ हम ननदोहि बनके8 पहुनमा ।
  अरे , ननदोसिया के पलँग देखली अपन बेनिया ॥ 4 ॥
  मारबो हे धनियाँ हम कादो9 में लेसरि10 के ।
  अरे , हमरे बहिनियाँ के लगैलऽ11 काहे12 चोरिया ॥ 5 ॥
  सेजिया बिछायब तहाँ धनि पयबइ13 ।
  अरे , मइया के जनमल बहिनियाँ कहाँ पयबइ ॥ 6 ॥
  
  नदिया किनारे जी हरी हरी दुभिया
  नदिया किनारे जी हरी हरी दुभिया ।
  गइया चरावे हीरालाल जी ॥ 1 ॥
  कारी गाय सुन्नर1 ऐसो लेरू2 ।
  दुधवा पियत हीरालाल जी ॥ 2 ॥
  सोने के सेहला3 गढ़ा दऽ मोरे बाबा ।
  अउर जड़ा दऽ हीरालाल जी ॥ 3 ॥
  सोने के सेहला बाबू मरमो4 न जानूँ ।
  कइसे जड़इबे हीरालाल जी ॥ 4 ॥
  तोहरो ससुर जी के साँकर गलिया ।
  झरि जयतो सेहला के फूल जी ॥ 5 ॥
  आगे आगे जइतन बाबा5 जी साहेब ।
  सेकर6 पीछे मामा7 सोहागिन जी ।
  जेकर8 पीछे जइतन छोटकी बहिनिया ।
  चुनि लेतन सेहला के फूल जी ॥ 6 ॥
  
  जाहि दिन अगे बेटी, तोहरो जलम भेल
  जाहि दिन अगे1 बेटी , तोहरो जलम भेल ।
  नयनमा2 न आयल सुखनीन3 हे ॥ 1 ॥
  नीदो न आबे बेटी भूखो न आबय ।
  तारा गिनइते भेल बिहान4 हे ॥ 2 ॥
  पुरूब खोजलूँ , पच्छिम खोजलूँ ,
  खोजलूँ सहर बिहार5 हे ।
  एक नहीं खोजलूँ दुलरइता बाबू के डेरवा6
  जाहाँ हथी7 राजकुमार हे ॥ 3 ॥
  दादा के हाथ में गेडु़आ8 जे सोभए ,
  दादी के हाथे कुस डाढ़9 हे ।
  काँपन लागे बाबा कुस के गेडु़अवा ,
  काँपन लागे कुस डाढ़ हे ॥ 4 ॥
  आल10 में ताख पर गुड़िया रोवे ,
  रोवे लागल टोलवा परोस हे ।
  जारे जारे11 रोवथि बाबा दुलरइता बाबा ,
  बनवे12 के कोइल13 चलल जाय हे ॥ 5 ॥
  
  जसोदा तोहर भाग बड़ा लहबर नंदरानी
  बधैया
  जसोदा तोहर भाग बड़ा लहबर1 नंदरानी ।
  देवोकी2 तोहर भाग बड़ा लहबर हे रानी ॥ 1 ॥
  काहाँ जलमलन3 हे जदुनन्नन , काहाँ बाजत हे बधावा नंदरानी ।
  देवोकी घर में जलमलन जदुनन्नन , गोकुला में बाजत बधावा नंदरानी ॥ 2 ॥
  काहे के छूरी से नार छिलायल , 4 काहे के खपर5 नेहलायल नंदरानी ।
  सोने के छूरी से नार छिलायल , रूपे के खपर नेहलायल नंदरानी ॥ 3 ॥
  काहे के उजे6 अँगिया7 टोपिया , केकरा के तू पहिरयबऽ नंदरानी ।
  रेसमी के उजे अँगिया टोपिया , केकरा के तू पहिरयबऽ नंदरानी ।
  रेसमी के उजे अँगिया टोपिया , अपन लाला के पहिरायब नंदरानी ॥ 4 ॥
  केरे8 लुटवथि अन , धन , लछमी , केरे लुटावथि मोती नंदरानी ।
  नंद लुटावथि अन , धन , लछमी , जसोदा लुटावथि मोती नंदरानी ॥ 5 ॥
  अइसन9 जलम लिहल जदुनन्नन , घर बाजे बधावा नंदरानी ॥ 6 ॥
  
  ऊ जे जब रे गोहुम केरे ओबटन
  ऊ जे1 जब2 रे गोहुम केरे ओबटन3 राई4 सरसो के तेल , अउरो5 फुलेल ।
  से बेटा बइठल ओबटन6 दुलरइता बइठल ओबटन ॥ 1 ॥
  लगवलऽ7 मइयो8 सोहागिन , हाँथ कँगन डोलाय , नयना घुमाए ।
  से बेटा बइठल ओबटन , दुलरइता बइठल ओबटन ॥ 2 ॥
  लगवल चाची सोहागिन , हाँथ कँगन डोलाय , नयना घुमाय ।
  से बेटा बइठल ओबटन , दुलरइता बइठल ओबटन ॥ 3 ॥
  लगवल फूआ9 सोहागिन , हाँथ कँगना डोलाए , नयना घुमाए ।
  से बेटा बइठल ओबटन , दुलरइता बइठल ओबटन ॥ 4 ॥
  
  गंगा रे जमुनवाँ के रेतिया
  गंगा रे जमुनवाँ के रेतिया1 मोतिया उपजायब हे ।
  गंगा रे जमुनवाँ के रेतिया , सोनवाँ उपजायब हे ॥ 1 ॥
  जब मैं जनतों कवन बरूआ , तुहूँ पंडित होयबऽ हे ।
  तुहूँ बराम्हन होयबऽ हे ।
  कंचन थाल भराइ के , सोनवाँ भीखी2 देयब3 हे ।
  मोतिया भीखी देयब हे ॥ 2 ॥
  
  बहरी के कोहबर लाल गुलाब हे
  बहरी1 के कोहबर लाल गुलाब हे ।
  भीतर के कोहबर पनमें2 छवावल हे ॥ 1 ॥
  ताहि पइसी3 सुतलन4 सजन के बेटा जी ।
  जबरे5 लगके6 सुतलन दुलरइता देवा के बेटी जी ॥ 2 ॥
  गरजे लागल मेघवा , बरसे लागल मेघ जी ।
  भींजे लागल दुलहा दुलहिन , जुटल7 सनेह जी ॥ 3 ॥
  खोलूँ धनि , खोलूँ धनि , अपन घूँघुट जी ।
  तोहर मुहँमाँ8 लगहे9 बड़ सोहामन10 जी ॥ 4 ॥
  जब रउरा11 मुहँमाँ लगे सोहामन जी ।
  काहे12 हमर बाबा से माँगलऽ दहेज जी ॥ 5 ॥
  
  मड़वा न सोभले कलसवा बिनु
  मड़वा न सोभले कलसवा बिनु , अवरो1 पुरहरवा2 बिनु हे ।
  मड़वा न सोभले गोतियवा3 बिनु , अवरो सवासिन4 बिनु हे ॥ 1 ॥
  चउका चनन कइसे बइठब , अपना पुरुखवा5 बिनु हे ।
  अरबे6 दरबे7 कइसे लुटायब , अपना पुतरवा8 बिनु हे ॥ 2 ॥
  लाल पियर कइसे पेन्हब , अपन धिया9 बिनु हे ।
  इयरी पियरी कइसे पेन्हब , अपना नइहरवा10 बिनु हे ॥ 3 ॥
  
  राजा बोया गरिया छोहरवा रे
  राजा बोया1 गरिया2 छोहरवा रे ।
  बदमवाँ मोरा मन भावे रे ॥
  अँगना में लेमु3 बोया , दुअरे4 अनार बोया जी , राजा बोया गरिया ॥ 1 ॥
  अँगने में लेमु फला , दुअरे अनार फला जी ।
  राजा फला है छोहरवा , बदमवाँ , बदमवाँ मोरा मन भावे जी ॥ 2 ॥
  अँगने का लेमु पका , 5 दुअरे अनार पक्का ।
  पका है गरिया , छोहरवा , बदमवाँ , बदमवाँ मोरा मन भावे जी ॥ 3 ॥
  अँगने का लेमुआ तोड़ा , दुअरे अनार तोड़ा ।
  राजा तोड़ा है गरिया , छोहरवा , बदमवाँ , बदमवाँ मोरा मन भावे जी ॥ 4 ॥
  गैलूँ6 मैं बिंदाबने , 7 हुँएँ हैं नंदलाल ।
  होरिलवा मोरा मन भावे रे ॥ 5 ॥
  
  कउन बन उपजे हे नरियर, कउन बन उपजे अनार हे
  कउन1 बन उपजे2 हे नरियर , कउन बन उपजे अनार हे ।
  ललना , कउन बन उपजे गुलाब , तो चुनरी रँगायब हे ॥ 1 ॥
  बाबा बन उपजे हे नरियर , भइया बन अनार हे ।
  ललना , सामी3 बन उपजे गुलाब , त चुनरी रँगायब हे ॥ 2 ॥
  से चुनरी पेन्हथिन4 सुगही , 5 दुलरइतिन6 सुगही हे ।
  ललना , पेन्हिए चललन पानी लावे , चुकवन7 पानी भरे हे ॥ 3 ॥
  बटियन8 पूछऽ हे बटोहिया , त कुआँ पनिहारिन हे ।
  ललना , केकर हहु तोंहि बारीभोरी , 9 कउन भइया के दुलारी हे ।
  ललना कउन पुरुसवा के नारी , त चुकवा लेइ पानी भरे हे ॥ 4 ॥
  बाबा के हम हीअइ10 बारी , 11 त भइया के दुलारी हे ।
  ललना , सामी जी के अलप12 सुकुमारि , चुकवा सन13 पानी भरी हे ॥ 5 ॥
  मचिया बइठल तुहूँ सासुजी , सुनहऽ बचन मोरा हे ।
  ललना , रहिया में मिलल एक रजवा14 त बदन निहारइ हे ।
  ललना , बोले लगल बचन कुबोल , 15 करे लगल हाँसी हे ॥ 6 ॥
  कइसन16 हइ उजे17 रजवा , कइसन रँग हाथी हे ।
  ललना , कइसन हकइ18 महाउत , 19 कहि समुझावहु हे ॥ 7 ॥
  करिया रंग के हथिया से गोरे महाउत हे ।
  ललना , सुन्नर बदन के जे रजवा से बदन निहारइ हे ॥ 8 ॥
  हँसिहँसि बोलथिन20 सासुजी , तुहूँ बहू बोदिल21 हे ।
  ललना , रजवा हकइ मोर बेटवा , आयल परदेश करि हे ।
  ललना , दुअरे बाँधल हकइ हथिया , तोहर परभु आयल हे ॥ 9 ॥
  
  चलूँ चलूँ डगरिन भवन मोर, हम राजा दसरथ हे
  चलूँ चलूँ डगरिन भवन मोर , हम राजा दसरथ हे ।
  डगरिन , मोर घर अयलन भगमान , भेलन1 नंदलाल2 मोरा हे ॥ 1 ॥
  एतना बचन जब सुनलन , सुनहुँ न पयलन3 हे ।
  राजा लेइ आहु डोलिया कहार , बुलइत4 नहीं जायम5 हे ॥ 2 ॥
  एतना सुनइते राजा दसरथ , डोलिया फनावल6 हे ।
  डगरिन चढ़ि चलूँ मोर महलिया , बालक नहबावहु7 हे ॥ 3 ॥
  हम लेबो हँथिया से घोड़वा अउरी गजमोतीए8 हे ।
  तमकि के बोलहकइ9 डगरिन , तबे नहबायब हे ॥ 4 ॥
  एतना सुनत राजा दशरथ , डगरिन अरज करे हे ।
  डगरिन ले लेहु सहन10 भंडार , बालक नहबावहु हे ॥ 5 ॥
  धन धन धन राजा दसरथ , धन कौसीला माता हे ।
  ललना , धन धन डगरिन भाग , ले राम नेहबावल हे ॥ 6 ॥
  
  टिकवा ओलरि गेल माँग से
  टिकवा1 ओलरि2 गेल माँग से ,
  दुलहा पेन्हावे3 हाँथ से , गीभरू4 पेन्हावे हाँथ से ।
  अहियात5 बाढ़े भाग से , सोहाग6 बाढ़े भाग से ॥ 1 ॥
  कंठवा7 ओलरि गेल गल्ला8 से ,
  दुलहा पेन्हावे हाँथ से , गभरू पेन्हावे हाँथ से ।
  अहियात बाढ़े भाग से , सोहाग बाढ़े भाग से ॥ 2 ॥
  बलवा9 ओलरि गेल लिलुहा10 से ,
  दुलहा पेन्हावे हाँथ से , गभरू पेन्हावे हाँथ से ।
  अहियात बाढ़े भाग से , सोहाग बाढ़े भाग से ॥ 3 ॥
  छागल11 ओलरि गेल पाँव से ,
  दुलहा पेन्हावे हाँथ से , गभरू पेन्हावे हाँथ से ।
  अहियात बाढ़े भाग से , सोहाग बाढ़े भाग से ॥ 4 ॥
  
  आजु देखली हम एक रे सपनमा
  आजु देखली हम एक रे सपनमा ।
  सूतल हली1 हम अपन कोहबरिया ॥ 1 ॥
  ओने से2 अयलइ बाँके रे सिपहिया ।
  पकड़ि बाँधल मोरा पिया सुकमरिया ॥ 2 ॥
  छोडूँ छोडूँ दुलहा हे हमरो सिपहिया ।
  बिहरे3 मोरा देखि बजर के छतिया ॥ 3 ॥
  जो तोहिं देहीं धानि बाला4 रे जोबनमा ।
  छोड़िए देऊँ5 तोहर पिया सुकमरिया ॥ 4 ॥
  पिया देखि देखि मोरा बिहरे करेजवा ।
  नयना ढरे जइसे बरसे समनमा ॥ 5 ॥
  टूटि गेलइ एतना में हमरा के नीनियाँ6 ।
  झरे7 रे लागल जइसे झहरे समनमा8 ।
  
  मिली-जुली चलहु चुमावन, सुनहु सिवसंकर हे
  मिलीजुली चलहु चुमावन , सुनहु सिवसंकर हे ।
  आजु हुइ राम के बियाह , सुनहु सिवसंकर हे ॥ 1 ॥
  दसपाँच सखिया बारिय भोरे1 अउरो बड़ सुन्नर हे ।
  हाथ लेले सोने के थार2 सुनहु सिवसंकर हे ॥ 2 ॥
  चुमवल मइया कोसिला मइया , अवरो तीनों मइया हे ।
  आज अजोधेया में उछाह3 सुनहु सिवसंकर हे ॥ 3 ॥
  
  सामन भदोइया क निसि अधिरतिया
  सामन1 भदोइया2 क निसि अधिरतिया , मलका मलके3 सारी रात हे ।
  बिजली चमके चहुँ ओर हे ।
  खाट छोड़िए भुइयाँ4 सुतली दुलरइतिन बेटी , रोइ रोइ कयल5 बिहान6 हे ।
  दुअरे से अयलन दादा दुलरइता दादा , बेटी से पूछे साधु बात7 हे ।
  कउन संकटिया8 तोरा आयल गे बेटी , रोइ रोइ कयल बिहान हे ॥ 2 ॥
  हमरा सुरतिया जी दादा तोरे न सोहाये , खोजी देलऽ लड़िका दमाद हे ।
  हमर करम बराबर गे बेटी , जानो धरम तोहार हे ॥ 3 ॥
  उतम कुल बेटी तोहरा बिआहलूँ9 देखलूँ छोट न बड़ हे ।
  पूरब खेत बेटी ककड़ी जे बुनलूँ10 ककड़ी के भतिया11 सोहामन हे ॥ 4 ॥
  न जानू बेटी गे तीता कि मीठा , कइसन ककड़ी सवाद12 हे ।
  सोनमा रहइत बेटी तोहरा डहइती13 रूपवा डहलों न जाय हे ॥ 5 ॥
  कुइयाँ14 रहइत बेटी फिनु से15 उढ़ाहती16 समुदर उढ़ाहलेा न जाय हे ।
  बेटा रहइत बेटी फिनु से बिवाहती , बेटी कियाहलो न जाय हे ॥ 6 ॥
  
  बाबू हवले हवले जइयो ससुर के गलिया
  बाबू हवले हवले1 जइयो2 ससुर के गलिया ।
  तुमरे सेहरे ऊपर खिली है , अनार कलिया ।
  अनार कलिया जी , गुलाब कलिया ॥ 1 ॥
  बाबू हवले हवले जइयो , साले की गलिया ।
  तुमरे सेहरे पर फूली है , अनार कलिया ।
  बाबू लाड़ो3 लेते अइयो4 अब्बा की गलिया ॥ 2 ॥
  
  हम तोंही पूछही दुलारी धनी, अउरो अलारी धनी हे
  हम तोंही पूछही दुलारी धनी , अउरो अलारी1 धनी हे ।
  ललना , कउन कउन रँग तोरा भाबे , त कहिके सुनाबहु हे ॥ 1 ॥
  अमवा जे फरलइ2 घउद3 सूर्य , इमली झबद4 सयँ हे ।
  परभु जी , नरियर फरले बहुत सूर्य , ओही मोरा मन भावे हे ॥ 2 ॥
  हम तोंही पूछही दुलारी धनी , अउरो अलारी धनी हे ।
  कउन तोरा अभरन भावे , से कही के सुनाबहु हे ॥ 3 ॥
  साड़ी मोरा भाव हे कम त , ललसवा5 कुसुम रँग चूनर हे ।
  ललना , चोली मन भावे हे साटन फूल , आउ6 जे नई भावे हे ॥ 4 ॥
  हम तोंही पूछही अलारी धनी , अउरो दुलारी धनी हे ।
  ललना , कउन रंग सेजिया तो भावए , कहि के सुनाबहु हे ॥ 5 ॥
  सोनन7 के चारो पउआ , 8 रेसम लागल डोरिये हे ।
  पिया , मन भाव हे रंगल सेजिया , होरिला बिनु नहीं सोभे हे ॥ 6 ॥
  ओते9 सुतूँ , 10 ओते सुतूँ राजा बेटा , अउरो साहेब बेटा हे ।
  ललना , बड़ा रे जतन के होरिलबा , पसेना चुए लागल हे ॥ 7 ॥
  चुए देहु , 11 चुए देहु पसेनवाँ , से कुरता सियायब हे ॥ 8 ॥
  कहाँ से दरजी बोलायब , कहाँ रे कलीगर12 हे ।
  ललना , कइसन कुरता सिलायब , बाबू पहिरायब हे ॥ 9 ॥
  पटना से दरजी बोलायब , गाया13 के कलीगर हे ।
  ललना , हरियर कुरता सिलायब , बाबू पहिरायब हे ॥ 10 ॥
  
  मथवा जे आयल महादेव बड़े बड़े जटा
  मथवा1 जे आयल2 महादेव बड़े बड़े जटा ।
  कँधवा3 जे आयल महादेव बघिनी के छला4 ॥ 1 ॥
  घर से बाहर भेली5 सासु मनाइन6 ।
  गोहुमन सरप छोड़ल फुफकारी ॥ 2 ॥
  किया7 सासु किया सासु गेल डेराइ ।
  तोरा लेखे8 अहे सासु गेहुमन साँप ।
  मोरा लेखे अहे सासु गजमोती हार ॥ 3 ॥
  कथिकेरा9 दियवा , कथिकेरा बाती ।
  कथिकेरा तेलवा , जरेला10 सारी राती11 ॥ 4 ॥
  जरु12 दीप जरु दीप चारो पहर राती ।
  जब लगि दुलहा दुलहिन खेले जुआसारी13 ॥ 5 ॥
  जर गेल दियवा सपुरन14 भेल बाती ।
  खेलहुँ न पयलऽ15 दुलरुआ16 चारो पहर राती ॥ 6 ॥
  तोरहिं जँघिया17 हो परभु , निंदो18 न आवे ।
  बाबा के जँघिया हो परभु , निंद भल आवे ॥ 7 ॥
  बाबा के जँघिया हे सुघइ19 दिन दुइचार ।
  मोरा जँघिया हो सुघइ , जनम सनेह20 ॥ 8 ॥
  
  दादा लखिया की बदशाही
  दादा लखिया1 की बदशाही , सहानी2 लाड़ो3 के मेहँदी रचाई ॥ 1 ॥
  नाना लखिया की बदशाही सहानी लाड़ो के हाथ मेहँदी लगाई ॥ 2 ॥
  बाबा लखिया की बदशाही सहानी लाड़ो के हाथ मेहँदी रचाई ॥ 3 ॥
  चाचा लखिया की बदशाही सहानी लाड़ो के हाथ मेहँदी रचाई ।
  भइया लखिया की बदशाही सहानी लाड़ो के हाथ मेहँदी रचाई ॥ 4 ॥
  
  सभवा बइठल तोहें दादा
  सभवा बइठल तोहें दादा , सभे1 दादा उठिकर ।
  हे साजहु बरियतिया उठिकर , हे साजहु
  बरियतिया उठिकर ॥ 1 ॥
  मचिया बइठली तोहें दादी , सभे दादी उठिकर ।
  हे साजहु डाला दउरवा2 उठिकर , हे साजहु
  डाला दउरवा उठिकर ॥ 2 ॥
  ससुरा से आयती बहिन सभे , बहिनी उठिकर ।
  हे आँजहु3 भइया अँखिया उठिकर ॥ 3 ॥
  कथि4 लाय5 मुहँमा उगारब6 कथिलाय ।
  हे आँजहु भइया के अँखिया उठिकर ॥ 4 ॥
  तेल रे उबटन लाए मुहँमा उगारब ।
  कजरवा7 लाय हे आँजब भइया के अँखिया उठिकर ॥ 5 ॥
  
  अँगना में रिमझिम कोहबर दीप बरे हे
  अँगना में रिमझिम कोहबर दीप बरे1 हे ।
  अरे ताहि कोहबर सुतलन कवन दुलहा ,
  बेनिया डोलाइ माँगे हे ॥ 1 ॥
  बेनिया डोलइते हे आवल2 सुखनीनियाँ ।
  रसे रसे3 बीत गेलइ सउँसे4 रँगे रतिया ॥ 2 ॥
  
  सासु हमर रहे पक्का महल में, उनखा देहु बोलाइ
  सासु हमर रहे पक्का महल में , उनखा1 देहु2 बोलाइ ।
  हमरा भेलइ3 नंदलाल , सुने ना कोई रे ॥ 1 ॥
  गोतनी हमर रहे सीस सहल में , उनखा देहु बोलाइ ।
  हमरा भेलइ हे गोपाल , जगे ना कोई रे ॥ 2 ॥
  ननद हमर हे महल अटारी में , उनखा देहु बोलाय ।
  हमरा के भेल हे होरिलवा4 जगे ना कोई , सुने ना कोई रे ॥ 3 ॥
  सामी हमर हथ5 मालिन के सँग , उनखा देहु बोलाय ।
  हमरा के भेल नंदलाल जगे न कोइ , सुने ना कोई रे ॥ 4 ॥
  
  जेहि बन सिंकियो ना डोलइ
  जेहि बन सिंकियो ना डोलइ , बाघ सिंह गरजइ हे ।
  तेहि बन चललन , कवन चच्चा , अँगुरी धरि कवन बरुआ हे ॥ 1 ॥
  पहिले जे कटबउ1 मूँजवा2 मूँज के डोरी चाहिला हे ।
  तब कय कटबउ परसवा , परास डंडा चाहिला हे ।
  तब कय मारबउ मिरगवा , गिरिग छाल चाहिला हे ॥ 2 ॥
  जेहि बन सिंकियो न डोलइ , बाघ सिंह गरजइ हे ।
  तेहि बन चललन कवन भइया , अँगुरी धरि कवन बरुआ हे ॥ 3 ॥
  पहिले जे कटबउ मूँजवा , मूँज के डोरी चाहिला हे ।
  तब कय कटबउ परसवा , परास डंडा चाहिला हे ।
  तब कय मारबउ मिरिगवा , मिरिग छाल चाहिला हे ॥ 4 ॥
  
  चंपे के पेड़ नीचे उतरे बने मियाँ
  चंपे के पेड़ नीचे उतरे बने मियाँ1 ।
  बाजी लगी दिलोजान , मैं बारि जाऊँ , मैं बारि जाऊँ ।
  दुलहा है भोला नादान , मैं बारि जाऊँ , मैं बारि जाऊँ ॥ 1 ॥
  हारूँ तो बने मियाँ बँदरी2 मैं तेरी ।
  जीतूँ तो सेजिया गुलाम , मैं बारि जाऊँ ।
  बाजी लगी दिलोजान , मैं बारि जाऊँ ॥ 2 ॥
  पलँगे की पट्टी टूटी , मोतियों की लर टूटी ।
  टूटी है पलँगे नेवार , मैं बारि जाऊँ ।
  दुलहा है भोला नादान , मैं बारि जाऊँ ॥ 3 ॥
  उठ मियाँ बँदरे3 हुआ है सबेरा ।
  अम्माँ खड़ी इँतजार , मैं बारि जाऊँ ॥ 4 ॥
  मेरा तो दिल लाड़ो तुमसे लगा है ।
  अम्माँ खड़ी झख मार , मैं बारि जाऊँ ।
  दुलहा है भोला नादान , मैं बारि जाऊँ ॥ 5 ॥
  
  बुंदली हम मुट्ठी भर दौना अरे दइया
  बुंदली1 हम मुट्ठी भर दौना2 अरे दइया , कोड़बइ3 हम कइसे ।
  कोड़बइ हम सोने के खुरपिया4 पटयबो5 दौना कइसे ॥ 1 ॥
  पटयबो हम दुधरा6 के धरवा7 अरे लोढ़बो8 दौना कइसे ।
  लोढ़बइ हम सोने के चँगेरिया , अरे इयबा9 गाँथबइ हम कइसे ॥ 2 ॥
  गाँथइ हम रेशम के डोरिया , पेन्हैबो10 दौना कइसे ।
  पेन्हैबो हम दुलरइतिन देइ के गरवा , देखबो दौना कइसे ॥ 3 ॥
  सारी सरहज सब ढूका11 लगलन , अरे दइबा देखहू न पउली12 ।
  
  सासु जे गेलन दाल दरे हे, ननद जे गेलन पानी भरे
  सासु जे गेलन दाल दरे1 हे , ननद जे गेलन पानी भरे ।
  हमें प्रभु छेकलन2 डेउढ़िया , 3 अब धनि असगर4 हे ॥ 1 ॥
  सासु जे अयलन दाल दर के , ननद जे अयलन पानी भर के हे ।
  बहुआ , काहे तोर मुँहवा पियरायल , देह दुबराएल5 हे ॥ 2 ॥
  लाज सरम के बात सासु कहलो न जाय , सुनलो न जाय ।
  सासुजी , तोहर बेटा छेकलन डेउढ़िया , त बहियाँ मुरूकि6 गेल हे ॥ 3 ॥
  जब हम जनती धनि कि लउरी7 बारी , 8 अउरो दुलारी बारी ।
  लरिके9 में गवना करइती , बिदेस चलजइती बिरहिआ नहीं सुनती हे ॥ 4 ॥
  
  ये ही लँड़ भँइसुरा के, लामा लामा टाँग रे
  ये ही लँड़ भँइसुरा1 के , लामा लामा2 टाँग3 रे ।
  ये ही टाँगे लँघलक4 मँड़वा5 हमार रे ॥ 1 ॥
  ये ही लँड़ भँइसुरा के , बड़के बड़के6 आँख रे ।
  ये ही आँखे देखलक7 गउरी8 हमार रे ॥ 2 ॥
  ये ही लँड़ भँइसुरा के , बड़के बड़के हाँथ रे ।
  ये ही हाँथे छुअलक9 गउरी हमार रे ॥ 3 ॥
  ये ही लँड़ भँइसुरा के , बड़के बड़के दाँत रे ।
  से ही दाँते हँसलक10 मड़वा हमार रे ॥ 4 ॥
  
  आरी के हेंठे-हेंठे लगि गेल फुलवारी
  आरी1 के हेंठेहेंठे2 लगि गेल फुलवारी ।
  कान्हर3 बछरू चरावल हे ॥ 1 ॥
  फेरू फेरू4 अहो कान्हर , अपनी बछरुआ ।
  चरि जएतन5 घनी फुलवारी हे ।
  येली6 चरि जइहें , बेली7 चरि जइहें , चंपा ममोरले8 डाढ़ हे ॥ 2 ॥
  काहे से9 गाँयब10 हो कान्हर फल के मउरिया11 ।
  काहे से गाँथब हो कान्हर चंपाकली हरवा ।
  दुलहा दुलहिन चौका चलि बइठल , बाम्हन वेद उचारल हे ॥ 3 ॥
  हँसि हँसि पूछल दुलहा कवन दुलहा ।
  कउने हथुन12 बाबू तोहार हे , कउने हथुन अम्मा तोहार हे ॥ 4 ॥
  जिनका डँरवा13 में पिअरी14 धोतिया सोभे ,
  ओहे15 हथि बाबूजी हमार हे ।
  जेकर हँथवा में सोने के कँगना सोभे ,
  ओही हथि अम्मा हमार हे ॥ 5 ॥
  कामर16 ओढ़न , कामर डाँसन17 ओहि हथिन चच्चा हमार हे ।
  जिनकाहि सोभे परभु लहरापटोरवा , ओहि हथिन चाची हमार हे ॥ 6 ॥
  धीरे से अइहें गंभीरे चुमइहें18 ओही हथिन बहिनी हमार हे ।
  जिनका मुँहवाँ में लहालही19 बिरवा20 ओहि हथिन भइया हमार हे ॥ 7 ॥
  अइंठलिजोइंठलि21 ओठ ममोरलि22 ओहि हथिन भउजी हमार हे ॥ 8 ॥
  
  बगिया में ठाढ़ा भेल कवन बेटी
  बगिया1 में ठाढ़ा भेल कवन बेटी , बगिया सोभित लगे हे ।
  बाँहि2 पसार मलिनिया कि आजु फुलवा लोर्हब3 हे ॥ 1 ॥
  धीर धरु अगे मालिन धीर धरु , अवरो4 गँभीर बनु हे ।
  जब दुलहा होइहें कचनार5 तबे फुलवा लोर्हब हे ॥ 2 ॥
  मँड़वाहिं ढाढ़ा भेल कवन बेटी , मड़वा सोभित लगे हे ।
  बाँहि पसार कवन दुलहा , आजु धनि हमर6 हे ॥ 3 ॥
  धीर धरु अजी परभु , धीर धरु , अवरो गंभीर बनु हे ।
  जब बाबू करिहन7 कनेयादान , तबे तोहर होयब हे ॥ 4 ॥
  
  गोखुला में बाजले बधइया तो अउरो बधइया बाजे हे
  बधैया
  गोखुला में बाजले बधइया1 तो अउरो बधइया बाजे हे ।
  ललना , जलमल सीरी2 नंदलाल , नंद घर सोहर हे ॥ 1 ॥
  सोने के हँसुआ बनायम , 3 गोपाल नार4 छीलम5 हे ।
  ललना सोने के चौकिया6 बनायम , किसुन नेहलायम7 हे ॥ 2 ॥
  पीयरे8 बस्तर9 अंग पोछम , पीतामर पहेरायम10 हे ।
  पइरबा11 में पइजनी पहरायम , गोपाल के नेहलायम हे ॥ 3 ॥
  
  अइपन पिसिले, कोहबर लिखिले
  अइपन1 पिसिले , कोहबर लिखिले , लिखली मनचित लाय2 रे ।
  दिलजान लिखों कोहबर , मनमोहन लिखों कोहबर ॥ 1 ॥
  ताहि कोहबर सुतलन कवन दुलहा , जवरे सजनवाँ के धिया रे ।
  दिलजान लिखलों कोहबर , मनमोहन लिखलों कोहबर ॥ 2 ॥
  ओते सूतूँ , ओते सूतूँ , सुगइ कवन सुगइ , तोरे पीठे3 गरमी बहूत रे ।
  दिलजान लिखों कोहबर , मनमोहन लिखांे कोहबर ॥ 3 ॥
  अतिना4 बचन जब सुनली कवन सुगइ , रूसि नइहर चलि जाय रे ।
  दिलजान लिखलों कोहबर , मनमोहन लिखलांे कोहबर ॥ 4 ॥
  रहिया में रे भंेटलन भइया , कवन भइया , कहाँ बहिनी चललू अकेल रे ।
  दिलजान लिखों कोहबर , मनमोहन लिखांे कोहबर ॥ 5 ॥
  लाज सरम केरा बात जी भइया , कहलो न जाए , परपूता5 बोलले कुबोल रे ।
  दिलजान लिखों कोहबर , मनमोहन लिखांे कोहबर ॥ 6 ॥
  हँसि हँसि चिठिया जे लिखथिन कवन दुलहा ,
  देहुन गल6 पियारो7 सरहज हाँथ रे ।
  दिलजान लिखों कोहबर , मनमोहन लिखांे कोहबर ॥ 7 ॥
  मानु मानु8 ननद हे हमरी बचनियाँ ,
  आजु सोहाग केरा रात रे ।
  दिलजान लिखों कोहबर , मनमोहन लिखांे कोहबर ॥ 8 ॥
  कइसे में मानूँ हे भउजी , तोहर बचनियाँ ,
  परपूता बोलले कुबोल रे ।
  संखा चुरी9 देलन मसकाय10 रे , डाँसल सेजिया11 उदासे12 रे ।
  दिलजान लिखों कोहबर , मनमोहन लिखांे कोहबर ॥ 9 ॥
  मानु मानु ननद हे हमरी बचनियाँ ।
  फेनु कै13 सेजिया डसायब रे , फेनु देबो संखा चूरी पेन्हाय रे ।
  दिलजान लिखों कोहबर , मनमोहन लिखांे कोहबर ॥ 10 ॥
  मानली कवन सुगइ चललि बिहँसि रे ।
  दिलजान लिखों कोहबर , मनमोहन लिखांे कोहबर ॥ 11 ॥
  
  कहँवाँ ही कृष्ण जी के जनम भयेल
  कहँवाँ1 ही कृष्ण जी के जनम2 भयेल , 3 भयेल , 4 कहँवाँ ही बजे हे बधावा , जसोदा जी के बालक ।
  मथुरा में कृष्ण के जनम भयेल , गोकुला ही बाजे हे बधावा ॥ 1 ॥
  काहे के छूरी कृष्ण नार कटायब , काहे खपर असनान ।
  सोने के छूरी कृष्ण नार कटायब , रूपे खपर असनान ॥ 2 ॥
  नहाय धोआय कृष्ण पलंग सोवे , काली नागिनी सिर ठारा5 ।
  का तुम नागिन ठारा भई , हम है त्रिभुवन नाथ ॥ 3 ॥
  
  अँगना बहारइत चेरिया त सुनहऽ बचन मोरा हे
  अँगना बहारइत1 चेरिया त सुनहऽ बचन मोरा हे ।
  चेरिया , बबुआ जी के पारु न हँकरवा , 2 महलिया में कुछो काम हे ॥ 1 ॥
  पोथिया जे बिगलन3 बबुआ दुअरवे पर , 4 अवरो दलनवा5 पर हे ।
  मचिया बइठल तुहूँ भउजी , त सुनहऽ बचन मोरा हे ॥ 2 ॥
  भउजी , कउची6 महलिया कुछो काम , त हमरा बोलावल जी ।
  बबुआ , भइया जी के पारु न हँकरिया , त दरदे बेयाकुल जी ॥ 3 ॥
  भइया , रउरा महलिया त कुछो काम , भउजी बोलावले जी ।
  पसवा त फेंकलन परभु जी बेलवा तरे , अउरो बबूर तरे हे ।
  भनसा7 पइसल तुहूँ धनियाँ , कउन काम हमरा बोलऽवलऽ जी ॥ 4 ॥
  डाँर मोरा फाटे करइले8 जोगे , ओटिया चिल्हकि मारे हे ।
  सामी , लामीलामी केसिया भसम9 लोटे , धरती अन्हार लागे हे ॥ 5 ॥
  अतना बचनियाँ परभु जी सुनलन , त देबी जी मनावन चललन हे ।
  देबी जी , तिरिया पर होहु न सहइया , अब न तिरिया पास जइबो हे ॥ 6 ॥
  पहिले जे धनियाँ मोरा महितऽ , त अउरो में चूमि लेती हे ।
  धनियाँ , मगही ढोली10 पनवा चभइती , 11त जँघिया बइठइती हे ।
  धनियाँ , लाली रे रजइया हम ओढ़उती , त कोरबा12 ले के सुतती हे ॥ 7 ॥
  
  पलँग ऊपर चाँदनी की जोत, मैं ना रे जानो
  पलँग ऊपर चाँदनी की जोत1 मैं ना2 रे जानो3 ।
  नइहर वाली लाड़ो4 है अनमोल , मैं ना रे जानो ।
  अम्माँ पेयारी लाड़ो है अनमोल , मैं ना रे जानो ॥ 1 ॥
  टीका हो तो पलँगे पर पहनइहो5 ।
  पलँगे ऊपर चाँदी की जोत , मैं ना रे जानो ।
  नइहर वाली लाड़ो है अनमोल , मैं ना रे जानो ॥ 2 ॥
  बेसर हो तो पलँगे पर पहनइहो ।
  पलँगे ऊपर चाँदी की जोत , मैं ना रे जानो ।
  भइया पेयारी लाड़ो है अनमोल , मैं ना रे जानो ॥ 3 ॥
  बाली6 हो तो पलँगे पर पहनइहो ।
  पलँगे ऊपर चाँदी की जोत , मैं ना रे जानो ।
  अब्बा पेयारी लाड़ो है अनमोल , मैं ना रे जानो ॥ 4 ॥
  कँगन होतो पलँगे पर पहनइहो ।
  पलँगे ऊपर चाँदी की जोत , मैं ना रे जानो ।
  अम्माँ पेयारी लाड़ो है अनमोल , मैं ना रे जानो ॥ 5 ॥
  अँगूठी हो तो पलँगे पर पहनइहो ।
  पलँगे ऊपर चाँदी की जोत , मैं ना रे जानो ।
  अम्माँ पेयारी लाड़ो है अनमोल , मैं ना रे जानो ॥ 6 ॥
  सूहा7 हो तो पलँगे पर पहनइहो ।
  पलँगे ऊपर चाँदी की जोत , मैं ना रे जानो ।
  नइहर वाली लाड़ो है अनमोल , मैं ना रे जानो ॥ 7 ॥
  
  दुलरइता बाबू के बगिया में सीतल हे छँहियाँ
  दुलरइता बाबू के बगिया में सीतल हे छँहियाँ ॥ 1 ॥
  खेलते धूपते गेली बेटी दुलरइती बेटी ।
  ए लपकि1 धयल2 छयला , दाहिन हे बँहियाँ ॥ 2 ॥
  छोडू़ छैला , छोडू़ छैला , दाहिन हे बँहियाँ ।
  अहे टूटि जयतो संखा चूड़ी , मुरकि3 जयतो हे बँहियाँ ॥ 3 ॥
  टूटे देहु , टूटे देहु , संखा चूड़ी मेरौनियाँ4 ।
  अहे फेरू5 से गढ़ाय देबो6 सोने केर हे कँगना ॥ 4 ॥
  सभवा बइठल तुहूँ , ससुर दुलरइता बाबू ।
  तोइर पूता दुलरइता बाबू , तोड़ल हे कँगना ॥ 5 ॥
  होय दऽ7 बिहान8 पुतहू , पसरत9 हे हटिया ।
  अहे फेरू से गढ़ाय देबो , सोने केर हे कँगना ॥ 6 ॥
  
  कटोरनि पियली कोसिला रानी, अउरो सुमिन्त्रा रानी हे
  कटोरनि1 पियली कोसिला रानी , अउरो सुमिन्त्रा रानी हे ।
  ए ललना , सिलि2 धोइ पियलन केकइ रानी , तीनों रानी गरभ से हे ॥ 1 ॥
  कोसिला रानी के मुँह पियराएल , देह दुबराएल3 हे ।
  ए ललना , दसरथ मनहिं अनन्दे , कोसिला जरि4 रोपली हे ॥ 2 ॥
  आधी राति बीतले पहर राति बीतले हे ।
  ए ललना , कोसिला के भेल5 राजा रामचंदर , सुमित्रा के लछुमन हे ॥ 3 ॥
  ए ललना , ककइ के भरथ भुआल , 6 तीनों महल सोहर हे ॥ 4 ॥
  दुअरा से बोलथिन7 राजा दसरथ , सुन ए कोसिला रानी ।
  ए रानी जी , कउन8 बरत रउरा9 कएल कि राम फलवा पाएल हे ॥ 5 ॥
  सउरी10 से बोलथिन कोसिला रानी , सुन राजा दसरथ जी ।
  ए राजा , बरत कइली एतवार , त राम फल पइली हे ॥ 6 ॥
  कातिक मासे हम नेहइली , तुलसी दिया बरली11 हे ।
  ए राजा , भूखल12 बराम्हन जेववली , 13 त राम फल पइली हे ॥ 7 ॥
  माघ मासे नेहइली , 14 अगनियाँ15 न तपली16 हे ।
  ए राजा , एहो कस्ट सहली , राम फल पइली हे ॥ 8 ॥
  बैसाखहिं मासे नेहइली सुरूज गोड़ लगली17 हे ।
  ए राजा , टूअर18 भगिना का पालली , त राम फल पइली हे ॥ 9 ॥
  दुअरा से बोलथिन राजा दसरथ , सुन ए कोसिला रानी हे ।
  ए रानी , सेर जोखि19 सोनवा लुटाएब , पसेरी जोखि रूपवा20 हे ॥ 10 ॥
  ए रानी जी , सँउसे अजोधया लुटएबो , त राम के बधइया में ॥ 11 ॥
  सउरी से बोलथिन केकइ रानी , सुन राजा दसरथ ।
  ए राजा , कोसिला के भेल रामचंदर , सुमित्रा के लछुमन हे ॥ 12 ॥
  ए राजा , केकइ के भरथ भुआल , जानिबुझि21 अजोधेया लुटइह ।
  ए राजा , रामजी लिखल बनवास , अजोधेया मत लुटइह ॥ 13 ॥
  सउरी से बोलथिन कोसिला रानी , सुन राजा दसरथ जी ।
  राजा , छुटले22 बँझिनियाँ के नाम , बलइए से23 राम बन जइहें ,
  बन से लवटि अइहें हे ॥ 14 ॥
  
  सियाजी बाढ़ऽ हथिन अँगना
  सियाजी बाढ़ऽ हथिन1 अँगना , माता निरखै2 हे ।
  माइ हे , अब सीता बियाहन जोग3 सीता जोग बर चाही हे ॥ 1 ॥
  हाँथ काय4 लेहु बराम्हन धोबिया , काँखे5 पोथिया हे ।
  चलि जाहो नगर अजोधेया , सीता जोग बर चाही हे ॥ 2 ॥
  काहाँ से बराम्हन बाइला6 काहाँ घाइला7 हे ।
  कउन8 रिखी9 कनेया कुआँरी , कउन बर चाही हे ॥ 3 ॥
  जनकपुर से हम बराम्हन आइलूँ10 अजोधेया घायलूँ हे ।
  जनक रिखी कनेया कुआँरी , राम बर चाही हे ॥ 4 ॥
  केरे11 उरेहल12 सिर मटुका13 तिलक चढ़ावल हे ।
  अहे , केरे सजत बरियात , कउन सँग जायत हे ॥ 5 ॥
  जनक उरेहल सिर मुटुका , तिलक चढ़ावल हे ।
  अहे , दसरथ सजत बरियात , भरथ सँग जायेता14 हे ॥ 6 ॥
  
  